
Claudiu TÂRZIU 





Cum scăpăm de PSD? — asta-i în- 
trebarea. Pentru scrupuloși, voi da și cî- 
teva motive care proptesc interogația 
simplă și dreaptă. Nu cobor adînc în is- 
torie, că ne ia ameţeala. Prefer să înșir 
aici două, trei isprăvi, dintre cele mai 
proaspăt dezgropate, ale unor inși din 
vîrful PSD și ale onor guvernului nostru. 

Primo: în anul 2003, Cabinetul 
condus de Adrian Năstase a alocat 1,3 
milioane de euro pentru editarea unui 
ghid turistic al României. Cheltuielile 
la vedere au fost însă numai de 200.000 
de euro. Pentru restul de bani, nimeni — 
începînd cu fostul ministru al 
Turismului, Dan Matei Agathon, cel 
care a inițiat afacerea — nu are nici o 
explicație plauzibilă. 

Secundo: solidaritatea socială din 
coada Ministerului Muncii i-o fi în- 
dreptățit pe Alexandru Athanasiu — cel 
care a deținut portofoliul — și pe Elena 
Dumitru — actual ministru — să cheltu- 
iască, în ultimii doi ani, peste 30 de mi- 
lioane de dolari pentru cumpărarea de 
clădiri și terenuri la preţuri umflate. 
Pe-o sărăcie generalizată de nu-ţi vine 
să dai un câine afară din casă. 

Terzo: Palatul de Justiţie din 
București este renovat de o firmă 
apropiată PSD, iar guvernul e gata să 
plătească 18 milioane de euro în plus 
față de costul lucrărilor stipulat în con- 
tract. Pentru că atît ar costa cică o 
dezinsecție mai acătării. 

Pentru a continua mi-ar trebui sute 
de pagini. Presa este plină de dezvăluiri 
privind afacerile necurate ale baronilor 
PSD — locali și naționali —, de la învîr- 
teli pe bani publici de sute de mii de 
dolari, la jafuri de zeci de milioane de 
euro. Estimp, Puterea se face că lucrea- 
ză la eliminarea corupției. Televiziunile 

şi ziarele aservite PSD nu mai prididesc 
să ni-i arate încolțiți de poliție și de 
PNA pe hoţii de doi bani, pe intermedi- 
arii sacrificabili şi pe cîte un mahăr 
local căzut în dizgrație. Adevărații 
rechini cu gulere alb-scrobite nu-s de- 
ranjaţi nici cu o floare. Iacobov are tu- 
peul să iasă pe sticlă să se dea nu 
numai nevinovat, dar și păgubit. Alde 
D.. Popescu, fără de care nimic nu se 
mişcă în industria românească, în ge- 
neral, și în cea petrolieră și energetică, 
în special, își vede liniștit de consoli- 
darea oligarhiei de partid. 

Mi s-ar putea spune că nu numai 
oamenii lui Iliescu și Năstase fură. Că și 
ăilalți, cînd au fost... E adevărat, numai 
că pesediștii o fac cu metodă, au anver- 
gură și lucrează în perspectivă. Ei au 
trecut de faza cînd fiecare fura pentru 
sine, cît era pe-un scaun mai înalt. 
Acum, partidul nu mai este doar o gru- 
pare politică menită să satisfacă poftele 
mărunte ale unor calici pricopsiți peste 
noapte. PSD este un sofisticat sistem 
politico-economic menit să acapareze 
avuția națională, pe de o parte, și să 
limiteze drastic accesul la resurse celor- 
lalți, pe de alta. Astfel, numai pesediştii 
pun mîna pe firmele de stat profitabile 
scoase la privatizare; doar ei obțin lu- 
crări (construcții, drumuri etc.) pe banii 
contribuabilului; serviciile pentru popu- 
laţie sînt acaparate tot de firmele celor 
din partidul de guvernămînt ș.a.m.d. 

Pentru a-și proteja și promova 
interesele, gușații PSD și-au creat o 
rețea media infernală: au înființat sau 
au cumpărat ziare, precum şi posturi de 
radio și de televiziune locale și naționa- 
le. În plus, PSD a reușit să închidă gura 
unei bune părți din presa care se chi- 
nuie să rămînă independentă, fie prin 
oferirea unor contracte de publicitate 
foarte grase, fie prin scutirea de datorii, 
fie prin alte mijloace. În tăcerea cvasi- 
generală, PSD se dezvoltă monstruos, 
nestingherit. 

Datorită caracatiţei pe care a con- 
struit-o, chiar dacă formal PSD nu ar 
mai fi la guvernare, în fapt, tot el va de- 
ține puterea, pentru că ar avea forța — 


economică, în primul rînd — să-şi impu- 
nă voinţa. Însă, câştigarea alegerilor din 
acest an de către PSD va fi un dezastru 
pentru România. Ne paşte dictatura. Și 
eternizarea la putere a partidului foș- 
tilor nomenklaturiști comuniști și al se- 
curiștilor. Desigur, astăzi dictatura îm- 
bracă alte haine decît cele pe care le 
avea înainte de decembrie 1989. 

Deja există orașe și judeţe în care 
nici musca nu zboară fără vrerea vre- 
unui tiran local, pentru care legea nu-i 
făcută decît pentru a fi fentată. Frica de 
dinainte de 89 revine în inimile celor 
mai mulți români. Deosebirea constă în 
faptul că sursa spaimei teribile nu mai 
este doar un dictator, ci mai mulți, 
așezați pe paliere de putere. Deseori, un 
despot de provincie are o forță egală cu 
a unuia de la nivel central. 

Semnalul cel mai clar că pauza de 
libertate s-a sfîrșit, ne întoarcem în 
umilința supunerii oarbe, l-au dat 
deunăzi câțiva oameni de cultură din 
Bacău. Conducători de instituții cu ștaif 
(ca Gheorghe Iorga — şeful Inspectora- 
tului Școlar), ori creatori apreciați (ca 
scriitorul Ovidiu Genaru) au admis să 
fie părtași într-un cor al lingușitorilor 
care l-au ridicat în slăvi pe Dumitru 
Sechelariu, la anunţarea candidaturii 
sale pentru un nou mandat de primar. 

lacătă de ce e musai să scăpăm de 
PSD. Altminteri scapă el de noi: tinerii 
vor sări definitiv pîrleazul țărilor nor- 
male, bătrînii fi-vor îngropați de politi- 
ca social-democrată. 

Din păcate, nu avem alternativă. 
Sîntem iarăși puși să alegem între rău și 
mai rău. Blestem românesc? Mai de- 
grabă, nevrednicie. Nu sîntem în stare 
să ridicăm liderii de care avem nevoie. 


PS. Din cauza unor dificultăți pe care 
nu vreau să le precizez aici, am fost 
siliți să edităim pentru lunile aprilie şi 
mai un număr dublu al revistei rost. 
Ne cerem scuze pentru că nu am ieșit 
pe piață în cadenţa obișnuită, lunară. 
Sperăm ca prin aceasta Să nu vă fi 
pricinuit vreun neajuns prea mare 
dumneavoastră, cititorilor noștri. 


IE E 
Poezia lui Radu Gyr sau 
testamentul unei generații 


Răzvan CODRESCU 


Dacă ar fi să facem 
un inventar istoric al ge- 
nerațiilor României 
moderne (de la „pa- 
șoptiştii“ secolului tre- 
cut la „optzeciştii“ zile- 
lor noastre), cumpănind 
meritele politice sau cul- 
1 turale ale fiecăreia, 
desigur că generaţia 
numită îndeobște „inter- 
belică“ (unii vorbesc de 
„generaţia de la “22“, iar alții o numesc pur și simplu „ge- 
neraţia legionară“), adică a celor născuţi în ultimii ani ai 
secolului al XIX-lea şi în primele două decenii ale seco- 
lului XX, ar vădi o strălucire aparte, în pofida destinului ei 
tragic („Istoria a făcut pipi pe noi“, spunea M. Eliade în 
exil, cu o lucidă şi amară resemnare). Preluînd ștafeta de la 
generaţia ce înfăptuise Marea Unire, ea s-a osîrdit pînă la 
jertfă să prefacă România, dintr-un „obiect al istoriei“, 
într-un „subiect creator de istorie“. 

Ideile supraordonatoare ale acestei generaţii au fost 
ideea creștină și ideea națională, ele s-au unit într-un unic 
patos mesianic, impresionant chiar și în „necumpătările“ 
lui. Aspiraţiile grandioase s-au sintetizat în cîteva metafore 
semnificative, care pe noi, epigonii de astăzi, se întîmplă să 
ne sperie sau să ne intimideze. E de ajuns să evocăm, în 
acest context, imperativul celei de „a doua neatîrnări“* 
(Nichifor Crainic), cuvintele de martir iluminat ale lui 
Ionel Moţa?, care visa la „o ţară frumoasă ca un soare, pu- 
ternică şi ascultătoare de Dumnezeu“5, sau versurile de 
vizionar tumultuos ale mai vârstnicului Aron Cotruşt, care 
nu se sfia să vorbească despre... „imperiale Românii 
năprasnice de dincolo de mîine“. 





Că-nvins nu ești atunci cind Singeri, 
nici dacă ochii-n lacrimi ţi-s; 
adevăratele înfringeri 

sint renunţțările la vis... 

(Radu Gyr, „Cîntec de luptă“) 


Desigur, istoria românească mai veche nu fusese lipsită 
nici ea de mari conștiințe misionare, în frunte cu Eminescu 
însuși, dar niciodată duhul misionar nu mai pătrunsese atît 
de adînc în gîndul, simțirea și fapta unei întregi generații. 
Căci „miracolul interbelic““ românesc — în măsura în care a 
existat unul — stă mai cu seamă în acest flux creator, pornit 
dinspre elite și răspîndit pînă-n rîndurile largi ale poporului. 
N-au existat în această generație numai mari personalități 
creatoare, aglomerate ca-n nici o altă epocă din istoria noas- 
tră, ci şi un larg front „popular“ de luptă și creație națională, 
catalizat îndeosebi de finerimea legionară. 

Istoriografia românească, încă tributară mentalităților 
de stînga și (auto)cenzurii ideologice, n-a ajuns pînă acum, 
din nefericire, să analizeze și să evalueze fără prejudecăți 
complexul fenomen legionar, unic nu doar pe plan româ- 
nesc, ci, în anumite privinţe, chiar pe plan europeans. 
Generaţiile postbelice nu prea cunosc nici esența și nici 
dimensiunile reale ale legionarismului, ci se află doar în 
posesia unui set limitat de mistificări interesate, pus la 
îndemînă de propaganda stîngistă (fie ea comunistă sau 
democratică). Totuşi, nu pot fi ocolite anumite întrebări 
„demistificatoare““: 

1. Cum se explică fascinația uriașă pe care a exerci- 
tat-o în epocă, mai ales asupra tinerei generaţii, personali- 
tatea atît de denigrată a lui Corneliu Z. Codreanu? 

2. Cum se explică creșterea spectaculoasă a Legiunii 
Arhanghelul Mihail, de la discreta ei întemeiere din 1927 


! Directorul revistei Gândirea voia să spună că România, după ce-şi obținuse „neatîrnarea“ (independenţa) politică la 1877, era 
datoare de-acum, pe fondul reîntregirii teritoriale, să-și obțină şi independenţa cultural-spirituală faţă de Occidentul schismatic și 


secularizat, laolaltă cu celelalte țări de tradiție bizantină. 


2 Ion. Motţa (1902-1937) — autorul cărții Cranii de lemn (1936) şi al unui faimos Testament, lider şi martir al Mișcării Legionare, 
căzut pe frontul de la Majadahonda, lîngă Madrid, unde se dusese să lupte voluntar, în fruntea unui grup de 7 legionari români, de 
partea armatei franchiste, împotriva celor care „trăgeau cu mitraliera în obrazul lui Hristos“. 


3 Metafora a trecut în refrenul Cîntecului eroilor Moţa și Marin (versuri: Radu Gyr; muzica: lon Mânzatu): Să faci, Căpitane, o țară 


/ Ca soarele sfint de pe cer! 


+ 1891-1961: poet transilvănean, publicist și diplomat, mort în exil (Statele Unite). 

5 Concluzie la care au ajuns mai mulţi analişti străini, printre care şi istoricul german Armin Heinen, autorul celei mai ample 
monografii dedicate pînă astăzi fenomenului legionar: Die Legion „Erzangel Michael in Rumânien. Soziale Bewegung und 
politische Organisation. Ein Beitrag zum Problem des internationalen Faschismus, Siidosteuropăische Arbeiten, Miinchen, 1986 
(558 pp.), tradusă nu demult și în limba română (Legiunea „Arhanghelul Mihail“. O contribuţie la problema fascismului 


internațional, Editura Humanitas, București, 1999). 


$ Pornind de la supralicitarea anumitor laturi negative reale, normale pînă la un punct în orice fenomen istoric, istoria nefiind 
domeniul perfecțiunii. „Terorismul legionar“ a fost, în mare măsură, un răspuns (desigur reprobabil) la „terorismul de stat“ exerci- 
tat asupra Mișcării încă de la întemeierea ei (iunie 1927). A se vedea, între altele, documentarul sinoptic al lui Nicolae Roşca, 


Cronica unor violențe politice (Madrid, 1991; reed. Sibiu, 2000). 

(cu un nucleu de 5-6 oameni!) pînă la marele succes elec- 
toral din 19377, dar şi ulterior, astfel încît s-a putut afirma 
că, după cumplita prigoană antigardistă din 1938-39, în 
ajunul întemeierii vremelnicului Stat Naţional-Legionar?, 
„toată România era legionară“? 

3. Cum se explică enormul interes cu care Mișcarea 
Legionară a fost privită şi-n afara hotarelor ţării, atrăgînd 
atenția străinătăţii — în epocă, dar și în posteritate — mai 
mult decit toate celelalte grupări politice sau spirituale la un 
loc, astfel încît azi, oricît ar părea de curios, bibliografia 
străină a legionarismului e mai substanțială decît cea autoh- 
tonă?10 

4. Cum se explică faptul că un număr atât de mare de 
personalități culturale şi religioase (profesori universitari, 
scriitori, ziariști, medici, avocați, clerici şi chiar ierarhi ai 
Bisericii) au fost membri sau simpatizanți ai Mișcării 
Legionare, printre acestea figurînd și numele cele mai 
prestante din cultura românească a acestui secol, de la 
simpatizanți ca Nae lonescu, Lucian Blaga, Dumitru 
Stăniloae, Emil Cioran sau N. Steinhardt pînă la membri 
efectivi ca Ion Barbu (Dan Barbilian), Radu Gyr, Mircea 
Eliade, Constantin Noica sau Petre Ţuţea? 

5. Cum se explică extraordinara vitalitate a legionaris- 
mului după tot şirul de agresiuni la care a fost supus sub trei 
dictaturi (carlistă, antonesciană, comunistă), capacitatea lui 
de a renaşte mereu din propria cenușă? 

Chiar dacă, pînă la urmă, această controversată ge- 
neraţie de luptători și cărturari național-creștini a fost fie 
decimată (în lagăre şi închisori), fie risipită prin toată 
lumea (într-un surghiun de o jumătate de secol), fie prigo- 
nită în propria ei țară (de oficialitățile năimite constant pu- 
terilor din afară), ea rămîne, în ciuda anumitor excese de 
tristă amintire, ultima mare zvîcnire de românism misionar, 
jertfelnic și creator, iar poezia lui Radu Gyr, „bardul 
Legiunii“, poartă în ea toată măreția și decăderea acestei 
„cruciade“ pierdute, din ale cărei virtuți și din ale cărei 





Radu Gyr, în anii '70 


defecte dreapta românească va avea mereu de învăţat, ca 
din orice mare lecţie a Istoriei. 


II 


Radu Gyr (Radu Demetrescu, n. 2 martie 1905, la 
Cîmpulung Muscel — m. 29 aprilie 1975, la Bucureşti, fiu 
al actorului craiovean Coco Demetrescu), rapsodul aproape 


7 În decembrie 1937 au avut loc ultimele alegeri libere din România antebelică, anulate prin lovitura de stat a regelui Carol II din 
februarie 1938, care a desfiinţat viaţa parlamentară și și-a instaurat dictatura personală. Alegerile fuseseră cîştigate, împotriva 
Partidului Liberal (aflat la guvernare şi agreat de monarh), de coaliția alcătuită din Partidul Naţional țărănesc, Partidul „Totul pen- 
tru țară“ (expresia politică a Legiunii) şi aripa liberală disidentă a lui Gheorghe I. Brătianu („georgiştii”). Tînărul partid legionar, 
deși aspru persecutat, cîştigase el singur, împotriva tuturor așteptărilor, peste 15% din voturi. 


8 Cunoscută sub numele de „decapitarea Mişcării Legionare“. Codreanu este arestat în aprilie 1938, judecat și condamnat abuziv în 
mai, iar în noiembrie (noaptea Sfîntului Andrei), din ordinul regelui Carol II și sub supravegherea ministrului Armand Călinescu, 
este asasinat în detenţie, împreună cu alți 13 camarazi. Căpeteniile legionare, dar și o parte din personalitățile simpatizante, au fost 
internate în lagăre (poetul Radu Gyr s-a aflat temporar în cel de la Miercurea Ciuc). În noaptea de 26 spre 27 septembrie 1939, 
după ce o echipă legionară formată în Germania l-a lichidat pe Armand Călinescu, răzbunînd moartea Căpitanului, legionarii sînt 
decimaţi cu sutele (pe lîngă cei din lagăre şi de la Spitalul Militar din Brașov, cîte 2-4 membri notorii din fiecare judeţ al țării, ale 
căror cadavre au fost expuse în pieţele publice). Acest sîngeros „terorism de stat“ a indignat profund opinia publică românească a 
vremii, mai ales că legionarii din lagăre nu avuseseră (nu puteau avea) nici o legătură cu cei 9 „Răzbunători“ (care, de altfel, se 
predaseră singuri autorităţilor, ce i-au executat fără judecată și i-au expus pe caldarîmul Bucureştiului). 


9 În septembrie 1940, după abdicarea forţată a regelui-călău Carol II, puterea este preluată de generalul (ulterior: mareșalul) Ion 
Antonescu. Iniţial, Antonescu s-a sprijinit pe legionari (deveniți un adevărat „partid de mase“), decretînd chiar Statul Naţional- 
Legionar (cf. Generale Ion Antonescu, Per /a realizzazione della Romania Legionaria. Proclamazioni, discorsi, avviamenti, 
Imprimeria Naţională, București, 1940), care nu va dura însă decit pînă în ianuarie 1941, cînd Antonescu, cu sprijinul lui Hitler, se 
debarasează de Mișcarea condusă inabil de Horia Sima (succesorul lui Codreanu), mascîndu-şi lovitura de stat sub pretextul 
reprimării unei pretinse „rebeliuni“ legionare (după un scenariu foarte asemănător cu diversiunea „teroriștilor“ din decembrie 


1989). 


100 amplă listă bibliografică la zi a referințelor străine se află inclusă în anexele volumului Julius Evola, Naţionalism și asceză. 
Reflecţii asupra fenomenului legionar, Alba lulia-Paris, 1998, pp. 167-190, sau în volumul meu /n căutarea Legiunii pierdute, 


Editura Vremea, Bucureşti, 2001, pp. 239-250. 

legendar al „sfintei tinereţi legionare“!! și (des)cîntătorul 
crucificat al temniţelor comuniste, a fost una dintre figurile 
umane și artistice cele mai complexe și mai mucenicite din 
România secolului XX. 

Poet, dramaturg, eseist, gazetar, doctor în litere şi con- 
ferenţiar universitar (din acea școală clasicizantă — adeseori 
pe nedrept hulită — a totuși ingeniosului teoretician şi critic 
literar Mihail Dragomirescu), de mai multe ori laureat 
(1926, 1927, 1928 şi 1939) al Societății Scriitorilor 
Români, Institutului pentru Literatură şi Academiei 
Române, comandant legionar şi director general al teatrelor 
în timpul scurtei şi nefericitei guvernări legionare!?, Radu 
Gyr a împărtăşit crezul şi prigoana camarazilor săi sub 
toate cele trei regimuri de dictatură (dar mai ales sub cel 
comunist), însumînd 20 de ani de detenţie politică (la care 
se adaugă şi trimiterea abuzivă pe frontul de Răsărit!5). 

A debutat absolut la 14 ani, cu poemul dramatic 
„În munți“, publicat în revista Liceului „Carol I* din 
Craiova, al cărui elev a fost. Devenit student al Facultății 
de Litere și Filosofie a Universităţii București, debutează 
editorial în 1924, cu volumul Liniști de schituri, în ton mai 
degrabă elegiac: 


Călugărițe albe din linişti vechi de schituri, 
Atita de tăcute şi-atit de reci păreți 

În serile chiliei cu mohoriți pereți, 

Cind tinga vi se-ncuie în cărţile cu mituri... 


Poezia lui de tinereţe, desigur inegală, marcată de 
ultimele tonuri ale simbolismului, dar și de temerităţile ver- 
bale şi prozodice ale lui Arghezi, este puternic adăpată la 
izvoare folclorice și păscută de un anume manierism (unii 
i-au zis chiar „gongorism“), îndărătul căruia se simte însă 
constant talentul în căutare al unui poet nu doar prolific, ci 
mare cu adevărat. Despre această primă fază a poeziei sale 
(mai ales din intervalul 1927-1938), George Călinescu 
notează în Istoria... sa din 1941 (p. 868), nu prea convins: 
„Sînt multe versuri frumoase în poezia lui Radu Gyr“, 


evocator liric „al Oltului zgomotos vitalist“, oarecum dezli- 
nat și redundant, „gata de a luneca pe panta prețiozității“, 
găsind totuși uneori tonul unei  „remarca- 
bile lirici chiuitoare“ (O-he! Toamnă nouă cu sclipăt, / pri- 
mește-mă-n tine cu chiot și țipăt!...). Criticul evită să se 
refere la ipostaza lui Radu Gyr de „bard al Legiunii“, dar 
pare să facă discret aluzie la ea atunci cînd vorbeşte de un 
anume „abuz de vociferaţie“. Probabil că paginile cele mai 
pertinente despre creaţia lirică a lui Radu Gyr de pînă-n 
anii războiului sînt cele pe care i le dedică, fără idiosin- 
crazii ideologice, Ovidiu Papadima (pe atunci cronicarul 
literar al revistei Gândirea) în volumul Creatorii și lumea 
lor (1943), din păcate nereeditat pînă astăzi. Exaltarea 
poeziei sale în mediile legionare nu avea o bază critică, ci 
doar una ideologică, fără pertinență din unghiul de vedere 
al istoriei literare. 

Pînă în 1944, Radu Gyr a mai publicat volumele de 
versuri: Plânge Strâmbă-Lemne (1927), Cerbul de lumină 
(1928), Stele pentru leagăn (1936), Cununi uscate (1938), 
Corabia cu tufănici (poem dramatic — „comedie vegetală“, 
1939), Poeme de război (1942), Balade (1943), precum şi 
o serie de povești versificate. A publicat, de asemenea, trei 
interesante studii critice (la origine — sau ulterior — 
cursuri universitare): unul despre romanul Învierea al lui 
Lev Tolstoi (1927), unul despre eposul sîrbesc (1936, în co- 
laborare cu folcloristul Anton Balotă) şi unul despre evo- 
luţia criticii estetice și curentele de avangardă (1937 — pri- 
vind avangardismul ca pe o afacere pur evreiască!5). Sub 
formă de broșuri, i-au apărut de-a lungul vremii și o seamă 
de conferințe (Sudențimea și idealul spiritual; Femeia în 
eroismul spiritual, moral și național etc.). A colaborat la nu- 
meroase publicaţii ale vremii, printre care Gândirea, 
Ramuri, Universul literar, Convorbiri literare, Adevărul li- 
terar şi artistic, Viaţa literară, Vremea, Revista Fundațiilor 
Regale, Falanga, Calendarul, Curentul, Cuvântul, Axa, 
Iconar, Porunca vremii, Sfarmă-Piatră, Buna Vestire etc. 

În 1938-39 a fost internat şi el în lagărul pentru 
legionari de la Miercurea Ciuc (via Tismana), de unde a 


Sfintă tinerețe legionară (versurile: Radu Gyr; muzica: lon Mânzatu) era imnul-marş cel mai cunoscut din bogatul repertoriu al 
cîntecelor legionare. În afară de Sfintă tinereţe legionară şi de Cîntecul eroilor Moţa-Marin, Radu Gyr a mai compus versurile 
pentru Marșul legionarilor olteni (€l însuşi era oltean de origine), Imnul muncitorilor legionari (La luptă, muncitori!) şi Imnul 
biruinţei. De o popularitate egală cu cîntecele legionare s-a bucurat mai tîrziu poezia mobilizatoare „Ridică-te, Gheorghe, ridică- 
te, Ioane!“ (semnificativă pentru patosul naţional, dar și social al „„cămășilor verzi“, ce a putut înlesni speculaţia aiuritoare a unui 
Al. George că legionarii ar fi fost... „bolşevicii noştri“!). Este tragicomic că pentru această poezie popular-mobilizatoare, spre 
sfîrşitul anilor '50, instanțele comuniste au pronunțat împotriva autorului o sentință de condamnare la moarte (pînă la urmă neex- 
ecutată). 

12 În toamna lui 1940, sub directoratul lui Radu Gyr, se înființează la Bucureşti un teatru evreiesc (caz unic în țările aliate Axei, 
arătînd cît de nuanţat era totuși „antisemitismul“ legionar). „Atunci cînd eram director general al teatrelor în plin regim legionar, 
cînd mă puteam manifesta în voie cu toate «patimile» și «urile» mele, aşa mi-am dat eu arama pe faţă: creind teatre (Barașeum) 
pentru evrei...“ (din ultimul cuvînt al comandantului legionar Radu Gyr în fața așa-numitului „Tribunal al Poporului“, la procesul 
din 1945; apud Gh. Buzatu, Corneliu Ciucanu, Cristian Sandache, Radiografia dreptei românești: 1927-1944, Editura FF PRESS, 
Bucureşti, 1996, p. 318; integral, în Adevărul literar şi artistic, nr. 207-208/1994). 

13 În 1941, pentru a scăpa de elementele legionare incomode fără a le extermina direct, mizînd şi pe eroismul lor jertfelnic (era 
vorba, în speţă, de intelectuali rezerviști), Antonescu le-a trimis pe front, în linia întîi. Mulţi au murit; Radu Gyr a fost doar rănit. 

14 Considerat de unii cel mai bun volum al său de pînă atunci, deși astăzi nu ne mai pare deloc așa. Radu Gyr se integra într-o 
tendință mai largă a vremii, de resurecție a baladei în poezia românească (exponentul ei cel mai realizat rămînînd poetul și eseistul 
Ștefan Aug. Doinaș, membru al vestitului Cerc literar de la Sibiu, într-o vreme și el simpatizant legionar). 

15 Ceea ce este un fapt (cf. Ovid S. Crohmănlniceanu, Evreii în mișcarea de avangardă românească, Editura Hasefer, 2001), 
rămînînd în discuţie doar în ce măsură a fost el creator sau dizolvant. Pentru un tradiţionalist ca Radu Gyr, se înţelege, el nu putea 
reprezenta decît o perversiune a spiritului creator. 

lăsat o relatare de mare valoare documentară!6. În același 
lagăr au fost internați, printre alții, Nae Ionescu, Mircea 
Eliade, Iordache Nicoară, lon Mânzatu iar o vreme (pînă ce 
au fost parte eliberați, parte strămutați în alte lagăre, mai 
ales la Rîmnicu Sărat) şi alte figuri ilustre ale Legiunii: Gh. 
Clime, Neculai Totu, Bănică Dobre, prințul Al. 
Cantacuzino, Vasile Christescu, Mihail Polihroniade, 
Victor Puiu Gârcineanu, Ilie Gârneaţă, Vasile Iașinschi, 
Mile Lefter ş. a. Dacă unii, precum Nae Ionescu, Mircea 
Eliade, lon Mânzatu sau Radu Gyr însuși, au avut șansa să 
scape pe parcurs, majoritatea covîrșitoare a celorlalți au 
fost împușcați în cumplitul măcel din noaptea de 21-22 
septembrie 193917. 

Scurta ascensiune legionară din 1940-41 (septembrie- 
ianuarie) a fost întunecată de un lung șir de răfuieli și asasi- 
nate impardonabile!5, Comandantul Horia Sima (1906- 
1993) părînd a fi scăpat aproape cu totul lucrurile de sub 
control. Nu numai Radu Gyr, dar numeroși legionari din 
garda veche, deşi nu s-au lepădat propriu-zis, au fost 
indignați și debusolaţi de cursul periculos al evenimentelor, 
generat de politizarea excesivă a Mişcării și de prea larga 
deschidere a porţilor ei. În acești ani au apărut — și apoi 


s-au acutizat — conflictele interlegionare (cel fundamental 
fiind între „simiști“ și „antisimiști“, perpetuat pînă astăzi și 
luînd forme uneori grotești). 

„Bădia“ Radu Gyr, după ce face frontul şi se întoarce 
rănit, ajunge, după 23 august 1944, în închisorile comunis- 
te (cel mai mult a stat la Aiud). Chiar dacă mai tîrziu, după 
ani grei de teroare inimaginabilă, va fi manifestat anumite 
slăbiciuni (într-un context complex, ce-ar merita să facă 
obiectul unui studiu separat), poziția inițială în faţa noului 
regim roşu se arată de o rectitudine amară, dar incontesta- 
bilă: „Eu am avut o credinţă. Și am iubit-o. Dacă aș spune 
altfel, dacă aş tăgădui-o, Dumneavoastră toți ar trebui să 
mă scuipaţi în obraz. Indiferent dacă această credință a mea 
apare, astăzi, bună sau rea, întemeiată sau greșită, ea a fost, 
pentru mine, o credință adevărată. I-am dăruit sufletul meu, 
i-am închinat fruntea mea. Cu atît mai intens sufăr azi, cînd 
o văd însîngerată de moarte. Prăbușiri de idealuri, năruiri 
de aspirații înregistrăm cu toții. Și, poate, uneori greșim 
tocmai în credințele noastre cele mai curate, cele mai cin- 
stite. Istoria va vedea unde am greșit şi unde nu“!?. 

Din 1963, după eliberarea din temnițele comuniste, 
este silit să colaboreze — ca și Nichifor Crainic, celălalt poet 





Gyr împreună cu Carianopol şi Postolache (1956) 


16 „Suferință, jertfă şi cîntec“. Am în faţă manuscrisul dactilografiat, provenit din sursă sigură. Nu mai ştiu dacă textul a şi fost 


tipărit pe undeva ca atare, dar înclin să cred că da. 


17 Este vorba de represaliile ordonate de la Palat în urma asasinării lui Armand Călinescu (act fără nici o legătură directă 
cu cei internaţi în lagăre). Legionarii vorbesc de o a doua „Noapte a cuţitelor lungi“ sau de „Masacrul inocenților“ 


(dr. Şerban Milcoveanu). 


18 Culminînd cu cel asupra marelui istoric Nicolae Iorga (27 noiembrie 1940, la Strejnicu, nu departe de Ploieşti). Conducerea 
legionară pretinde a nu-l fi ordonat, ba chiar a fi încercat să-l oprească in extremis (cf. Horia Sima, Cazul lorga-Madgearu. 
Declaraţii făcute de DI. Horia Sima revistei „, Carpaţii“ — 1961, Madrid, 1961), dar nici nu s-a dezis categoric de gestul 


criminalilor, care erau totuşi purtători de cămașă verde. 


19 Cf. Radiografia dreptei românești, ed. cit., p. 315. În esenţă, aceeași atitudine este atestată şi de versurile sale, 
ca de pildă: Nu scuip pe-nfringerile mele, / ce-am adorat nu ştiu să ard / şi nu ridic în vint obiele / în locul ruptului 


stindard... („Înțeleptul“). 

exponențial al închisorilor, sau ca preotul lon Dumitrescu- 
Borșa, unicul supraviețuitor postbelic al echipei legionare 
care luptase în Spania — la Glasul Patriei (mai tirziu, 
Tribuna României)”, dar, practic, este scos din circuitul 
valorilor publice (în ţară, numai criticul Nicolae Manolescu 
a avut îndrăzneala să-l antologheze, în 1968, în vol. II din 
Poezia română modernă, desigur nu cu bucățile cele mai 
reprezentative?! iar la înmormâîntarea sa, în 1975, singurul 
literat care a îndrăznit să meargă și să citească din versurile 
celui răposat a fost, cum mi-a relatat un martor ocular, poe- 
tul Romulus Vulpescu). 

În vremea detenţiei (1945-1963), dar și în ultimii ani 
petrecuți într-o dureroasă libertate, poezia lui Radu Gyr 
atinge o consistență nouă, fericit conjugată cu vechiul rafi- 
nament. Una dintre bucățile cele mai frumoase și mai sem- 
nificative (în cheie simbolică) pentru destinul lui și al 
întregii generaţii legionare, ca și pentru tensiunea general- 
umană dintre ideal și realitate, este „Întoarcerea din 
Cruciadă“: 


De ce Gottfried, de ce ne înspăimintă 

o rană-n piept Și-un hirb de scut beteag, 
cit încă-n noi lerusalimul cîntă 

și mai păstrăm prăjina unui steag, 

sau cînd noblețea-ntreagă Stă, ne-nfrintă, 
în sîngele rămas pe zale cheag? [...] 


Ne-ntoarcem frinţi, sub platoșe schiloade 
sau poticniți în zdrențe de furtuni, 

dar miine-n burgul nostru cu arcade 
fecioarele cu ochi de rugăciuni, 

zîimbind în cinstea altor cruciade, 

ne-or împleti mai fragede cununi. [...] 


Și iarăși, spintecind albastre spații, 
peste doi ani, sau peste încă trei, 
cu lănciile sus, în constelații, 

cu platoșele evului în şei, 

ți-or Sta în fața porții cruciații, 
Ierusalime care nu ne vrei! 





Și vom veni mai mulți din Soare-Apune: 
și cei de ieri, și cei ce azi nu-i Știm... 
Pe vechile morminte or să tune 

noi cavaleri cu chip de heruvim, 

și ei sau alții tot te vor supune, 
strălucitorule Ierusalim! 


În mediul penitenciar, arta poeziei își depăşeşte cu 
mult simpla funcție estetică, căpătînd o adevărată funcție 
soteriologică. Cînd se va scrie istoria literară a temniţelor 
comuniste (Radu Gyr a fost acolo la originea unei 
adevărate „şcoli poetice“ sui generis) va putea fi evaluată 
integral harismatica lui personalitate, dar și miraculoasa 
dimensiune psiho-noetică a acestei aventuri transfigura- 
toare a logos-ului răstignit??. 

După 1989, în ciuda faptului că versurile sale (inclusiv 
cele din închisoare, în cea mai mare parte memorate de 
regretatul Dumitru Cristea?5) au fost editate sau reeditate 
cu oarecare constanță (mai ales la editurile „Marineasa“ 
din Timişoara și „Vremea“ din București, de obicei în 
îngrijirea fiicei poetului, d-na Simona Carmen Popa”), 
Radu Gyr continuă să fie un nume „prigonit“, puţin cunos- 
cut generaţiilor mai tinere (care abia de-au auzit vag, în cel 
mai bun caz cu titlu de curiozitate, că oarecînd, într-un 
exotic fund de temniţă, cineva a scris o poezie stranie: Azi- 
noapte lisus mi-a intrat în celulă...). De asemenea, se lasă 
așteptată o ediție critică integrală a versurilor sale, realizată 
cu pietate, dar şi cu profesionalism (aşa cum este deja în 
curs de realizare pentru celălalt mare poet al temnițelor 
comuniste din România, mai vîrstnicul Nichifor Crainic?5). 

Acoperind întreaga gamă a poeticului, de la ludic la 
liturgic, Radu Gyr rămîne, înainte de toate, poetul caval- 
cadelor sublime și al visurilor cruciate (Eu n-am nici zale, 
n-am nici spadă, / dar cred într-un crimpei de stea... — 
„Cavalcadă“*), profetul paulinic şi donquijotesc al nebuniei 
primenitoare, luptător și mărturisitor al unei generații 
răstignite, a cărei tragică măreție e probabil tot ce va dăinui 
mai semnificativ și mai provocator din istoria românească 
a secolului XX. 

a 


20 Revistă editată de Securitatea comunistă şi destinată exilului, ca mijloc de propagandă mistificatoare. 


SI Antologia includea patru poezii de Radu Gyr: „Liniști de schituri“, „Fior de toamnă“, „Toamnă oltenească 


ec 


(numai un frag- 


ment) și „Cîntec pentru somnul Luminiţei“. Cum rezultă din nota bibliografică (pp. 268-269), criticul ignora la vremea 
respectivă volumul de Balade, reperul său evident fiind Istoria... lui G. Călinescu. În studiul introductiv al antologiei 
(„Metamorfozele poeziei“) — astăzi părînd insuficient și banal, dar la vremea respectivă fiind aproape revoluţionar — consi- 
deraţiile referitoare la Radu Gyr (pp. XLVI-XLVII) rămîn pe linia călinesciană („instinct artistic“ insuficient, prea multe 


ce a 


lungimi, sentimentalism excesiv, verbozitate, dar și „mare abilitate“ în versificare, simţ plastic, locuri izolate „admirabile“ și 
„memorabile“). Volumul reprezentativ i se părea tînărului critic Cerbul de lumină (1928), cu afirmaţia exagerată că „celelalte 


pot fi ignorate“. 


2 O primă antologie a dat, în exil, regretatul Zahu Pană (1921-2001), român macedonean, el însuşi poet (Cu acul pe săpun, 
Hamilton, 1989) şi fost deţinut politic: Poezii din închisori, Editura „Cuvântul Românesc“, Hamilton [Canada], 1982. Cea 
mai cuprinzătoare este reprezentată pînă astăzi de şirul de volume intitulate Poeți după gratii, scoase de un alt poet al 
închisorilor, Constantin Aurel Dragodan (1919-2000, autorul volumului /finerare în lanțuri, Bucureşti, 1992), la București, 
sub egida A.F.D.P.R. S-ar impune o resistematizare a întregului material, într-o ediţie profesională şi de mai largă circulaţie. 


23 1927-2000: deţinut politic cu o memorie proverbială, el însuşi poet (Zbucium și poezie, Cluj-Napoca, 2001, cu trei cicluri de 
versuri originale şi cu facsimile din poeziile memorate şi transcrise ale lui Radu Gyr şi Nichifor Crainic). 


24 De bază rămîne, deocamdată, ediția Radu Gyr, Poezii, 3 vol. (1. Singele temniței. Balade; Il. Stigmate; III. Poezia orală), 


Editura Marineasa, Timișoara, 1992-1994. 


25 În seria „Poeți români contemporani“ a Editurii Eminescu din Bucureşti, avînd-o ca îngrijitoare pe cercetătoarea Ioana Cracă 
(deocamdată, din cît am cunoștință, n-a apărut decît volumul |, în 1997: Țara de peste veac. Poezii antume: 1916-1944). 

sf 


Sirnona Poosa 


„Radu Gyr nu a fost 


un politician, ci un entuziast“ 





şi unde o cunoscuse pe soţia lui, Flora. 


Simona Demetrescu și-a petrecut copilăria și adolescența în 


Simona-Carmen Popa este unicul copil al poetului Radu 
Demetrescu — Gyr. S-a născut pe 10 octombrie 1931 
la București, unde tatăl său se stabilise din 1924 


Rm. Vîlcea, fiind ocrotită acolo de o mătuşa a sa. Toată viaţa a fost 
marginalizată datorită trecutului politic al tatălui său. 
După decembrie 1989, a depus o muncă impresionantă pentru 
recuperarea memoriei lui Radu Gyr. 


— Ați fost martora calvarului pe 
care l-a trăit tatăl dumneavoas- 
tră și ați suferit alături de el. 
Cînd a început totul? 

— În 1937. Tata era deja de doi ani 
în Mișcarea Legionară și devenise 
comandant legionar pentru meritele 
sale. Cînd regele Carol al II-lea a de- 
clanșat prigoana împotriva legiona- 
rilor, tata a fost printre primii arestați și 
duși în lagăr. A avut o scurtă perioadă 
de linişte, în lunile de guvernare 
legionară, cînd a ocupat postul de 
director al Direcţiei Teatrelor. După 
aşa-numita rebeliune din ianuarie 
1941, a fost condamnat la 12 ani de 


Radu Gyr, 

alături de 

Nichifor Crainic și 
Petre Ghiaţă, 

la aniversarea 

lui Nichifor Crainic 

închisoare și apoi trimis de către 
Antonescu pe front, „pentru reabi- 
litare“, în linia întîi. Acolo şi-a pierdut 
parțial vederea, motiv pentru care a 
fost reformat. La întoarcere a fost din 
nou încarcerat. În 1945 a fost con- 
damnat în Lotul nr. 2 al ziariştilor, 
alături de cei mai prestigioși gazetari 
interbelici: Pamfil Șeicaru, Stelian 
Popescu, Romulus Dianu, Pan Vizi- 
rescu, Ilie Rădulescu... 

— Totuși, în 1956 a fost eliberat 

de către comuniști... 

— Da, dar numai pînă în 1958, cînd 
a fost rearestat și condamnat la moarte 
pentru poezia „Ridică-te Gheorghe, 


Ridică-te Ioane !“. Pedeapsa i-a fost 
comutată în 25 de ani de muncă sil- 
nică, dar tata n-a ştiut asta decit la 11 
luni după ce i-a fost schimbată 
sentința. L-au ţinut într-o tensiune 
extraordinară. Se aștepta în fiecare zi 
să fie scos din celulă și împușcat. 

— De ce credeţi că i-a revoltat 
atita pe comuniști o poezie încit 
să ceară moartea autorului? 

— Poezia aceasta avea titlul origi- 
nal „Manifest“ — aşa cum aveam să 
descopăr în anii din urmă. Vă dați 
seama că ăsta nu mai era doar un 
poem, ci mai ales o incitare la revoluţie 
sau „contrarevoluție“, cum spuneau 

comuniștii. Știindu-l şi şef legionar, 
regimul l-a considerat extrem de pe- 
riculos şi puțin a lipsit să nu-l elimine 
fizic. Anchetatorii au aflat despre 
această poezie, dar nu au găsit nicio- 
dată manuscrisul, căci altminteri cred 
că l-ar fi ucis pe tata. 

— Unde a fost ascuns manu- 
scrisul? 

— Tata l-a dat unui văr al nostru, 
arhitect, care l-a făcut sul și l-a băgat 
într-o vergea de undiţă. Cînd l-au ridi- 
cat pe tata, securiştii au făcut perchezi- 
ție și la noi şi la rudele noastre, dar nu 
au găsit petecul de hîrtie incriminant. 
Mai tîrziu, vărul meu a ars manu- 
scrisul. 

— L-aţi văzut pe Radu Gyr la 

închisoare vreodată? 

— L-am vizitat doar în perioada 
cînd a stat închis la Brașov, în '47 — 
"48. Am fost la el de vreo două ori. 
Avea voie la hîrtie şi creion, iar în 
celulă era curat. Asta m-a impresionat. 
La Aiud, nu l-am putut vizita. De acolo 
ne trimitea numai opt rînduri pe cîte o 
carte poștală, la răstimpuri. Atît avea 
voie. Scria doar ce avea nevoie: 
medicamente, hrană, îmbrăcăminte. 
Nu mai ştiu în ce an, ne-a scris că 
avem voie să-l vizităm. Era prin 1951- 
1952. Am mers cu mama, foarte emo- 
ționate. În fața penitenciarului era o 
mare de oameni. Și comandantul 
închisorii a suspendat vizitele, pentru 
că eram prea mulți și nu puteam intra 
toți. Ne-au luat numai pachetele. Am 
fost foarte dezamăgite și întristate. 

— Cum s-a readaptat Radu Gyr la 

viața în libertate, după 1963? 

— Era teribil de suspicios. Nu voia 
să aibă relaţii cu prea mulţi oameni. ÎL 
căutau diverşi tineri scriitori, dar el nu-i 
primea decît pe unii, cu mari precauții 
şi numai dacă îi erau recomandați. 

— Își păstrase vechii prieteni, îi 

mai întilnea? 

— Doar cu Nichifor Crainic a 
rămas prieten bun pînă la sfîrşit. Mai 
veneau la noi uneori Nicolae Crevedia 
și lon Vojen, iar, de la un moment dat, 
şi Constantin Bucescu, pe care l-a 
cunoscut mai tirziu și care i-a fost 
recomandat de Crainic. 

— De ce credeţi că avea încredere 

în Crainic? 

— Aveau ani de puşcărie politică 
făcuți împreună, îi legau amintiri şi 
isprăvi din perioada interbelică, aveau 

și afinități comune. Apoi se înțelegeau 
foarte bine şi nu s-au trădat unul pe 
altul. Tatei i s-a propus să devină infor- 
mator al Securităţii prin '67-'68, dar a 
refuzat categoric cu riscul de a fi iarăși 
băgat la închisoare. De obicei, tata îl 
vizita pe Crainic, care era mai bătrîn. 
Îmi amintesc că aveau amîndoi o mare 
dragoste pentru copii. Tata a scris mult 
pentru copii, iar Crainic umbla cu 
buzunarele pline de bomboane. Cînd 
se întorcea acasă, se țineau copiii roi 
după el și, glumind, Crainic le 
împărțea dulciuri. 

— Radu Gyr mai întreținea 
corespondenţă cu vechii săi 
prieteni? 

— A avut corespondență cu mai 
mulți, între care Părintele Stăniloae și 
Mircea Eliade. Culmea, deși sînt con- 
vinsă că eram atent supravegheați de 
Securitate, tata a primit de la Eliade 
scrisori și i-a răspuns, iar epistolele 
sale au ajuns la destinație. Curînd voi 
edita la Editura Vremea volumul de 
amintiri ale lui Radu Gyr Calendarul 
meu şi voi adăuga şi unele scrisori 
primite de la Eliade în 1968 și 1960. 

— Radu Gyr vorbea despre 
infernul prin care a trecut? 

— Nu. Considera că este un capitol 
închis şi se temea să spună ceva pentru 
a nu reîncepe calvarul. Nu-i era frică 
pentru el, ci pentru noi. Se simţea 
vinovat pentru toții anii de privaţiuni și 
suferințe la care ne supusese, fără voia 
lui, doar pentru că a fost contra comu- 
nismului. Eu am plătit un preţ mare 
prin faptul că nu am fost lăsată să-mi 
fac o carieră. Am intrat cu bursă la 
Facultatea de Geologie Petroliferă, dar 
am fost dată afară în anul trei, la ce- 
rerea expresă a Alexandrinei Sido- 
rovici — soţia lui Silviu Brucan —, cea 
care a fost şi acuzatorul numărul unu 
în procesul gazetarilor interbelici. 
Revenind la întrebarea dumneavoas- 
tră, tata a acceptat o singură dată să 
răspundă la o întrebare a soțului meu, 
Dinu Popa, legată de închisoare. Dinu 
l-a întrebat dacă nu a avut vreo clipă de 
deznădejde în care să-și dorească 
moartea. „Ba da — a răspuns tata —, 
într-o iarnă, cînd am fost dus în miezul 
nopții de la Aiud la Braşov, la o 
consfătuire a ofițerilor superiori din 
Securitate. Am ajuns pe la două 
noaptea și a fost introdus într-o 
încăpere unde securiştii benchetuiau. 


M-au aşezat pe un scaun în mijlocul 
unui cerc şi m-au scuipat și m-au înju- 
rat minute bune. Atunci n-am mai 
suportat umilința și m-am rugat Maicii 
Domnului să mă ia. Am leșinat. A doua 
zi, eram din nou la Aiud, unde mi s-a 
spus că a fost o greşeală și o confuzie“. 

— Și-a păstrat convingerile 

politice pină la capăt? 

— Cred că da, dar nu vorbea despre 
asta. Oricum, nu s-a dezis niciodată de 
Mișcarea Legionară. El nu a fost un 
politician în adevaratul înțeles al 
cuvîntului, ci un entuziast. A fost un 
om care a crezut şi a mers pe linia 
acestei credințe. A intrat în Mișcarea 
Legionară din entuziasm, pentru că era 
un naționalist înfocat, un mare iubitor 
de țară. În plus, toată generaţia lui, 
toate virfurile acestei generaţii erau 
acolo. Nu ştiu însă care ar fi fost ati- 
tudinea lui față de mișcare astăzi. 

— Cum era o zi a lui Radu Gyr 

după eliberare? 

— Lucra intens, zi de zi, începînd 
de la ora 8 dimineaţa pînă seara, tîrziu. 
Se oprea doar să mănînce. Avea o 
patimă a recuperării timpului irosit în 
puşcărie. De fapt, trebuia să transcrie 
din minte miile de versuri compuse în 
temniţă, să le șlefuiască, pentru că era 
un perfecţionist, să le finiseze subtil. A 
sperat pînă în ultima clipă că-şi va 
putea publica toată opera. Şi-a redactat 
şi o parte din memorii și făcea și alte 
lucrări pentru bani, așa cum a fost tra- 
ducerea unui volum de balade ger- 
mane — publicat sub semnătura altcui- 
va. Tata și-a făcut, la un moment dat, o 
selecție din toate volumele, alegînd 
textele care îl reprezentau și puteau fi 
publicate atunci. A ieșit un volum de 
500 de pagini, pe care i l-a dat lui 
Zaharia Stancu să-l publice. Ei se ştiau 
mai demult și Stancu îl aprecia. Cred 
că Stancu a încercat cu adevărat să-l 
ajute, dar, după vreo doi ani, i-a spus 
că nu se poate să-l publice. 

— A mai avut vreo tentativă de 

a-și publica opera? 

— Nu. Dar, prin 1981, la șase ani 
de la moartea tatei, a venit la noi o 
doamnă care s-a recomandat Dinu, de 
la arhivele statului, şi care ne-a spus că 
vrea să încerce să-l publice pe Radu 
Gyr. Ştia de volumul pe care i-l dăduse 
lui Zaharia Stancu și ne-a rugat să 
pregătim manuscrisul, cu fotografii și 
corespondență. După două săptămîni, 

a revenit, însoțită de un bărbat. Aveam 
o copie manuscris, făcută de mine și de 
mama, pe care i-am arătat-o. l-am 
arătat şi cîteva fotografii. Manuscrisul 
părea scris de aceeași mînă, căci 
scrisul meu şi al mamei semănau mult. 
Am vorbit vreo oră, pentru ca la sfîrşit, 
doamna Dinu să ne spună că volumul 
nu poate apărea. La plecare, bărbatul, 
care s-a recomandat Crăciun, s-a întors 
din ușă și ne-a rugat să-i împrumutăm 
manuscrisul pentru o săptămînă, pen- 
tru că el este un mare iubitor de poezie 
și ar vrea să-l citească. L-am dat și dus 
a fost. Nu s-a mai întors nici pînă în 
ziua de azi. Însă, ne-au lăsat în pace 
după aceea. Probabil că au crezut că 
ne-au luat manuscrisul original și că nu 
mai avem ce face. 

— După '90, au fost publicate 
volumele de poezii inedite ale 
lui Radu Gyr... 

— Au apărut tot felul de ediţii pirat. 

În 1999, m-am pomenit invitată la 
lansarea unei antologii de poezie din 
temniță ale mai multor autori, printre 
care și Radu Gyr, tradus în franceză de 
Paula Romanescu. Am întrebat-o pe 
autoare de unde a luat poeziile și de ce 
nu mi-a cerut acordul. Multe poezii 
apărute pe piață, așa cum au fost 
reținute de unii foști deținuți politici în 
închisori, nu au legătură cu forma fi- 
nală dată de tatăl meu și îi pot ştirbi va- 
loarea. Am cerut întotdeauna să fiu 
consultată, nu pentru că aș avea vreun 
interes material, ci pentru ca poeziile 
publicate să fie conforme cu origina- 
lul. Tata era foarte atent la detalii și a 
lucrat asupra unor poezii foarte mult, 
pentru acestea existînd și cîte patru 
manuscrise. Paula Romanescu mi-a 
zis că n-a ştiut de existența mea, deși 
eu am publicat mai multe ediţii de po- 
ezii ale tatălui meu, din 1991 încoace 
la diferite edituri. Ea a pretins că a 
făcut traducerea după poezia orală și 
și-a cerut scuze. Am dat-o în judecată, 
dar pînă la urmă am lăst-o baltă. 

— De ce lipsește încă o ediţie 
critică a poeziilor 
lui Radu Gyr? 

— Eu nu mă încumet s-o fac, pen- 
tru că nu sînt specialistă. Probabil că în 
timp va apărea cineva care să se ocupe 
serios de asta. Pînă atunci caut să ada- 
ug poeme inedite la volumele pe care 
le retipăresc. Sînt poeme pe care a scris 
„nu“. Pe acestea nu le pot publica. 

— Care a fost ultima poezie pe 
care a scris-o? 

— „Piradmidă“. A scris-o de Sfin- 
tul Gheorghe, pe 23 aprilie 1975, stînd 
la o coadă la alimentara în Piaţa 
Amzei. îl reprezintă foarte bine. l-am 
pus-o şi pe cruce la cimitir: „Severă 
piramidă de granit/ am fete moho- 
rite și rigide, / un monstru care taini- 
le-și închide,/ în cosmică ticere-ncre- 
menit. “* 

— În 1995, procurorul general al 
României, Manea Drăgulin, a 
introdus recurs în anulare 
pentru Lotul jurnaliștilor în 
care a fost condamnat şi 
Radu Gyr. Curtea Supremă i-a 
reabilitat pe toți, mai puţin pe 





Radu Gyr și pe lon Dumitrescu 

(zis Dimitrescu). De ce? 
— Este o mare nedreptate care i 
s-a făcut tatei şi nu înțeleg de ce. Iniţial 
şi Radu Gyr şi lon Dumitrescu au fost 
propuși pentru reabilitare, dar apoi au 
fost omişi. l-am adresat procurorului 
general de atunci o scrisoare deschisă 
prin intermediul ziarului „Ziua“ la care 
însă nu am primit răspuns. Oricum, 
Radu Gyr nu are nevoie de o rebilitare 
formală din partea autorităților. Pe el îl 
reprezintă opera sa, care îl ridică dea- 
supra unor astfel de chestiuni. Radu 
Gyr rămîne cel mai important poet al 

închisorilor comuniste. 

Q Interviu realizat de 
Nicolae TESCANU 


Simona Popa 


Il 


A IEEE 
Note răzlețe pe marginea 
poeziei creştine a lui Gyr 


Silviu ALUPEI 





Într-o permanentă legătură cu 
Cerul, poetul Radu Gyr scria cu o 
pană din aripi de îngeri. Cugetarea-i, 
luminată parcă taboric, avea profun- 
zimea ascetului. Încărcătura mistică 
a textelor sale te îndeamnă și astăzi, 
la o continuă rugăciune pentru sal- 
varea neamului românesc, atît de 
prigonit în secolul XX. Semantica 
hristică a versurilor sale demon- 
strează că duhul Ortodoxiei poate 
sălășlui în literatura română. 

Prin versurile sale, Radu De- 
metrescu-Gyr a mişcat milioane de 
suflete de români într-o epocă inter- 
belică devorată de politicianism 
criminal. Experienţa detenţiei și 
începutul muceniciei sale le-a trăit în 
1939 — 1940. Avea să scrie: „Cama- 
razii noștri au dat lagărului valoare 
de rugăciune și frunte înaltă de cat- 
apeteasmă“. 

A cunoscut suflete de crin ale 
căror miresme le-a transpus pe... 
hîrtie. Astăzi, cînd totul este de hîr- 
tie, e aproape imposibil să mai des- 
coperi români cu frunțile de iezer 
carpatin, precum aceia din vremea 
lu Gyr. 

„Eşti azima pe care-n plins o 
cere / Inima noastră pururea 
Jlămindă “. 

„Prin tine bem, setoși, din 
Mintuire/ (...) Izvor ne ești și cină şi 
zidire/ Și patrafir și cuminecătură “. 

Sunt cuvinte „extremiste“, 
metafore „fundamentaliste“. lacătă 
că Radu Gyr se arată un poet „tal- 
iban“ — după judecata zilelor noastre. 
Idiosincraziile unei tranziții care nu 
mai are nimic sfint. Versurile și 
cîntecele românești ale lui Radu Gyr 
poartă leacurile Crucii. Radu Gyr nu 
se putea naște decît în sînul unui 
neam cu înclinații mistice. 

„Cu duhul tău — mireasmă de 
grădină/ ne miruim sub zîmbet de 
icoane. Radu Gyr, această icoană a 
literaturii mistice interbelice și post- 
belice, a lăsat amprente în Veșnicie. 

Peste secole, orice român credincios 
lui Hristos va lăcrima la auzul ver- 
surilor sale. Poemele lui Gyr îţi 
pătrund în suflet cu aceeași forță a 
cuvîntului mistic scris în 1938, 1939 
sau în 1940. 

Considerat „rasist“ și „mistic“ 
pentru că şi-a iubit nemărginit nea- 
mul și l-a slăvit exemplar pe Dum- 
nezeu, Gyr a redat tot ce a simţit în 
cuvinte șlefuite cu o precizie şi o 
măiestrie de bijutier. „(...) Ca- 
tapetesme pentru veac/ Le zidim din 


foc, din stinci, din mare/ Și dirz le 





tencuim cu sînge dac. Astăzi, multe 
catapetesme sînt zidite cu ateism sau 
indiferentism religios, cu făţărnicie. 
Pe Gyr nu l-a îndoit prigoana. 
L-a zdrobit aproape, dar nu l-a învins 
chinul de lungă durată la care a fost 
supus în temnițe, din vremea lui 
Carol I pînă în anii '60. EI și ai lui 
camarazi s-au întors din închisori ca 
nişte umbre. Totuşi, învingători. 
„Venim  ciîntind din închisori, 


biruitori / Duhul martirilor eroi / Stă 
peste noi / Din suferinţe și din spini / 
Se aprind lumini“. m 


Una dintre ultimele fotografii ale lui Radu Gyr 

Marcel PETRIȘOR 





Radu Gyr, poetul legionar atît de hulit, de urgisit de 
soartă şi atît de încercat de bunul Dumnezeu, era foarte 
iubit de cei care îl cunoșteau bine. Odată, pe cînd se afla în 
arestul Securității de pe strada Uranus din București, s-a 
petrecut o scenă care ilustrează vesel dragostea de care se 
bucura Gyr din partea celor din jurul său. În celulă cu poe- 
tul se afla și un țăran din Bărăgan — anchetat pentru că nu 
a dat cotele de cereale —, care pretindea că ştie să inter- 
preteze visele. Ceilalți i le povesteau şi bătrînul ţăran 
spunea ce crede el că prevestesc acele visuri. Îşi omorau 
timpul astfel. La un moment dat, după mai multe dimineți 
în care asistase la „ghicitul” în visele celorlalţi, Radu Gyr 
începe o discuţie cu țăranul nostru. 

— Oare chiar să spună visele ce va veni peste noi? — 
întreabă Gyr. 

— Făr” de nici o-ndoială, dom'le profesor. Uite ce păți 
adineauri bietul Manole. Numai ce-mi povesti ce visase az- 
noapte că, văzuși, și veni „moartea” de-l luă şi cine ştie de 
l-om mai vedea vreodată? 

— Ei, şi matale vorbeşti așa de moarte, că parcă ţi-ar fi 
cumnată. 

— Păi cum să vorbesc, că de cînd ne-am născut ne 
bîntuie. Nu ştiu eu de cîți m-am despărțit, pe neaşteptate, 
încă din fragedă pruncie? Cine să-i fi luat dintre noi, în fel 








sovata 
şi chip, decit aia cu coasa, măcar că n-a văzut-o nimeni? 

— Păi dacă n-a văzut-o? - continuă binevoitor, dar, 
chipurile, şi iscoditor, poetul. 

— Ea n-are nevoie să se arate că trimite uneltele ei să-i 
facă treaba şi aceste instrumente habar n-au ce poartă cu 
ele. Aşa ca temnicerul ăsta care-l luă adineauri pe Manole 
la anchetă. Ştim noi dacă-l mai aduce înapoi? 

— S-ar putea totuşi ca Manole să se întoarcă în celulă. 
Atunci ce-ai mai zice, moșule? Eu am auzit ce a visat: niște 
cearșafuri albe. Și mata i-ai zis că înseamnă moarte. Dar şi 
eu am visat azi noapte tot ceva cu niște cearșafuri albe în 
care mă învîrteam fără rost. 

— Da, dom/le profesor, dar cearşafurile lui erau cam 
nespălate și chiar date cu cenușă - doar l-ați auzit cum 
povestea. 

— Ei, atunci, moșule, să ştii că cearşafurile visate de 
mine erau și mai negre decît ale lui Manole, parcă erau date 
cu funingine. 

Bătrînul a rămas puţin descumpănit, fiindcă nu-i era la 
îndemînă să-i tălmăcească visul la fel și lui Radu Gyr pe 
care-l îndrăgea. Nu voia să-l întristeze pe profesor. Ştia cîte 
pătimise și se ruga pentru sănătatea lui. Atunci, o întoarse 
„dialectic” spunînd: 

— Dar, dom'le profesor, uneori, pentru unii, visele sînt 
pe dos, adică prevestesc de bine în acelaşi chip cum altora 
le-ar prevesti de rău. m 


Val rule 


Ioan RĂDUCEA 





Intrase în bezne postume și împli- 
nise sute de ani la întîmplare. Lupii 
urilor sale i-au degerat în zănoagele 
lor. A fost o cetină, a fost un ocean 
amar și a văzut fiara, Veşnicia, care îi 
spunea că a murit lumea și a murit 
Dumnezeu. El era un număr, 281, 
„mă“, „ăla“ sau nu ştiu cine. 

După o mie de ani de grozavă 
genună, este trezit în miros de tran- 
dafiri şi în vieţi de versuri. E lisus, în 
fum de căţui din lună. Mâinile lui sînt 
crini pe morminte, luna îl spoiește cu 
argint pe răni. Purtase lanţuri, cîndva, 
ca și poetul întemnițat. Vorbeşte de 
vechi spărturi în cîntece și de umbra 
zăbrelelor pe zăpada lor. 

Umbra în veac a textului manifest 
„Ridică-te, Gheorghe,  ridică-te, 
Ioane!“ era să slujească morții, căci a 
fost atunci condamnat la pedeapsa 
capitală. La pragul de sus a ajuns 

ridicîndu-se pe funii şi lanțuri. 
Disociază comoara de pămînt de 
comoara de văzduh şi de aceea 
începutul acestei poezii este, în mod 
neobișnuit, un șir de negații metoni- 
mice cu sens axiologic: 

„Nu pentru-o lopată de rumenă 

piine, / nu pentru pătule, nu 

pentru pogoane. 


Spiritual, ascensiunea este 
condiţionată de abandonarea senti- 
mentelor negative: 


„Nu pentru minia scrişnită-n 
măsele. 


Presară, pe calea astfel purificată, 
superioarele imagini ale libertății. Me- 
taforele au un temei extatic, fixat într-o 
lume de percepții rurale: „să bei liber- 
tatea din ciuturi /și-n ea Să te-afunzi “, 
„Zarzării ei peste tine să-i scuturi “, 
„căciulă de stele“, „claie de zări “. 


ibertatea 


Mai sus decât acest ideal este 
inima credinței creştine. Libertatea se 
dovedește doar o condiție a iubirii; 
culminația constă în punctarea ges- 
turilor de asumare a lumii înnoite prin 
sărutul fierbinte „pe praguri, pe pris- 
pe, pe uși, pe icoane “, tot atâtea imag- 
ini ale comunicării cu transcendența. 

Energia morală ridicîndu-se se 
preface, în „„As-noapte, Iisus...“ în 
lumină  neapropiată, pogorită în 
celulele de după patimi, în chiar chi- 
pul Mîntuitorului: 


„As-noapte lisus mi-a intrat în celulă. 
O, ce trist, ce înalt era Christ! 
Luna-a intrat după EI în celulă 

și-L făcea mai înalt şi mai trist.“ 


Între textele „„Ridică-te, Gheor- 
ghe, ridică-te, Ioane! şi „As-noapte, 
Iisus...“ este cuprinsă viața încarce- 
rată a poetului Radu Gyr. 

a 

Trei imperii — trei crize 
ale lumii contemporane 


După ce, până în 1989, 
România a gustat din deliciile 
bipolarităţii geopolitice la 
nivel mondial, deceniile 
următoare pot deveni laboratorul de 
încercare pentru o lume „tripolară“, 
dacă se poate spune așa, în cazul în care 
viziunile geopolitice rusești cele mai 
actuale vor deveni realitate. 





Cristi PANTELIMON 





Lumea în care trăim este o sumă de trei mari neputințe: 
neputința americană de a stăpâni geopolitic mapamondul, 
din motive extrem de diverse, dar care se concentrează în 
incapacitatea diplomatică a americanilor de a fi credibili şi 
convingători, cu excepția, nefericită, a instrumentarului de 
război — în ultima vreme, mai cu seamă în Irak, dar și în 
aşa-numitul război global împotriva terorismului, SUA 
dovedesc o slăbiciune cronică, ce se va accentua pe măsură 
ce în interior se va aluneca pe toboganul campaniei elec- 
torale, iar aliații din zona Golfului, gen Spania, se vor 
retrage de pe un teatru de operaţii aberant. A doua slăbi- 
ciune mondială se cheamă Uniunea Europeană, incapabilă 
să ducă la bun sfârșit un proiect de constituţie în care să se 
regăsească adevărul istoric al continentului (cazul 
rădăcinilor creştine ale acestuia este cel mai clar exemplu). 
O a doua mare criză a acestui proiect imperial numit UE se 
poate detecta chiar la nivel diplomatic, în ciuda unei orien- 
tări generale mai flexibile a puterilor europene până în 
acest moment, în special în chestiunea Irak-ului. Recentele 
oferte de pace adresate europenilor de inamicul public nr. 1 
al americanilor, bin Laden, au fost respinse în cor, într-un 
ton plin de suficiență, de toate marile cancelarii europene, 
care, probabil, au vrut să menajeze (cu minim de efort!) 
suspiciunile aliatului de peste ocean, SUA, care nu privesc 
cu ochi buni politica suplă a „greilor“ europeni față de 
lumea arabă. Termenul comun al acestor declaraţii a fost 
declinarea dialogului cu un mare terorist. A fost, desigur, o 
greșeală diplomatică, ce nu va întârzia să-şi arate con- 
secințele pe termen lung. Căci dacă marile cancelarii ale 
lumii, inclusiv SUA, doresc, totuşi, o oprire a ostilității 
între lumea occidentală şi islam, e clar că o ofertă de pace 
a acestuia din urmă trebuia luată în calcul măcar într-o pro- 
porție minimală, fără a afecta demnitatea primilor. Ar fi 
fost chiar şi în interesul americanilor ca europenii să nu se 
grăbească să închidă această mică ferestruică de pace, 
deoarece, în timp, ea s-ar fi putut dovedi utilă nu numai 
Europei, ci și Americii. Care, fie vorba între noi, e destul de 
izolată la această oră în Irak... 

În fine, a treia slăbiciune a lumii se numește azi Rusia. 
Marele nostru „vecin“ (de peste Ucraina) se zbate între 
agonie şi extaz, între incapacitatea de se desprinde de 
marasmul economic şi moral specific tranziției (pe care îl 
cunoaștem la fel de bine și noi) și extazul de a redeveni un 
mare imperiu, ţinând cont de trecutul foarte recent și de 
potențialul uriaş de care dispune. De altfel, celelalte două 
slăbiciuni mondiale, SUA și UE trebuie să fi acționat ca un 
soi de element coagulant al viselor de (re)mărire ale Rusiei. 
Văzând pașii timizi ai europenilor în direcția integrării și 
relativa gripare a mașinăriei imperiale americane în fața 
tumultuosului Islam, Rusia, relativ „odihnită“ în ultimul 
deceniu şi jumătate, nu poate decât să spere la mai mult. 
Din păcate, victoria zdrobitoare a lui Putin la recentele 
alegeri e un semn clar că Rusia e departe de a-și fi regăsit 
un tonus normal de dezvoltare, care să-i permită să viseze 
la redobândirea unui statut de mare putere. Rusia atârnă 
acum de stabilitatea fragilă a „mâinii de fier“ întinsă de 
Putin. Oricât de puternic ar fi micuțul conducător de la 
Kremlin, el nu poate urni de unul singur motoarele unei țări 
de atari dimensiuni. Victoria lejeră a lui Putin este semnul 
cel mai clar că Rusia vede în el un soi de Mesia al sta- 
ambițios a cărui carieră e cu atât mai strălucitoare cu cât 
„țara reală“ e mai departe de idealurile sale. Vom risca un 
pronostic şi vom spune că Rusia nu va cunoaște adevărata 
renaștere ca mare putere în epoca Putin și că, pentru a rede- 
veni ceea ce a fost, ea va trebui să scape de complexul con- 
ducătorului puternic. O ţară puternică nu are nevoie de un 
conducător puternic. Exemplul SUA e relevant... 

În aceste condiţii, aceeași Rusie pune pe tapet nici mai 
mult nici mai puţin decât un proiect de reîmpărțire a sfere- 
lor de influenţă la nivel planetar, adică acolo unde, de 15 
ani, vocea sa se aude din ce în ce mai puţin. Este vorba 
despre proiectul unui soi de mega-imperiu, format din 
coagularea acestor trei neputințe de care am amintit mai 
sus: SUA, UE și Rusia. Fiecare va veni la masa tratativelor 
cu aceeaşi forță de negociere, deşi e clar că la ora actuală, 
nivelul de forță geopolitică și economică al fiecăreia este 
diferit. Conform noii viziuni geopolitice rusești (care se 
face auzită prin vocea unui extrem de cunoscut analist 
politic şi ziarist rus apropiat de cercurile conducătoare de la 
Kremlin, Vitali Tretiakov), aceste trei entități de care am 
vorbit ar urma să se alăture într-o așa-numită „Uniune 
Euro-Atlantică“ (UEA). Trebuie să spunem din capul locu- 
lui că documentul-manifest care trimite la această entitate 
nu e deloc rău întocmit, rușii dovedind o mare capacitate de 
a specula celelalte două neputinţe ale lumii (UE și SUA), 
dar trecând aproape tacit sub tăcere neputinţa proprie, sau 
mai bine zis încercând să speculeze în interes propriu toate 
cele trei neputințe. E corect să spui, cum face Tretiakov, că 
acţiunile „autocrate“ ale SUA vor pune pe picior de război 
Europa și lumea arabă, cu subînţelesul că acest război nu 

serveşte interesului european. Este, de asemenea, corect să 
critici politica unilaterală ale Americii, care acționează de 
una singură în numele întregii civilizații europene (sau 
Civilizației Euro-Atlantice, cum vrea să-i spună analistul 
rus). De asemenea, nu putem fi decât de acord cu ideea că 
ordinea mondială actuală trebuie schimbată, că ea nu mai 
este un factor de stabilitate, ci dimpotrivă, de amenințare la 
adresa întregii civilizații Euro-Atlantice. Dincolo de aceste 
puncte, proiectul mega-imperiului Uniunii Euro-Atlantice 
conține câteva chestiuni delicate, care vin în contradicție cu 
interesele nu numai ale României, dar chiar ale instabilei și 
amenințatei civilizații pe care respectivul mega-imperiu ar 
trebui s-o salveze. Este clar că, dincolo de salvarea acestei 
civilizaţii, proiectul este un fel de încercare disperată a 
geopoliticii rusești de a recupera terenul pierdut în fața 
celorlalte două mari puteri globale, UE și SUA. În primul 
rând, lucru deja menţionat, Rusia se propune pe sine, cu 
seninătate, partener egal cu celelalte entități în cadrul 
mega-imperiului: astfel, Parlamentul UEA ar urma să fie 
format din 25 de deputați din partea Rusiei, 25 de deputați 
din partea UE și tot 25 din partea SUA. Dintr-odată, din 
putere de mâna a doua la nivel mondial, Rusia ar deveni 
putere de mâna întâi la nivelul UEA. Mai mult, această 
preeminență politică va fi susținută şi financiar și teritorial. 
Astfel, alături de dolar şi euro, noul megaimperiu ar trebui 
să se obișnuiască și cu circulația rublei, aceasta din urmă 
find salvată de la pieire prin împrumutarea statutului egal 
cu al celorlalte două valute de mare forță la nivel mondial 
la ora actuală. Din punct de vedere teritorial, viziunea 
geopolitică a Rusiei e simplă: ea ar urma să recapete teri- 
toriile fostei URSS, mai puţin ţările Baltice, la care se pare 
că e dispusă să cedeze (oare?): „Teritoriul canonic al Rusiei 
(Uniunii Ruse) este teritoriul fostei URSS, cu excepția 
Estoniei, Lituaniei şi Letoniei. Din acest teritoriu, de 
asemenea, nu trebuie să facă parte teritoriile acelor repu 
blici din Asia Centrală care își vor exprima dorinţa să adere 
la UEA.“ Așadar, din punctul de vedere al României, acest 
proiect va însemna închiderea Basa- 
rabiei pentru încă un interval istoric 
între granițele unui imperiu, de data 
aceasta cu asentimentul UE și SUA. 
Ceva mai rău nu s-ar putea imagina. E 
adevărat, documentul face referire la o 
așa-numită Chartă Euro-Atlantică, 
care ar recunoaște ceea ce UE nu e 
capabilă încă să facă, anume „tradiția 
culturală și civilizațională creștină“ a 
Civilizației Euro-Atlantice. 

Nu ştim clar ce poate însemna ter- 
menul de „teritoriu canonic“, folosit 
atât pentru SUA, cât şi pentru UE sau 
Rusia. Deși nu este definit clar, putem 
bănui că este vorba despre granițele 
informale ale celor trei entități din 
cadrul UEA, cu alte cuvinte, despre 
întinderea sferei de influenţă. Acest 
teritoriu „canonic“ este spațiul unde 
acționează de drept „legea“ americană, 
europeană sau rusească. Interesant este 

că statele mai mici, al căror statut nu este foarte clar definit 
la ora actuală, au „posibilitatea“ să intre în unul dintre cei 
trei stâlpi ai megaimperiului, în funcție de teritoriul unde se 
află: „Orice ţară a UEA, care până acum nu făcea parte din 
nici unul dintre cei trei subiecți principali ai CEA, are drep- 
tul, prin exprimarea liberă a voinței populare, să intre în 
acel subiect, unul dintre cei trei, pe al cărui teritoriu cano- 
nic se află.“ Aici perversitatea documentului atinge mar- 
ginea de sus. România, care la ora actuală nu face parte din 
UE, deci nu este parte a teritoriului canonic al UE, va putea 
opta, prin exprimarea liberă a opțiunilor poporului, pentru 
aderarea la spaţiul canonic al Rusiei. În felul acesta, 
România va participa la UEA din pragul Moscovei, în 
cazul în care Bruxelles-ul se va dovedi neprimitor. Căci, 
speculând mișcările lente ale integrării europene, Rusia va 
şti să capteze bunăvoința statelor slabe, ca România, sau, la 
nevoie, va şti chiar să le „producă“. În timp ce „teritoriul 
canonic“ al Europei este definit vag, cel al Rusiei este clar: 
este fostul terirtoriu al URSS-ului, mai puţin țările Baltice 
şi, eventual, al republicilor din Asia Centrală. Nu știm dacă 
România este sau nu inclusă în teritoriul canonic al 
Europei, ceea ce ne dă realmente fiori! 

În fine, o ultimă observaţie: dacă până la acest moment 
ne temeam de apartenenţa la un imperiu de rang secund 
(UE), format din state naționale, de data aceasta, Rusia ne 
invită să aderăm la un impeiu de ordinul trei: un stat 
național va pătrunde în megaimperiul UEA pe ușa strâmtă 
a imperiilor actuale, de genul UE sau Rusia-URSS. Așa 
ceva nu poate fi decât „soluția finală“ pentru principiul 
naționalităților, care a animat până nu demult Europa. Cu 
acest proiect, Rusia dovedeşte încă odată veleitățile 
supraimperiale pe care i le cunoşteam, de data aceasta în 
registru pur asiatic, adică antinațional. E posibil ca, din 
dorinţa expresă de a fi din nou în cărțile geopoliticii plane- 
tare, Rusia (ca imperiu) să vină în contradicţie chiar cu 
instinctul de conservare al națiunii ruse, care rămâne, 
totuși, o națiune... m 

Procesul de integrare europeană este, după părerea 
noastră, unul dintre fenomenele cele mai puţin elucidate 
dintre cele care se întâmplă sub ochii noștri. 

Imaginea lui este atât de tulbure, încât cele mai multe 


descrieri de care beneficiază nu sunt decât aproximări minore, 
ba chiar negative (ca în tehnica fotografică) ale realității. 


Ssavdileisinmull 
aurooolinigellor 


Faust FULDA 





Să începem chiar cu numele ca atare. Când spunem 
„integrare europeană“, ne gândim, cel puțin noi românii 
(şi se pare că uneori suntem și încurajați să procedăm ast- 
fel) doar la propria noastră integrare. În subtext, se su- 
gerează astfel că România ar fi un soi de satelit artificial 
al Europei, construit dintr-un material cu totul diferit, și 
că, pentru a avea acces în Europa, materialul (românis- 
mul) din care e construit acest satelit ar trebui refăcut din 
temelii. Cu acest prilej, se uită că nici una dintre țările 
„deja europene“ („UE 15“, cum sună sitagma consacrată 
pentru Europa actuală, nelărgită) nu sunt „mai întâi 
europene“, ci altceva, de la caz la caz (europenii din 
țările naționale se declară încă în zdrobitoare majoritate 
mai întâi naţionali, abia apoi europeni). Prin urmare, 
integrarea noastră, la nivel identitar, nici măcar nu pune 
mai multe probleme decât celelalte integrări, fie ele chiar 
și ale statelor şi cetățenilor care sunt deja în actuala 
Uniune. Cine crede că românii sunt mai puţin europeni 
decât francezii sau nemţii pentru că sunt români este în 
eroare. Dimpotrivă, nu e imposibil să descoperim că 
francezii (sau nemţii) se vor declara de-aici înainte mai 
multă vreme francezi (respectiv, nemți) decât românii 
români, și nu europeni. Concluzia este simplă: crearea 
identității europene nu este o chestiune doar de voință 
politică, nici doar de extindere a granițelor formale ale 
Europei lărgite. Mai mult: dificultățile apariției acestei 
identiăţi în „centrul ,„, european (zona occidentală) sunt la 
fel de mari ca cele care se vor ivi în zona periferială, în 
zona celor zece aspiranți. 

În altă ordine de idei, circulă de ceva vreme o 
pereche de adjective care încearcă să lămurească, dar nu 
face decât să întunece mai tare, baza de susținere a con- 
strucției europene. Acestea sunt „eurooptimist“ şi 
„eurosceptic“. Lumea este împărțită maniheist în aceste 


două categorii, până într-acolo încât fiecare cetățean 
european poate fi „arondat“ clar fie unuia, fie celuilalt 
adjectiv, ca și cum cale de mijloc n-ar exista. Până la 
urmă, în mod cu totul simplist, construcția europeană va 
trebui să se bazeze pe un număr cât mai mare de euroop- 
timiști şi pe diminuarea în consecință a numărului de 
eurosceptici. Jocul este cu sumă nulă: cu cât mai mulți 
cetățeni în prima categorie, cu atât mai puţini în cea 
de-a doua. Această dihotomie tăioasă nu are însă absolut 
nici un corespondent în realitate, chiar dacă unii oameni 
politici cred cu tărie în ea. Un caz celebru este Văclav 
Havel, care a îndemnat poporul ceh să voteze pentru 
integrarea în Uniunea Europeană, căci „pierderea 
suveranității în UE“ poate fi invocată „doar de oameni 
lipsiți de onestitate și trădători“, aluzie clară (și extrem 
de dură) la președintele Vaclav Klaus, a cărui imagine 
este asociată cu ideea de corupție în Cehia. 

În final, trebuie să aducem pe scurt în discuţie şi 
foarte recenta criză apărută în procesul de negociere 
desfășurat de România cu Bruxelles-ul. Dacă cei care au 
ridicat vocea împotriva României sunt consideraţi (cum 
ar fi normal) eurooptimiști, scepticismul lor acut față de 
calitățile ţării noastre de parteneră de încredere a UE îi 
face în aceeași măsură eurosceptici! Oameni ca 
baroneasa Nicholson sau Arie Oostlander, dar și mai sus 
pomenitul Havel, în pornirea lor supraeuropenistă, 
aproape că nu mai dau nici o șansă euroscepticilor sau 
statelor care, ca noi, se confruntă cu probleme pe drumul 
spre aderarel. Din susţinători ai integrării europene, ei 
devin astfel împătimiți acuzatori ai celor care parcurg 
mai greu distanța până la „standardele“ comunitare. Nu 
este această intransigență (înrudită cu cea a 
conducătorilor Revoluţiei Franceze) un semn al unui 
scepticim mai adânc al acestor eurooptimiști, al unei 
neîncrederi că proiectul unional se poate realiza cu 
resursele actuale de care dispune Europa? m 


! Să fie clar: nu încercăm nici pe departe să luăm apărarea guvernului român, care este vinovat într-adevăr de corupţia insuportabilă 
din țară, de exportul de copii, de îngrădirea libertăţii de exprimare, de justiția bolnavă şi de multe altele, pe care oficialii europeni 


nu le-au trecut în raportul lor. 

Civila sărzvoluui 





Multiplicarea conflictelor în epoca 
post-Război Rece a generat o psihoză 
universal generalizată, adeseori întîlnindu-se 
exagerări şocante sau predicții apocaliptice 


plasate în rol de explicaţii pertinente la realităţile dure 
pe care le traversăm. Majoritatea războaielor din ultimii 
ani au fost puse în relaţie directă cu acţiunea globalistă 
a Americii indiferent dacă ele erau menite a conferi 

un rol justițiar (și în final de consolidare a păcii) 
intervențiilor unicei superputeri sau, din contra, 

o dimensiune punitivă, şi de extindere a voinţei 


dominante. 


Adrian MARCU 





Unele dintre ultimele cărți apă- 
rute în SUA atrag atenția asupra per- 
manentizării stărilor conflictuale, și, 
mai profund, a plasării războiului în 
aria necesităţii imediate a rasei uma- 
ne. Dacă un volum precum Războiul, 
Forța care ne dă un sens (Chris 
Hedges) este cît se poate de explicit 
în această direcție, semnale de alar- 
mă vin și din rîndurile unor fini ana- 
lişti ai relaţiilor internaţionale. Zbig- 
niew Brzezinski, fost consilier de 
securitate națională al Președinției 
Americane, a scris una dintre cele 
mai importante cărți despre politica 
externă americană după 1l septem- 
brie 2001: Alegerea: Dominaţie 
Globală sau Conducere Globală. 
Criticând politica externă belicoasă a 
preşedintelui republican George 
Bush Jr., Z. Brzezinski propune o 
altă soluționare pentru tensiunile ce 
derivă din faptul că o putere demo- 
cratică a ajuns hegemon mondial. 

La început de secol XXI, slo- 
ganul „, Pace asigurată prin război!” 
a devenit o banalitate, iar lumea este 
deja remodelată conform acestei vi- 
ziuni. Totuși, după traversarea atâtor 
catastrofe conflictuale, cu ce curaj 
mai apelează omenirea la acest 
instrument terifiant? Ce mobil stă în 
spatele perpetuării războiului chiar şi 
atunci cînd toți vorbim despre pace? 
Există un profit care justifică dis- 
trugerile? și cine se bucură de el? 

Analiza sistemului internațional 
de state poate fi cheia către răspun- 
surile corecte. Deşi SUA continuă să 
fie statul dominant şi cel mai presti- 
gios din sistem, întregul nu mai 
poate fi „, guvernat” aşa cum a fost 
construit el în trecut. America este 
din ce în ce mai puţin capabilă să 
menţină distribuirea actuală a terito- 
riului, sferelor de influență și re- 
gulilor politice sau economice. Di- 
namica extraordinară a forțelor inter- 
naționale face ca păstrarea statu quo- 
ului să fie din ce în ce mai costisi- 
toare. La aceasta se adaugă faptul că 
ultima rivalitate din sistem ( SUA — 
URSS) nu a fost rezolvată printr-un 
război cald care să permită în- 
vingătorului restructurarea decisivă 
a lumii, conform voinţei lui. După 
1990 s-a considerat că dezechilibrul 
global poate fi depășit fără a se re- 
curge la un război hegemon care să 
aducă noi atrocități și care să bul- 
verseze planeta. Din nefericire, 
această strategie a condus, pas cu 
pas, la degradarea statului internațio- 
nal al SUA. 

Dintotdeauna, războaiele hege- 
mon au fost precedate de o schim- 
bare psihologică importantă. Pier- 
zînd parțial din prestigiul deținut, 
cea mai mare putere declanșa atacul 
de teama declinului definitiv, încer- 
cînd să prevină degradarea generală 
a puterii proprii. Regăsim astăzi 
America în această situatie. Printr-o 


serie de războaie minore ea doreşte 
să modifice ceea ce în mod natural ar 
fi trebuit făcut prin marele război 
hegemonic. O nouă ordine globală, 
liberală şi democratică, este doar 
obiectivul ultim și de mare anver- 
gură al Washington-ului. Dar şi 
avantajele zonale, de mici dimensiu- 
ni, pot reprezenta ceva în actuala 
configuraţie de putere. 

După 1990, ratînd un război cald 
cu URSS-ul, SUA parcă au căutat 
implicarea deliberată în războaie lo- 
cale. Irak-ul, de două ori, Bosnia, 
Serbia, Somalia și amenințările per- 
manente formulate către Libia , Iran 
şi Coreea de Nord au oferit impresia 
că războiul este parte intrinsecă a ci- 
vilizației umane. Profitul a fost pe 
măsură. În primul rînd un prestigiu 
crescut pe care îl dobîndește mereu 
învingătorul din ultimul conflict, in- 
timidarea rivalilor cu exercitarea dis- 
favorurile obținute ca urmare a vic- 
toriei. Permanentizarea spiritului 
războinic aduce redistribuirea globa- 
lă a bazelor militare și menţinerea lu- 
mii sub observație dar și dominarea 
unor zone cheie din Est, Vest sau 
Orientul Mijlociu. Dorind să infirme 
prejudecata conform căreia demo- 
crațiile pierd întotdeauna micile răz- 
boaie ( Franţa în Algeria, Israel în 
Liban, SUA în Vietnam), America a 
atins un procentaj favorabil în 
ultimii 15 ani, reglînd din mers unele 
dintre disfuncționalitățile sistemului. 

Însuși conceptul de „securitate 
naţională/globală”, într-al cărui nume 
a avut loc escaladarea militară de 
după Războiul Rece, este, de fapt, 
paravanul ideal pentru conservarea 
poziţiei de lider a Americii și consoli- 
darea caracteristicilor democratice și 
liberale ale sistemului internațional 
de state. Deşi opoziția față de război 
aduce satisfacţii morale, vom fi obli- 
gați să gîndim mai detașați la un nou 
conflict care să mai rezolve o disfunc- 
ționalitate a sistemului și care să adu- 
că în defensivă tendinţele non-libe- 
rale. Așadar, o nouă modă: pace prin 
război! Unde va fi viitorul conflict? m 

şi clubul „Politica“ (-) 


Publicăm în acest număr al revistei rost partea a doua a 
analizei noastre asupra unui nou intrat în politică — 

Gigi Becali — și a unui partid proaspăt reanimat — PNG. 
Considerăm util acest exercițiu de disecţie teoretică 
deoarece liderul PNG a făcut, mai mult ca oricare altul în 
ultimul timp, valuri imense la lansarea sa în politică. Fără a 
fi o personalitate a vieții științifice și universitare, vreun 
artist notoriu și prețuit sau vreun dizident anticomunist 
respectat, Becali a surprins prin dorința sa de a se implica la 
nivel înalt în viaţa cetății. Modul în care a făcut-o a fost la 
fel de surpinzător: a cumpărat pur şi simplu un partid, 

al cărui „comandant“ s-a declarat. Declaraţiile sale — unele 
sincere („Nu citesc. Mă obosește cititul“), altele sforăitoare 
(„Îmi curge patriotismul prin vene“), destule inabile 
(„Sechelariu este un baron bun“, „Hrebenciuc este un geniu 
politic“) sau hilare („Eu sînt un filozof practician“) — 


au fost de natură să menţină treaz interesul mass media pen- 
tru Becali şi partidul său. Gigi Becali, un norocos al 
tranziţiei, continuă să țină prima pagină a ziarelor prin 
mișcările sale imprevizibile. Și-a cumpărat un „profesor 

de politică“ — Dan Pavel —, a smuls laudele unui alt analist 
cunoscut — Vladimir Tismăneanu —, dar își întemeiază struc- 
turile PNG pe umerii musculoși și cefele late ale 
microbiştilor fanatici proveniți din marginea societății. 

A schimbat peste noapte orientarea PNG, din una „, creștină, 
de stînga“ — așa cum o anunţase inițial — în una „populară, 
creştin-democrată“, servind de minune interesul PSD (care 
se vede incomodat de faptul că a rămas fără o opoziție 
democrat-creștină credibilă, în vreme ce Europa este 
condusă de democraţi-creştini). lată dar suficiente motive să 
aruncăm o privire mai atentă asupra demersului lui Becali și 
să încercăm să-i evaluăm șansele de reușită. (rost) 


IV. Șansele lui 
Gigi Becali 


Faptul că Gigi Becali este unul din- 
tre puţinii oameni politici apelați diminu- 
tival îl recomandă ca figură populară, cu 
priză la un anumit public, dornic de 
familiaritate, dar poate fi o problemă în 
cazul unei traiectorii politice ascendente. 
Însă, o modificare de atitudine acum, 
asimilată imediat cu un plus de aroganță 
ar fi o problemă mult mai mare. 

Discursul politic al liderului PNG nu 
este nou, numai că el este promovat de un 
personaj activ, abia intrat în politică, şi 
care este recunoscut de electorat pentru 
actele lui de caritate. Această imagine 
publică a lui Becali părea a face mai cre- 
dibil discursul lui politic, dar imediat 
după anunţarea intrării sale în politică, au 
început speculațiile care au legat lansarea 
noului om politic de o perfidă intenție a 
partidului de guvernământ de a ocupa 
spațiul democrat-creştin. 

Dacă România are acum un sistem 
politic stabil, deşi prea mult înclinat spre 
stânga, ceea ce în opinia unora ar face 
imposibilă afirmarea unei alte formaţiuni 
politice, țara și populația sunt de prea 
mult timp debusolate de ceea ce se întâm- 
plă mai ales din punct de vedere eco- 
nomic și al nivelului de trai. Este acesta 
factorul de imponderabilitate care poate 

schimba multe jocuri politice, iar discur- 
sul promovat de Gigi Becali poate aduce, 
în aceste condiţii, voturi. Oricum Partidul 
„Noua Generaţie“ își propune pentru 
2004 să intre în Parlament — obiectiv, 
pentru mulți, destul de dificil de realizat - 
Şi nu să ajungă să guverneze țara, așa 
cum au creat impresia atacurile la adresa 
lui Becali. lar schimbarea cel puțin a 
unora dintre actualii parlamentari nu 
poate fi decât benefică. Ce poate fi mai 
rău decât să dormi în timpul şedinţelor 
parlamentare și să nu ai habar ce și de ce 
votezi? 

Din cele patru ipoteze de lucru, cel 
mai probabil, nu a fost valabilă la mo- 
mentul gestului pe care îl analizăm nici 
una în întregime și singură. Pesemne 
s-a exercitat o influență din afară asupra 
lui Becali tot așa cum au lucrat și impul- 
surile și hotărârile condiționate din 
interiorul său. Varianta cea mai plauzibilă 
este aceea că motivaţia lui Gigi Becali se 
constituie dintr-o sumă de factori ai 
fiecărei ipoteze. Acestea nu sunt însă 
decât o secțiune, o imagine statică a 
momentului de pornire. Oricare ar fi 
așteptările eventualilor „păpuşari“ ai 
lui Gigi Becali, cât și ale personajului 
însuși, în timp lucrurile se pot schimba 
substanțial. 

Întrebarea al cărei răspuns intere- 
sează de fapt cel mai mult este despre 


viitor. Se vor așeza și Gigi Becali, și par- 
tidul în albia derizoriului cotidian din 
politica românescă? Dacă primele trei 
ipoteze, separat sau împreună, sunt 
măcar parțial adevărate, iar a patra este 
un moft, o acoperire politică, atunci aces- 
ta va fi rezultatul, iar intrarea lui Becali în 
politică nu va însemna nici cât meciul 
câștigat de Steaua cu Southampton. 

Dar dacă a patra ipoteză are consis- 
tență, dacă Gigi Becali iubeşte cu 
adevărat semenii și pe Dumnezeu, dacă 
valorile sale reale, dincolo de confuzia 
inerentă acestor timpuri, sunt Dumnezeu, 
neamul și familia, atunci sunt șanse mari 
ca el să ajungă să reprezinte ceva impor- 
tant în politica românească. Acest traseu 
ar presupune însă și o transformare sub- 
stanțială a personajului cu care ne-am 
obișnuit până acum la televizor, pentru că 
dacă fotbalul e o pasiune, distracție și 
afacere, dacă acesta înghite orice fel de 
limbaj și de manifestări, politica ar trebui 
să însemne în primul rând responsabili- 
tate. Eșecurile datorate neînțelegerii sau 
voit proastei înțelegeri a menirii perso- 
nale nu dau numai furie sau tristețe, 
repede vindecate, ca în fotbal, politica 
lucrează asupra oamenilor, dezvoltă sau 
distruge destine, deformează, înfome- 
tează, îmbolnăvește și ucide atunci când 
responsabilitatea nu există. Cine face 
acest pas acceptă și provocarea de a 

(III elf 


deveni un model sau un contramodel 
(cum s-a întâmplat cel mai adesea) pen- 
tru cei mulţi. În istorie, intrarea în 
politică, asumarea răspunderii pentru 
milioane de destine, a coincis pentru unii 
cu începutul unei prefaceri interioare pro- 
funde. Are însă Gigi Becali datele nece- 
sare pentru un astfel de destin? 
Cercetarea, întreprinsă pe două planuri 
importante: cel al caracteristicilor comu- 
nității tradiționale aromânești și cel al 
personalității personajului în cauză, arată, 
cel puţin din afară, că da. 


Aromânii 


Aromânii, ramură a românităţii sud- 
dunărene, având ca spațiu de iradiere teri- 
toriul Macedoniei, nordul Greciei (Pind, 
Tesalia, Epir, Olimp), sudul Albaniei și 
munții Bulgariei, locuitori ai munților 
prăpăstioși din Balcani, azil al libertății 
față de ocupantul otoman, au avut ca 
principale ocupații păstoritul, cărăvănitul 
(transportul mărfurilor pe animale) și 
negustoria. S-au remarcat în ultimele se- 
cole prin întreprinderi comerciale de 
amploare, ceea ce n-ar fi spectaculos 
dacă n-ar fi dublat prin deosebite acte de 
caritate care au făcut să curgă, de-a lun- 
gul anilor, multă cerneală. Tipul de struc- 
tură familială (fălcări — familii extinse) şi 
comunitară (celnicatul) au făcut ca să-și 
păstreze, până la venirea în Cadrilater, 
solidaritatea bazată pe interes economic 
şi social. În toate societăţile în care s-au 
aflat, calităţile lor bazate pe moravuri 
austere, capacitate de întreprindere, spirit 
de clan și tradiție patriarhală i-a propulsat 
în fruntea vieții politice, culturale și 
sociale. Exemple sunt nenumărate și nu 
este acum loc pentru a ne desfășura 
într-o astfel de direcție. Presiunea exerci- 
tată din partea neamurilor înconjurătoare 
în perioada naționalismelor balcanice, în 
vremuri când în Balcani se murea pentru 
faptul că se vorbea limba română, a 
determinat, în plus, coeziunea acestor 
comunități aromâne. În momentul când, 
după anul 1923, au cerut să fie colonizați 
în Patria Mamă (România) şi au fost 
aduși în Cadrilater, aici au avut de înfrun- 
tat cetele de comitagii bulgari care încer- 
cau să saboteze planul de românizare al 
acestui străvechi colț de pământ româ- 
nesc. După cedarea Cadrilaterului (sep- 
tembrie 1940) a început o perioadă de 
peregrinări pe teritoriul României 
(Bucovina, Banat, Oltenia) și deportări în 

Bărăgan. Cei mai mulți s-au stabilit în 
Dobrogea. Toate aceste cunoștințe mini- 
male dublate de alte elemente etnologice 
care explică tipul de solidaritate comuni- 
tară și de neam sunt necesare pentru a 
înţelege modul în care, în momentul când 
un reprezentat al comunităţii reușește, el 
este un factor de propulsare pentru toți 
cei din jurul său. Dar în același timp aces- 
ta este respectat și sprijinit în toate între- 
prinderile lui. 

Aromânii se pot manifesta cel mai 
bine în perioade de libertate economică 
fiind prin instinct adversari ai oricărui 
totalitarism în care nu văd decât 
îngrădirea prosperității și activităţii 
bazate pe inițiativă. Patriotismul 
aromânilor este deosebit de activ şi ei ţin 
să şi-l manifeste. Aromânii sunt veniți în 
țara-mamă de peste hotare unde au fost 
supuși unei incredibile purificări etnice și 
instinctiv, în patria lor, își afirmă mândria 
națională. Din acest unghi, putem 
înțelege lozinca lui Gigi Becali — „Ofer 
românilor România!“ — prin faptul că se 
simte chemat să-și aducă contribuția la 
progresul economic și social al țării. 


Gigi Becali 


Al doilea palier de discuție este mai 
dificil prin faptul că o analiză a person- 
alității liderului PNG nu o putem face 


decât de la distanță, bazându-ne pe tipul 
de familie tradițională aromânească 
care-și pune nemijlocit amprenta asupra 
personalității individuale, pe prezenţa 
publică a personajului și pe informațiile 
care confirmă sau infirmă spusele sale. 
Că nu greșim în implicarea analizei 
forțelor comunitare care modelează per- 
sonalitatea individuală este și faptul că 
motivația unor acțiuni a fost explicată de 
Gigi Becali prin apelul la tradiția familiei, 
la sângele armânesc, la patriotism și 
naționalism. Copil de oier, el a moştenit o 
avere de la tatăl său alături de care și-a 
făcut ucenicia. 

O altă trăsătură comunitară care și-a 
lăsat amprenta asupra structurii psiholo- 
gice a lui Gigi Becali este caritatea. A 
face acte de caritate sau cum numesc 
aromânii a fi everghet reprezintă a te afla 
într-o tradiție a înaintaşilor, a trezi în sub- 
stratul profund spiritual latenţe sufletești 
proprii numai marilor personalități. Aici 
bineînțeles că implicăm şi fondul reli- 
gios, pentru că însăși persoana de care ne 
ocupăm face apel la acesta. Redăm trei 
citate: „În 13 ani nu poți să strângi o 
asemenea avere decât în două moduri: ori 
furi ori îți dă cadou Dumnezeu“; „Vom 
intra în Parlament, în Casa țării, cum intră 
credinciosul în Casa Domnului“; „Dacă 
nu iubeşti oamenii și nu ești patriot nu ai 
cum să faci politică“. 





D Foto: Bogdan Onofrei 

O caracteristică a aromânilor este 
perseverenţa; atunci când se apucă de un 
lucru își mobilizează întregile resurse 
pentru realizarea lui. De aceea, din acest 
punct de vedere, nu trebuie deloc mini- 
malizat rolul politic viitor al lui Gigi 
Becali. 

Un alt element al personalității lui 
Gigi Becali care îl poate salva și ajuta să 
facă cu adevărat politică este orgoliul pe 
care, după cum lesne s-a putut observa, 
liderul PNG îl posedă din plin și chiar 
şi-l afirmă. Ori, orgoliul atât timp cât nu 
devine trufie, este un bun constituent 
interior, el te mobilizează și cenzurează. 
Dacă intenţiile sale nu sunt cele declarate, 
şi nu va funcționa conform lor, Becali nu 
va avea de dat socoteală alegătorilor, pre- 
sei sau vreunui tribunal. Derizoriul vieții 
politice, de care vorbeam, l-a vaccinat pe 
român contra unor speranțe deşarte. Cei 
mulți, naivi sau indiferenți îl vor crede 
sau nu-l vor asculta. Dar pe neamul lui — 
cel de azi, de ieri și dintotdeauna — şi pe 
Dumnezeu Gigi Becali nu-i va putea 
minți, față de ei nu se poate face de rușine 
dacă într-adevăr își iubește și respectă 
neamul și crede în Dumnezeu. Orgoliul 
de care vorbeam poate fi pentru Gigi 
Becali un aliat, atât timp cât nu cade în 
partea cealaltă și nu devine paranoia. 


V. Partidul 


Oricare ar fi șansele și traseulului, 
partidul nu poate însă activa numai prin 
Gigi Becali; el are nevoie de lideri și de o 
structură organizatorică funcțională. 
Pentru microbiști, patronul clubului 
sportiv Steaua este deja o prezență famil- 
iară, neobişnuit a fost, pentru aceștia, să îl 
revadă în noua sa calitate de lider al 
Partidului Noua Generaţie, „un partid 
popular, creștin şi democrat“, după cum a 
declarat Becali. S-a afirmat că toți 
sportivii Clubului Steaua, cel puțin toți 
fotbaliştii, și multe alte vedete vor deveni 
membri ai partidului lui Becali, sau, cel 
puțin, aşa sună previziunile acestuia în 
ceea ce priveşte compoziția noului său 
„club“ politic. Din păcate, vedetele, fie că 
sunt sportivi, oameni de afaceri sau anga- 
Jați ai industriei de divertisment, nu dau 
de înțeles că ar avea altă preocupare decât 
promovarea propriei imagini şi alte 
interese decât cele personale. Orientarea 
spre VIP-uri trădează, din păcate, la Gigi 
Becali, o concepție frivolă asupra 
politicii, înțeleasă de prea multe ori ca 

spectacol de variete sau intermezzo dis- 
tractiv pentru cei plicitisiți de o celebri- 
tate prea comodă. Să fie și președintele 
Stelei doar un „personaj pitoresc“, mânat 
de ambiția de a-și consolida imaginea și 
afacerile? Cum se împacă gravitatea 
asumată de elită națională cu ghidușia și 
elasticitatea morală a vedetelor noastre? 
Între declaraţiile de patriotism și ori- 
entarea superficială spre publicul emisiu- 
nilor de divertisment, atras electoral cu 
imaginile artiștilor favoriţi, este o 
nepotrivire pe care un discurs politic 
responsabil nu ar trebui să o tolereze. 
Atragerea în partid a altor formațiuni 
politice neparlamentare sau bucăți de 
formațiuni este insuficientă pentru par- 
tidul lui Becali; membrii acestora fiind, 
cunoscuţi sau necunoscuți, cei mai mulți 
fără anvergură vizionară și încremeniți în 
diverse proiecte mai curând personale. 
Notorietatea maximală și pozitivă 
care îl ajută pe Gigi Becali să treacă și 
singur pragul electoral, nu e suficientă; 
dacă vrea cu adevărat să facă ceva pentru 
țară el trebuie să aibă şi o echipă 
națională capabilă să-l înțeleagă și 
urmeze. Aici apare o problemă: Gigi 
Becali nu cunoaște zona, nu cunoaște, cu 
câteva excepţii mai curând nefericite, 
oamenii din politică și este oarecum 
descoperit în faţa capcanelor mincinoase 
ale limbii politice. Modelul de 
construcție din fotbal și chiar cel din afa- 


ceri au o valoare relativă, parţială. În 
politică, fanatismul trebuie să se combine 
cu vizionarismul și rigoarea, toate aşezate 
pe un fundament de responsabilitate. E 
nevoie, în mod cert, de oameni care să 
asculte și să îndeplinească întocmai dar și 
de oameni care să fie în stare să dea for- 
mă proiectului pe care PNG-ul îl propune 
țării, proiect care să spună alegătorului 
clar ce vor dori să construiască în 
România, cum vor face, care sunt cos- 
turile și beneficiile. Selecția oamenilor nu 
se poate face doar din comunitate, doar 
dintre partenerii de afaceri sau disctracții 
sau după o notorietate adesea înșelătoare. 
Personaje ca Hrebenciuc, Dumitru Dra- 
gomir și alții numiți de el prieteni, nu-i 
pot fi parteneri lui Gigi Becali într-un 
proiect cu adevărat naţional cum nu îi pot 
fi parteneri toți cei atrași doar de mirajul 
banilor pe care acesta este gata să-i 
arunce în politică. Construcția unui partid 
responsabil este un lucru infinit mai greu 
decât a te hotărt să intri în politică. 
Deocamdată nu avem politic de la 
Gigi Becali decât declaraţiile sale. De 
exemplu, el afirmă: „Cred în Dum- 
nezeu“. Poate crede, poate nu. Iar 
Dumnezeu, spun mulţi, poate că nu 
există. Dacă nu există, e în ordine — pu- 
tem spune și face orice, fără nici o limită. 
Dar dacă există? 
Grupul de expertiză 
multidisciplinară GEMA 

Un proiect anacronic 





Sunt cunoscute bogatele legături economice 
şi culturale dintre secui și românii de peste 
Carpaţi, aportul negustorilor secui, români 
şi armeni din Breţcu, Tg.Secuiesc, Frumoasa, 


Gheorghieni şi Topliţa la dezvoltarea comerțului 
dintre Transilvania și Moldova. 


Dr. loan LĂCĂTUȘU 





Din cele aproape 100 de scrisori 
publicate de Nicolae Iorga în lucra- 
rea „Acte românești din Ardeal pri- 
vitoare în cea mai mare parte la 
legăturilor secuilor cu Moldova“, 
majoritatea provenind din depozitul 
de la „Oșorheiul“ — Tg.Secuiesc, 32 
se referă la activitatea negustorilor, 
23 la păşunatul munţilor de la granița 
cu Moldova, iar celelalte la o multi- 
tudine de aspecte ce pun în evidență 
diversitatea legăturilor interumane 
stabilite între secui şi români, trăitori 
de o parte şi de alta a Carpaţilor. 

Într-unul din primele sale studii, 
referitoare la legăturile secuilor cu 
românii, Nicolae Iorga menţiona: 
„Locuind împreună cu românii și 
înconjurați din toate părțile de către 
aceștia, secuii au avut relații multi- 
ple economice, sociale, politico-mi- 
litare, atât cu românii din sudul 
Transilvaniei, căt şi cu cei din Mol- 
dova și Muntenia, înregistrându-se 
în permanenţă o circulaţie asiduă cu 
deplasări de populație dintr-o parte 
în alta a munților“, realitate pusă în 
evidenţă atât de documente, cât și de 
bogatul fond de antroponime și de 
toponime. 

Într-un alt studiu, Nicolae Iorga 
preciza: „Timp de şapte veacuri 
după stabilirea secuilor în estul 
Transilvaniei, secuii au avut cele 
mai intense legături și amestecuri 
etno-lingvistice, de influențări reci- 
proce cu românii conlocuitori; cu 
secuii avem 0 simbioză, adică o 

viață împreună, cu ungurii numai O 
vecinătate. Deosebirea este esenţia- 
lă“. Rezultatul acestei conviețuiri a 
condus la numeroase interferenţe și 
similitudini privind locuinţa, felul de 
lucru, îmbrăcămintea, datinile şi 
obiceiurile, folclorul, practicile  fa- 
miliale și organizarea habitatului. 
Studiile pe tema mișcării migra- 
torii din arealul la care ne referim, au 
reliefat faptul că emigrația în şi din 
Ardeal, şi în cadrul acestuia, din și în 
aşezările „secuiești“, a fost continuă 
și de mari proporţii, de-a lungul se- 
colelor, perioade îndelungate nefiind 
legată de factorul etnic. Mișcarea 
migratorie a cuprins deopotrivă pe 
secui, ca şi pe români, armeni, ţigani 
sau alte naţionalităţi. În funcţie de 
conjuctura politică, favorabilă sau 
mai puţin favorabilă, internațională, 
regională sau locală, îndeosebi din 
Transilvania, Muntenia și Moldova, 
au avut loc mişcări de populație de o 
parte și de alta a Carpaţilor, fluxuri 
migratorii ce au circulat pe „străzi cu 
sens dublu“. Amploarea şi intensi- 
tatea acestor fluxuri au fost favori- 
zate de așezarea geografică, respec- 
tiv de statutul de „ținuturi de grani- 
ță“, graniță care multe secole nu a 
avut un traseu stabil. Intensele miș- 
cări de populaţie de o parte şi de alta 
a Carpaţilor au fost favorizate de 
economia complementară, schim- 
buri economice vitale, multiplele și 
statornicele raporturi interumane 
(colaborare, ajutor reciproc, solidari- 
tate umană, căsătorii mixte). Rapor- 
turile bune ale secuilor cu românii, 


sunt puse în evidenţă și de stabilirea 
a numeroşi secui în Bucureşti și în 
majoritatea marilor oraşe de peste 
Carpaţi unde erau apreciați pentru 
priceperea, hărnicia şi cinstea lor. 


Adevărul despre 
sfârșitul autonomiei 
secuiești 


Sub raport religos, până în 
scecolul al XVI-lea, secuii erau 
catolici. Reforma acestui veac pă- 
trunde la ei sub forma calvinismului 
(pe văile Mureșului și ale Târna- 
velor, de unde înaintează pe Olt până 
în Trei Scaune); în Odorhei și în 
unele sate din jur s-a răspândit uni- 
tarianismul. Totuşi, o bună parte au 
menţinut catolicismul. La recensă- 
mântul din 1930, reformaţii formau 
majoritatea populaţiei județului Co- 
vasna (40,2% din totalul populaţiei 
Judeţului, iar romano-catolicii doar 
32,3%). În 1992, din totalul popu- 
laţiei judeţului Covasna, 65,25% 
şi-au declarat apartenenţa la religia 
romano-catolică și numai 12, 66% la 
religia reformată, în timp ce în 
Judeţul Harghita romano-catolicii au 
format şi formează majoritatea po- 
pulaţiei judeţului (65,7%, iar refor- 
mații doar 13,6%, la recensământul 
din 1992). 

În vremuri mai bune, sau mai 
vitrege, având o elită locală formată 
din numeroase și vrednice persona- 
lităţi, prin hărnicie, pricepere și spirit 
gospodăresc, secuii, alături şi împre- 
ună cu românii, au construit în 

localitățile din arcul intracarpatic, 
un bogat patrimoniul cultural şi spi- 
ritual, parte integrantă a patrimo- 
niului național. 

Prezervarea şi afirmarea iden- 
tității ligvistice, culturale şi confe- 
sionale a tuturor locuitorilor din 
această parte de ţară, reprezintă in- 
discutabil, un drept și o datorie a 
reprezentanților acestora, cât și a sta- 
tului român. Formele prin care se ur- 
mărește obținerea acestui deziderat, 
trebuie aliniate însă la practica de 
astăzi și de mâine, nu la cea de ieri. 

Autonomia „ținutului Secuiesc “, 
la care astăzi se face atât de insistent 
trimitere, a fost suprimată, înainte 
de Marea Unire de la 1 Decembrie 
1918. Această autonomie a existat 
până în a doua jumătate a secolului 
al XIX-lea, când după înţelegerea 
dintre clasa politică maghiară și aus- 
triacă, această zonă a fost integrată 
în sistemul judeţelor din Imperiul 
Austro-Ungar. Dizolvarea succesivă 
a autonomiei şi autoadministrației în 
regiunea locuită preponderent de 
secui (la fel ca și la sași), a zdrunci- 
nat conștiința de sine și conștiința 
politică a acestora. În aceste condiții, 
autonomia secuiască, la fel ca şi 

autonomia săsească, a cunoscut un 
proces de dizolvare succesivă înce- 
pând din 1784, continuat în 1852 și 
încheiat în 1876. 

În epoca „luminii“, Curtea de la 
Viena a vrut să desființeze autono- 
mia secuimii şi astfel în 1764, după 
înăbușirea în sânge a răscoalei din 
Siuculeni-Ciuc, a trecut cu forța la 
organizarea regimentelor grinice- 
reşti din Ciuc și Trei Scaune. Din 
cauza represaliilor, mulți secui s-au 
refugiat în Moldova, stabilindu-se 
mai ales în satele catolice. 

După înfrângerea Revoluţiei de 
la 1848-1849, vechea formă de orga- 
nizare administrativ-teritorială a se- 
cuilor, Scaunele, care presupunea o 
autonomie politică şi administrativă, 
a fost desființată, instaurându-se 
timp de aproape cinci ani starea de 
asediu și o administraţie militară, 
care a durat până la 4 iunie 1850, 
când teritorial Transilvania a fost îm- 
părțită în zece Prefecturi, secuii fiind 
înglobați în Prefectura Odorhei, cu- 
prinzând o populație de 174.127 lo- 
cuitori din 200 de localităţi. În 1860 
s-au reînființat vechile Scaune, dar 
restaurația a durat puţin, deoarece 
după dualismul austro-ungar, prin 


Legea XXXIII din 1876, teritoriul 
Transilvaniei a fost reorganizat în 
Comitate (judeţe), pe teritoriul Secu- 
imii luând ființă Comitatele Mureş, 
Ciuc, Odorhei şi Trei Scaune. Aceas- 
ă organizare administrativă, prin 
care județele erau conduse de pre- 


fecți, ca reprezentanţi ai puterii cen- 


trale de la Budapesta, a pus capăt 
definitiv vechii autonomii secuiești. 

Un alt argument folosit de către 
cei care astăzi susțin autonomia 
„tinutului Secuiesc“, îl constitue 
existența în zonă a unui „bloc com- 
pact“ de populație de etnie ma- 
Shiară. O analiză atentă a evoluţiei 
demografice evidențiază faptul că un 
asemenea bloc compact nu a existat 
și nu există. În timpul mult lăudatei 
autonomii, dar şi după aceea, după 
cum s-a mai arătat, în zonă a avut loc 
un intens proces de asimilare etnică, 
prin maghiarizare, care a cuprins 
deopotrivă, atât pe români, cât şi pe 
țigani, evrei, armeni, germani. 

În ceea ce-i priveşte pe români, 
procesul de secuizare a lor s-a pro- 
dus de-a lungul secolelor, lent, pe 
cale pașnică și naturală, dar au exis- 
tat şi presiuni și constrângeri de 
natură etnică și confesională, cum 
au existat și momente de constrân- 
gere, de trecere forțată a românilor 
vorbitori de limbă maghiară din 
satele etnic mixte la religii de expre- 
sie maghiară. Cronologic, aceste 
momente de maximă intoleranţă față 
de confesiunea și etnia românilor din 
„Secuime“ au avut loc după cum 
urmează: anii 1848/1849, toamna 
anului 1916 (după retragerea 
Armatei române din Ardeal), lunile 
ce au urmat retragerii administrației 
româneşti; anii care au urmat după 
Dictatul de la Viena (1940-1944); 
perioada de după in-stalarea admin- 
istrației Comisiei aliate de Control 
(noiembrie 1944-martie 1945), pri- 
măvara anului 1990. Prezente în 
memoria colectivă a românilor din 
Covasna și Harghita, aceste momen- 
te reprezintă, o „piatră grea “ a con- 
vieţuirii interetnice, manifestându-se 
ca o adevărată „teroare a istoriei“. 

Dacă la nivel comunitar, pe 
lungi perioade istorice, se poate con- 
stata dominanţa toleranței și a coa- 
bitării în termenii similitudinilor și 
complementarităților, la nivelul eli- 

telor politice, cu intensități şi vari- 
abilități istorice, se poate constata 
modelul cultural-politic divergent, 
resuscitat periodic şi reconfigu- 
rat societal în mentalul colectiv de 
către unele elite politice și intelec- 
tuale maghiare. 

Din cercetările noastre, rezultă 
că există o diferenţă esențială între 
comportarea majorității românilor 
față de maghiari şi cea a majorităţii 
maghiarilor față de români, în mo- 
mentele de schimbare a apartenenţei 
de la un stat la altul, sau de regim 
politic. Astfel, momentele Unirii din 
1918, ca şi cel al revenirii Ardealului 
de Nord la patria-mamă din 1944, nu 
au fost însoțite de acte de răzbunare 
ale românilor la adresa maghiarilor, 
pentru suferințele şi umilinţele reale 
trăite „sub stăpânire maghiară“. 
Aceste evenimente, resimţite atât de 
dureros de maghiari, în plan simbo- 
lic şi al psihologiei colective, au fost 
indiscutabil urmate de anumite 
greşeli şi excese în gestionarea de 
către autoritățile româneşti a unei 
zone cu o populaţie maghiară nume- 
ric majoritară. Dar, la nivelul comu- 
nităților locale, românii nu au comis 
acte de violență asupra persoanelor 
sau instituțiilor identitare maghiare. 
Nu a fost dărâmată nici o biserică 
maghiară, nu au avut loc expulzări, 
deportări, acte de tortură ş.a. În 
schimb, așa cum s-a arătat, eveni- 
mentele ce au urmat Dictatului de la 
Viena (septembrie 1940), instalării 
administrației sovietice (noiembrie 
1944) și revoluţiei din decembrie 
1989, au fost însoţite de acte de o 
maximă intoleranță față de români și 
românitate, urmate de adevărate 
epurări etnice. 

Din cele zece valuri de asimi- 
lare imediată și de alungare a 
românilor din ceea ce istoric s-a 
denumit Secuime, puse în evidenţă 
de Nicolae Edroiu, cinci sunt înreg- 
istrate între 1850-1992, fiind docu- 
mentate de recensămintele moderne, 
fie că ele au fost efectuate sub 
administrație austriacă, ungurească 
sau românească. 

Cele mai mari și dramatice 
schimbări produse în configurația 
etnică și confesională a românilor 
din zonă, au avut loc, după Dictatul 
de la Viena, din septembrie 1940. 

Prin arestări, maltratări, terorizări și 
expulzări forțate de populaţie, 
însoțite şi de măsuri de convertire și 
trecere de la religia ortodoxă și 
greco-catolică la alte confesiuni de 
expresie maghiară, numărul româ- 
nilor a fost atunci drastic diminuat, 
producându-se o adevărată „purifi- 
care etnică“ a „ținutului secuiesc“. 

Așa stând lucrurile, se poate 
aprecia că zona este un ,,„melting 
pot“ (creuzet), în care mai multe 
etnii au fost asimilate de către cea 
maghiară. Şi astăzi, realitatea etno- 
demogra-fică din judeţele Covasna 
și Harghita este departe de imaginea 
unui grup etnic compact. În cele 
două judeţe există un număr însem- 
nat de persoane cu dublă ascendență 
identitară (provenite din familii etnic 
mixte), grupuri cu apartenență con- 
troversată (cel mai numeros fiind 
format din ţigani) ş.a. 

La acestea mai trebuie adăugată 
concluzia cercetărilor recente con- 
form căreia, cultura maghiară din 
zonă este puțin deschisă la inter- 
schimburi culturale reciproce, puțin 
permisivă şi ospitalieră faţă de 
nevoia celorlalți de a-și prezerva și 
afirma propria identitate pe care o 
apreciază ca pe o amenințare la 
identitatea maghiară. 

După ce au fost siliți să renunțe 
la poziţia dominantă ca urmare a 
destrămării monarhiei austro-ungare 
și formării României Mari, 
maghiarii din acest spațiu au avut și 
au dificultăţi să accepte noua poziţie 
de minoritate, continuând să lupte 
pentru menţinerea sau recâştigarea 
privilegiilor şi pozițiilor lor domi- 
nante. Aşa au procedat, după instau- 
rarea comunismului când, cu sprijin- 
ul lui Stalin au reușit să înființeze 
Regiunea Autonomă Maghiară, 
„experiment socialist“ de tristă 
amintire pentru români. 


Implicații geopolitice 
2 . . 

ale autonomiei 

şi enclavizării 


O analiză din perspectivă geopo- 
litică a realităților din județele Covas- 
na și Harghita, arată că ne aflăm în 
faţa unei zone nostalgice a unei pan- 
idei. După K.Haushofer — pan-ideile 
sunt acele idei cu care operează pop- 


ulaţiile pentru a desemna un spațiu și 
o direcţie de expansiune considerate 
legitime. Altfel privită, pan-ideea este 
o agregare între o etnie şi ceea ce ea 
consideră că este teritoriul ei de 
expansiune legitimă. Apare astfel o 
ideologie etnospaţială. 

Profitând de contextul inter- 
național favorabil și de greutăţile 
prin care a trecut România în ultimii 
ani, o parte a elitei maghiare locale 
este de părere că „nedreptatea is- 
torică pricinuită de Trianon “ poate 
și trebuie să fie corectată acum, prin 
crearea unui Statut special. În aceste 
condiţii, „autoguvernarea“ concepu- 
tă cu mult peste autonomia locală și 
autogospodărire, cu pretenții de a 
accede la atribute inalienabile statu- 
lui conduce la transformarea grupu- 
lui etnic într-un „stat în Stat“. 

Pornind de la faptul că sunt 
numeric majoritari, majoritatea lide- 
rilor maghiari din Covasna și Har- 
ghita acționează ca un grup etno- 
cultural care se foloseşte de prero- 
gativele democraţiei și se mobi- 
lizează din punct de vedere etnopo- 
litic, dar felul în care încearcă pro- 
movarea intereselor proprii vine ade- 
sea în conflict cu cele ale majorităţii 
românești. 

Pentru liderii populaţiei maghia- 
re, sud-estul Transilvaniei reprezintă 
nu numai o pan-idee, o zonă nostal- 
gică, dar în acelaşi timp, o „redută“. 
A existat şi există un interes deosebit 
pentru păstrarea unei majorități 
maghiare în zonă. După pierderea 
majorității maghiare în principalele 
orașe din Transilvania, susțin liderii 
respectivi, trebuie împiedicată o 
asemenea evoluţie demografică în 
localitățile urbane și rurale din se- 
cuime. În concepţia elitei maghiare 
locale, şi nu numai, „autoguver- 
nărilor“ din Covasna și Harghita le 
revin răspunderi în păstrarea și afir- 
marea identității maghiare a popu- 
lației din „diasporă “- (prin aceasta 
înțelegând populația maghiară din 
celelalte localităţi ardelene), precum 
și pentru ,maghiarimea “ din Mol- 
dova (ceangăii consideraţi maghia- 
ri). Modul cum este concepută auto- 
nomia de către unii lideri UDMR 
tinde să ducă la instaurarea de facto 
a unei frontiere interne asupra căreia 
Statul Român nu-și mai exercită 

integral autoritatea. Ultimele recen- 
săminte ale populaţiei înregistrează 
un număr mic de „nostalgici“ ce 
declară că aparțin etniei „secuieşti“. 

Cert este că, astăzi, urmașii 
secuilor de ieri, se consideră ma- 
ghiari și nimic mai mult, autoidenti- 
ficându-se întrutotul cu etnia ma- 
ghiară. La nivelul mentalităților co- 
lective din zonă, este prezentă încă 
prejudecata conform căreia maghia- 
rii din Ungaria nu întotdeauna se ra- 
portează pozitiv la secui (la maghia- 
rii din Secuime), ci, dimpotrivă, cu o 
anumită malițiozitate. 

Maghiarii din zonă aparțin prin 
cultură, limbă, tradiții, valori, de 
maghiarii din Ungaria și teritoriile 
învecinate, dar au și caracteristici 
distincte izvorâte din condiția de 
„minoritate majoritară“. Cu timpul, 
maghiarii din „Secuime“ au devenit 
un „roi etnic“ (trăind în „așezări 
insulare) situate departe de „blocul 
etnic central“ și despărțite de acesta 
de spaţii locuite de populaţie de etnie 
română“, 

Deși ultimele recensăminte ale 
populaţiei înregistrează un număr 
mic de „nostalgici“ ce declară că 
aparțin etniei „secuieşti“. Secuii, 
deveniți maghiari, ca şi ungurii în 
general, se luptă pentru un trecut 
mai bun și nu pentru un viitor mai 
bun. (Adrian Severin). 

În prezent, denumirile „secui- 
me“, „ţinut secuiesc“, „secui“, folo- 
site în continuare în discursul public, 
semnifică regiunea în care trăiesc 
cetăţeni de etnie maghiară caracteri- 
zaţi prin anumite particularități de 
limbă, port, tradiții, obiceiuri etc. 

Sentimentul de mândrie, despre 
ceea ce au fost cândva secuii şi 
secuimea, se manifestă, nostalgic, 
prin organizarea unor forme asocia- 
tive pe criterii etnice (după 1989 a 
existat chiar un partid al secuilor), 
manifestări ştiinţifice (Conferința 
internațională „Szekely fâld“— Pă- 
mânt secuiesc, 2000), acordarea de 
denumiri „secuiești“ unor publicaţii, 
instituții de cultură (Muzeul Naţio- 
nal Secuiesc-Sf.Gheorghe, Muzeul 
Secuiesc al Ciucului, Ansamblul fol- 
cloric secuiesc „Haromszek“ ş.a.). 

Recent, la Sfântu Gheorghe, a 
fost înregistrată ca peroană juridică 
Asociația „Prosperitas“, al cărei 

obiectiv principal în constituie ,, înfi- 
inţarea Institutelor de Cercetare și 
Dezvoltare a ținutului Secuiesc“, 
care urmează să unească diferitele 
grupuri de cercetare existente în 
„secuime“. 

Pentru întreaga zonă a fost con- 
ceput și realizat un amplu program 
de stăpânire a spațiului public prin 
ridicarea a numeroase statui și plăci 
comemorative cu mesaje revizio- 
niste și prin denumirea cu perso- 
nalități maghiare a majorităţii stră- 
zilor, şcolilor și instituţiilor publice. 
La acestea trebuie adăugată acțiu- 
nea brutală de separare pe criterii 
etnice a învățământului și a institu- 
țiilor de cultură. 

Demersurile pentru realizarea 
unei autonomii pe criterii etnice în 
sud-estul Transilvaniei au început 
imediat după decembrie 1989. La în- 
ceput, ele au fost formulate mai voa- 
lat (este perioada când, pentru opinia 
publică românească, erau invocate 
frecvent greşelile de traducere din 
maghiară în română), apoi din ce în 
ce mai explicit. Redăm doar câteva 
exemple, dintr-un lung șir. Astfel, în 
iulie 1992, în Memorandumul lui 
Csapo Jozsef, autorul proiectului 
autodeterminării, la definiţia grupu- 
lui etnic maghiar se precizează: 
„grupul etnic maghiar din România 
reprezintă o parte a naţiunii maghia- 
re şi, în calitate de subiect politic, 
este un factor constitutiv al statului, 
care dispune de autonomie “. 

În februarie 1993, guvernul 
maghiar declara că sprijină punctul 
de vedere al UDMR, iar în mai 1995, 
congresul al IV-lea al UDMR 
întăreşte şi completează astfel defi- 
niția minorității maghiare: „Maghia- 
rii, constituind o minoritate autohto- 
nă, se consideră factor constitutiv în 
Stat, subiect politic de sine stătător, 
şi ca atare partener egal al naţiunii 
române. În ceea ce privește limba, 
etnia, conștiința identităţii, cultura 
și tradițiile proprii, comunitatea ma- 
ghiară este parte organică a naţiunii 
maghiare“. Din această dublă ipo- 
stază — pe de o parte minoritatea ma- 
ghiară este factor constitutiv al statu- 
lui român şi pe de altă parte ea este 
parte organică a națiunii maghiare — 
rezultă indirect că România este 
parte a Ungariei! 


În 1998 are loc, la iniţiativa epis- 
copului Laszlo  Tokes“,Forumul 
Secuimii pentru reînnoirea UDMR“, 
forum la care episcopul a cerut ,„tre- 
zirea maghiarimii din letargie“. În 
acest cadru, personalităţi ale socie- 
tății civile maghiare și lideri UDMR, 
au cerut autonomia teritorială. 
Borbely Imre, fost deputat UDMR, a 
propus şi formula de autonomie a 
secuimii pe Pământul Secuiesc, 
lucru ce s-ar putea realiza (a precizat 
el) prin federalizarea României. 

Din analiza programului autogu- 
vernării UDMR Sfântu Gheorghe 
pentru perioada 2000 — 2004, rezultă 
că predominante sunt prevederile 
centrifuge, atomizatoare, autono- 
miste și nu cele armonizatoare, inte- 
grative, care au ca obiectiv comuni- 
carea interculturală, respectul diver- 
sității și pluralismul culturilor. 
Practic, ne aflăm în faţa unui pro- 
gram de gestionare a monocultu- 
ralității maghiare şi nu a diversității 
etnoculturale. Iată doar câteva exem- 
ple în acest sens. 

În rândul principiilor politice de 
bază sunt menţionate: „cea mai 
largă autonomie posibilă pentru 
autoguvernările din localități şi 
descentralizarea maximă a puterii 
centrale, „sprijinirea înființării de 
asociaţii ale autoguvernărilor, cu o 
mare putere de reprezentare a intere- 
selor; adoptarea unor forme flexibile 
de colaborare regională și interna- 
țională “* (dar de ce nu şi naţională ?). 

În discursul public al liderilor 
UDMR, autonomia apare sub formă 


ee 


etnicizată: „autonomie comunitară“, 
„autonomie etnică“, „autoguverna- 
re“ — în general existând o ambigu- 
itate a conceptului de autonomie. 
Conceptul de autonomie în varianta 
UDMR a devenit pe de o parte un 
concept demonetizat în mass-media 
românească (o sperietoare cu efecte 
sigure asupra cititorilor de naţiona- 
litate română), iar pe de altă parte 
o sursă de frustrare în comunita- 
tea maghiară (dacă lucrurile merg 
prost, motivul este că nu există 
autonomie). 

Realizarea autonomiei „ținutului 
Secuiesc“, reprezintă țelul atât al 
„moderaţilor“ reprezentaţi de 
UDMR, cât şi a „radicalilor“- 
reprezentați de Uniunea Civică 

Maghiară.. Diferă doar stategia de 
realizare: primii fiind adepţii poli- 
ticii „paşilor mărunți“, iar ceilalți ai 
unor „acțiunii în forță“. 

O fomă „subtilă“ promovată de 
„moderați“ este reprezentată de nu- 
meroasele demersuri întreprinse pen- 
tru realizarea unei regiuni de dezvol- 
tare economică a „ținutului Secu- 
iesc“, ceea ce înseamnă, altfel spus, 
„aceeași Mărie, cu altă pălărie “. 

De menționat faptul că toate 
aceste demersuri s-au întreprins fără 
consultarea populaţiei românești, 
populație care în cele trei judeţe — 
Covasna, Harghita și Mureş — repre- 
zintă mult peste 30% din totalul 
populaţiei zonei. 

Din analiza mass-media în limba 
maghiară, rezultă că atât „modera- 
ui“, cât şi „radicalii“ se bucură de 
sprijinul unor forțe politice din 
Ungaria. Pentru Ungaria, existența 
unei zone cu populație majoritar 
maghiară în estul Transilvaniei a 
prezentat un interes geo-strategic, 
încă înainte de Unirea Transilvaniei 
cu România, de la | Decembrie 
1918. Acest interes s-a materializat, 
printre altele, printr-o serie de 
acțiuni economice, culturale şi de 
propagandă, întreprinse la sfârșitul 
sec. al XIX-lea și începutul sec. XX, 
pentru stoparea migrației secuilor, 
respectiv „salvarea Secuimii“ de la 
„românizare“. A existat apoi o pre- 
ocupare constantă din partea Buda- 
pestei pentru crearea unui culoar de 
legătură între „Secuime“ și Ungaria, 
prin colonizări de populație în 
Câmpia Transilvaniei. Problemele 
s-au acutizat, după ce în 1918 „Secu- 
imea“ din provincie de graniță a Un- 
garii şi Austro-Ungariei, a devenit 
zonă din centrul României. 

Problema „intrândului secuiesc“ 
a fost invocată în fața lui Hitler și 
a lui Mussolini, înaintea Dictatului 
de la Viena. Soluționarea „proble- 
mei secuiești“ a dus la „deciziu- 
nea nefirească de la Viena“. Preocu- 
pările pentru soluționarea realizării 
unei legături între Secuime și Un- 
garia sunt prezente şi în presa ma- 
ghiară din anii ce au urmat Dictatului 
de la Viena. 

Analizând presa maghiară din 
anii 1940, Raul $Șorban, reliefează 
poziția liderilor maghiari faţă de 

soluţionarea „problemei secuiești“. 
În centrul României se află Secu- 
imea, cu o populaţie care declară și 
simte tot mai viguros că aparține 
națiunii maghiare. O insulă flancată 
spre vest de cca. şase milioane — și 
înconjurată de centura celor peste 20 
de milioane — de români. Izolarea 
pământului secuiesc de Ungaria este, 
prin urmare, evidentă. Într-o aseme- 
nea situație, cum s-ar putea „include 
organic“ Secuimea în „trupul ţării 
ungurești“? Proiecte au apărut totuși 
încă de la sfârşitul secolului XIX. În 
monografia județului Solnoc-Dăbâca 
(1902) se fac referiri la un culoar ce 
ar urma să lege Secuimea de Unga- 
ria. Istoricul Makkay aminteşte și el 
de un asemenea coridor care ar urma 
să traverseze, pornind de la Mureș, 
zonele Someşului, spre șesul Tisei 
prin Satu Mare. 

În programul Partidului Maghiar 
Ardelean, din 1940, mai există două 
menționări aluzive care merită să li 
se acorde atenţie. Două probleme 
care au acționat viguros în istoria 
Ardealului cedat fără ca cineva să le 
fi remarcat. La paragraful V pct. 1 se 
găseşte următoarea frază: „ar în re- 
laţia generală maghiară cu ajutorul 
Reformei agrare şi a colonizării...“ 
etc. Apoi la paragraful X pct. 1 se 

formulează necesitatea urgentă de 
„încadrare organică a Secuimii în 
trupul țării maghiare!?“. Problema 
colonizării Transilvaniei, după sep- 
tembrie 1940, a fost abordată de mai 
mulți lideri maghiari, printre care 
Miko Imre, această temă fiind pre- 
zentă, într-o fomă sau alta, în dis- 
cursul public maghiar. 

După 60 de ani, în același scop a 
fost concepută întreaga acțiune re- 
feritoare la „legitimaţia de maghiar“. 
Acestui obiectiv îi sunt circumscrise 
tezele  pan-hungarismului. Prin 
această prisma, nu este de mirare că 
la începutul anului 2000, „Cotidianul 
Mondial Ungar difuzat pe Internet“ 
(„Națiunea“), program sponsorizat 
de Uniunea Naţională a Maghiarilor 
din America (AMOSZ), publică un 
apel al dr. Pellionisz Andras pentru 
elaborarea unui“program naţional“ 
privind constituirea unei Adunări 
Naţionale a Ungurilor de Pretutin- 
deni, care să jure pe sfânta Coroană 
(a apusului imperiu maghiar), o 
„națiune“ ai cărei membri să pri- 
mească și „carnet de membru al naţi- 
unii“ (un fel de „legitimații de ma- 
ghiar“) şi ale cărei hotare sunt pre- 
văzute a fi cele ale Ungariei Mari 
(deci incluzând și Transilvania). 

(va urma) 

Catedrala Patriarhală 
din Bucureşti — o istorie 


vost 
la Radio Cultural 


Joi, 6 mai a.c., de la ora 22.20, 
realizatorul emisiunii „Creatori între 
sacru și profan“, Cristian Curte, 

l-a avut invitat în studioul Radio 
România Cultural pe Claudiu Târziu, 
directorul revistei rost. Timp de 

40 de minute, cei doi au discutat 
despre cum s-a născut și despre 
menirea revistei vost. Dezbaterea a 
fost focalizată pe ideea de nouă elită. 
Claudiu Târziu a explicat că rost 
se ambiționează să devină locul în 
care să se întâlnească în chip creator 
o nouă elită românească, provenită 
din rândurile tinerei generații, 

de orientare conservatoare, care să 
găsească soluții la problemele 
societăţii românești prin recursul 
critic la tradiție. De asemenea, 
directorul publicaţiei a arătat că 
rost îşi urmăreşte programul prin 
fixarea unor repere în mari 
personalități ale culturii și istoriei 
naționale, aşa cum sînt Eminescu, 
Eliade, Crainic. De aceea, fiecare 
număr al gazetei este dedicat unui 
nume care reprezintă încarnarea 
virtuţilor perene ale neamului. 

Mai mulți ascultători au intrat 

în dialog, telefonic, cu realizatorul 
şi cu invitatul emisiunii. 


Politică 
pe bani publici 


Institutul de Politici Publice 

a prezentat de curînd un studiu 
despre cum se face politică pe bani 
publici în România. Mai precis, cum 
ne mint politicienii pe banii noștri. 
Concluziile acestui raport sînt şocante 
poate pentru cetăţenii din țările cu 
tradiție în democraţie. Nu și pentru 
noi. În România au fost identificate 
zece metode prin care fondurile 
publice sînt folosite în scopuri politice 
şi electorale. Iată cinci dintre acestea: 
Deturnarea fondurilor publice prin 
intermediul unor firme/organizații 
neguvernamentale; Influenţarea presei 
prin mijloace financiare; Acordarea 
de ajutoare sociale în scop electoral; 
Folosirea proprietăţii publice în scop 
politic; Campania electorală 

cu fonduri publice prin festivaluri 

şi zile naţionale. 

a eşecurilor 


În fața unei istorii de lacrimi și altare, 

s-a înțeles că taina trăiniciei și a dăinuirii noastre trebuie 
căutată în aceste altare, la care poporul și voievozii 

își închinau de-a pururi și jalea și izbânda 


+ Vartolomeu Stănescu, 10 mai 1920 


Pr. Adrian GABOR 
Adrian Nicolae PETCU 





În cele de mai jos ne propunem o 
scurtă privire asupra celor mai impor- 
tante aspecte privitoare la ridicarea 
Catedralei Neamului în București. În 
materialul de faţă nu dorim să fim 
exhaustivi. Ne propunem însă să 
punctăm câteva secvențe din toată 
această istorie a eşecurilor, cum o con- 
siderăm noi. 


La originea ideii 


După câștigarea independenţei de 
stat și declararea statului român ca 
Regat a devenit imperios necesar ca 
Biserica Ortodoxă — maica spirituală a 
poporului român (M. Eminescu) —, 
împreună cu domnitorul de atunci, 
regele Carol I, să încununeze toate 
aceste realizări prin ridicarea unui lă- 
caş de rugăciune care să mărturisească 
urmașilor despre marile fapte de arme 
ale românilor. Ridicarea catedralei 
ortodoxe în București devine mai 
stringentă după 1885, atunci când Bi- 
serica Ortodoxă din Regatul Româ- 
niei devenise autocefală, ca o încunu- 
nare a suveranității poporului român 
în drumul său către reîntregire. 

În acest sens, în data de 1 martie 
1881, mitropolitul primat invita la 
Palatul mitropolitan, pe „bărbaţii cei 
mai aleși ai națiunii“, pentru a discuta 
problema ridicării catedralei. În urma 
acestor discuţii, lon Câmpineanu 
propunea constituirea unei comisii în 
frunte cu mitropolitul primat, şi for- 
mată din D. Ghika, C. A. Rosetti, G. 
Cantacuzino, gen. I. Florescu, I. G. 
Manu şi V. A. Ureche. 


Următorul pas s-a concretizat la 
19 martie 1881, în cadrul adunării 
generale a „Asociaţiei de Construcție 
a Catedralei din Bucureşti“, când s-au 
votat Statutele, în care, printre altele, 
la art. 1 se spunea: „Se instituie aso- 
ciația pentru edificarea unei Biserici 
Catedrale în capitala României, care 
catedrală să fie prin proporțiile sale, 
un monument amintitor actualei 
situații a țării și nealteratei pietăți 
naționale“, pentru ca la art. 5, să se 
afirme că: „hramul Catedralei să fie 
cel al Învierii Domnului nostru lisus 
Hristos, în amintirea fericitei învieri a 
României“l. 

Dar misiunea acestei asociații a 
fost amânată, mai ales datorită faptu- 
lui că statul va aloca parte din banii 
necesari abia trei mai târziu. Mai 
exact, prin hotărârea din 5 iunie 1884, 
a guvernului Ion C. Brătianu, era alo- 
cată suma de cinci milioane de lei 
pentru „Biserica catedrală din Bucu- 
reşti“, pe lângă alți bani afectaţi 
diferitelor biserici din Iaşi, Curtea de 
Argeș şi Târgovişte?. 

Însă, cu toată această alocare a 
banilor din partea guvernului, ridi- 
carea preconizatei catedrale nu avea 
să înceapă. Mai mult, o mare parte din 
banii dați în 1884 aveau să fie redi- 
recționați de către Ministerul 
Instrucțiunii Publice și Cultelor în 
scopul renovării unor localuri de 
învățământ, din suma inițială 
rămânând doar în jur de 600.000 lei. 
Faţă de această situație, ministrul 
Instrucțiunii Publice de atunci, profe- 
sorul Spiru Haret, a fost interpelat în 
Parlament, în anul 1898. Acesta a 
motivat folosirea banilor în alte sco- 
puri pentru faptul că „bulevardul nu se 


| Biserica Ortodoxă Română, an V (1881), nr. 6, p. 369-373. 
2 „Monitorul Oficial“, nr. 49, 6 (18) iunie 1884, p. 985-986. 

făcuse decât până la Colţei“ și, prin 
urmare, „nu se puteau face nici expro- 
prieri, nici planuri“ pentru biserică. În 
răspunsul său către parlamentarii 
românii, Haret nu uita să afirme faptul 
că cea mai mare parte a banilor fu- 
seseră cheltuiţi în perioada 1890- 
1895, deci în timpul guvernării con- 
servatoare. Pe lângă toate acestea, 
ultimii bani alocați pentru catedrala 
din Bucureşti, la cererea ministrului 
Haret, vor fi votaţi pentru renovarea 
unor şcoli și biserici. 

Ca urmare a acestor discuţii din 
parlament, mitropolitul Iosif Naniescu 
al Moldovei a venit cu ideea ridicării 
catedralei pe locul mănăstirii Sărin- 
dar, care fusese demolată în anul 
18955. Soluţia ierarhului moldovean 
se motiva pe faptul că fosta biserică 
reprezenta locul de pelerinaj a bucu- 
reștenilor și în același timp se afla în 
zona noilor sistematizări urbanistice. 

Pentru a se salva de situația 
ingrată în care se afla, ministrul a pro- 
pus ca Biserica „să ia sub patronajul 
său construirea catedralei în Bucureşti 
și să lanseze liste de subscripţie pu- 
blică pentru strângerea de fonduri“. 
Altfel spus, şi de această chestiune 
Biserica trebuia să se ocupe, statul 
urmărind îndeaproape desfășurarea 
punerii în practică a proiectului. 

Faţă de această poziţie a statului, 
conducerea Bisericii prin vocea mitro- 
politului Iosif Naniescu şi a episcopu- 
lui Atanasie Mironescu al Râmnicului 
s-au declarat nemulțumiți, conside- 
rând că atâta vreme cât statul a știut să 
deposedeze Biserica de proprietățile 
funciare, tot atât de bine să o ajute în 
proiectul viitoarei catedrale. În acest 
sens, mitropolitul moldav a lansat 
ideea amplasării viitorului locaș în 
piaţa de zarzavaturi (piaţa Unirii). 

În cele din urmă, se pare în urma 
unor presiuni, conducerea bise- 
ricească a acceptat ca inițiativa să 
pornească sub patronajul Bisericii, 
pentru care s-a format o comisie din 
arhiereii Nifon Ploieșteanu, vicarul 

Mitropoliei Ungrovlahiei,  Calist 
Botoşăneanul, vicarul Mitropoliei 
Moldovei și Pimen Piteşteanul, vica- 
rul Episcopiei de Argeș, alături de alte 
persoane numite de Ministerul 
Cultelor. Comisia a lucrat foarte greu, 
lansând lista de subscripţie abia în 
1903. Primul donator, care a dorit să 
rămână anonim, a fost boierul 
basarabean Vasile Stroescu, care a 
donat suma de 102.500 lei?. 

O ultimă iniţiativă antebelică în 
direcția ridicării catedralei în 
București a fost discutarea proiectului 
propus de inginerul Marin I. Stroescu 
în anul 1912. Stroescu era de părere că 
datorită importanţei pe care o avea 
noua biserică, aceasta trebuia aşezată 
pe locul actualului Ciclop de la 
Universitate. Astfel, noii biserici i se 
deschidea o perspectivă către Calea 
Victoriei, prin strada Academiei. 

Cu toate aceste inițiative, alocări 
de bani şi constituiri de comisii nu s-a 
realizat nimic în sensul ridicării noii 
catedrale a Mitropoliei, aşa cum se 
dorea din 1881. Mai mult de atât, de- 
oarece vechea biserică a Mitropoliei 
se afla în zona traseului efectuat de 
deputaţii care lucrau la Adunarea 
Deputaţilor, unii edili ai oraşului au 
dorit dărâmarea ei. Faţă de acest mare 
gest de indolenţă, mitropolitul Conon 
Arămescu Donici a sensibilizat fac- 
torii de decizie ai statului împotriva 
acestei absurde inițiative. Altfel spus, 
după ce că puterea politică nu fusese 
în stare să ridice catedrala care se 
revendica, dorea să o demoleze pe cea 
care mai stătea în picioare, pentru că 
trăsurilor aleșilor neamului se împie- 
dicau de locul sacru de pe acest deal. 


După unirea 
tuturor românilor 


Reîntregirea statului român la 
1918 și, mai ales, ridicarea Bisericii 
Ortodoxe Române la rangul de Patri- 
arhie reclamau tot mai mult ridicarea 
unei Catedrale a Neamului Româ- 


„Biserica Ortodoxă Română“, an XXI (1898), nr. 4, p. 452-456. Pe locul acestei 


biserici se va ridica Cercul Militar Naţional (Adrian Nicolae Petcu, Translări 
şi demolări: biserici bucureștene, victime ale sistematizării ceauşiste, 
în „Dosarele Istoriei“, an VIII (2003), nr. 10 (86), p. 45). 
3 „Biserica Ortodoxă Română“, an XXI (1898), nr. 6, p. 523-528; an XXVI (1903), 
nr. 11, p. 1282-1285; Gheorghe Vasilescu, Catedrala mântuirii neamului — documentare 
istorică, în „Glasul Bisericii“, an LI (1995), nr. 6-12, p. 135-137. 
5 „Universul“, an XXV, nr. 7980, 1 martie 1929, p. 7. 


$ Gheorghe Vasilescu, Catedrala... p. 137. 

PSD pus la zid de 
„Freedom House“ 


Organizația americană „Freedom 
House“ a făcut, în raportul „Națiuni în 
Tranziţie 2004, o radiografie a 
României, de la „lovitura de stat a lui 
Ion Iliescu“ din 1989, la PSD-ul lui 
Adrian Năstase din 2004. În document 
se constată faptul că democratizarea 
țării a fost frînată semnificativ de foștii 
membri ai nomenclaturii comuniste, 
reuniți la început în FSN, formaţiune 
ajunsă astăzi PSD, după trecerea prin 
FDSN şi PSDR. Ion Iliescu, şeful 
statului, „care s-a autoinstalat 
preşedinte interimar după fuga lui 
Ceauşescu“, este personajul care 
practic se identifică cu cei 14 ani de 
tranziție grea. Iliescu este numit 
creatorul mineriadelor, iar partidul său, 
FSN, este cel care a subminat grav 
anti-comunismul. În raportul 
„Freedom House“, anul 1996 este 
văzut ca acela de trecere la 
democrație. După 2000, presa vizuală 
este complet subordonată Puterii, 

în viziunea raportorilor organizației. 
De asemenea, sînt subliniate 

cîteva chestiuni grele: restituirea 
proprietăților nu a fost pe deplin 
rezolvată; politicul (a se citi PSD) 
intervine în Justiţie; 

guvernul este vinovat pentru nivelul 
foarte ridicat al corupției. 


A plecat 
seniorul Gh. Grigoraş 


Pe 21 martie 2004, a plecat la Domnul 
seniorul Gheorghe Grigoraș, un mare 
prieten și un susținător 

constant al revistei rost. Dumnezeu 
să-l odihnească în pace! Născut la 

24 ianuarie 1923, la Tescani (Bacău), 
Gheorghe Grigoraș a fost unul dintre 
cei mai aprigi luptători anticomuniști. 
Cu un suflet curat, o minte ageră și o 
mare capacitate de jertfă, a acționat 
până în ultima clipă pe linia 
național-creştină. Pentru românismul 
şi pentru credința sa în Dumnezeu, 

a fost deținut politic între anii 1941 

şi 1948. După 1990, a fost unul dintre 
fondatorii filialelor judeţene Bacău a 
Partidului Pentru Patrie și a Fundaţiei 
„Buna Vestire“. Totodată, a pus 
umărul în chip decisiv la refacerea 
bisericii „Sf. Nicolae“ din Moinești. În 
curînd, la Editura „Buna Vestire“ din 
Bucureşti vor apărea memoriile sale. 

Un milion de români 
în SUA 


Potrivit statisticilor oficiale, în SUA 
trăiesc peste un milion de americani 
de origine română — a transmis 
agenţia „Romanian Global News, 
citînd Radio Vocea Floridei. 

Cea mai mare concentrare a 
originarilor din România se află 

în nord-estul SUA — în statele Ohio 
(7%), Michigan (7%), Illinois (7%), 
Pennsylvania (5%), New Jersey 
(6%), California (16%), Florida 
(9%), New York (19%). 
Comunitățile româneşti 

s-au organizat destul de bine, 

sub acoperișul a numeroase fundații 
Și asociaţii, pe lângă bisericile 
ortodoxe şi în jurul unor publicații. 
Totuși, influența lor în societatea 
americană e minimă, pentru că 
americanii de origine română 

nu acționează unitar și, în marea 

lor majoritate, preferă să nu se 
implice în politică. 


Moartea Legii Ticu 


Conducerea Consiliului Naţional de 
Studiere a Arhivelor fostei Securităţi 
(CNSAS) este pe cale să devină 

o armă politică a Puterii. Comisia 
de apărare a Camerei Deputaţilor 

a votat proiectul Stan de modificare 
a Legii „Ticu“ prin care mandatul 
Colegiului CNSAS se modifică de 
la şase la patru ani. CNSAS va fi 
supus controlului comisiei 
parlamentare SRI pe motiv că 
membrii acesteia au certificate de 
securitate şi controlează SRI, 

fapt ce va crea o „viziune unitară“. 
Conducerea Colegiului se va alege 
în şedinţa comună a celor două 
Camere, şi nu de către membri 
CNSAS, cum prevede legea actuală. 
O altă modificare: nu poate fi 
membru al Colegiului cel care face 
parte dintr-un partid politic sau 
dintr-o asociaţie cu caracter secret. 
În plus, cetățenii nu-şi mai pot vedea 
dosarul original, ci doar o copie 

pe care sînt ascunse anumite nume. 
Legea Ticu este desființată prin 
modificările aduse, ea contribuind, 
după această schimbare, 

mai degrabă la conspirarea 
Securităţii decât la deconspirarea 
celor care au făcut poliție politică. 

nesc. La acestea se adăuga comemo- 
rarea jertfelor săvârșite de soldaţii 
românii pe câmpul de luptă şi reme- 
morarea tuturor luptelor duse de ge- 
nerații pentru realizarea visului de aur 
al poporului român, ca un omagiu 
adus înaintaşilor. 

Într-o scrisoare din 1919 către 
redacția ziarului „Dacia“, arhiman- 
dritul Visarion Puiu, mai târziu mitro- 
polit al Bucovinei (1935-1940), se 
arăta împotriva ridicării unui arc de 
triumf în piața Victoriei, precum do- 
reau unii oameni de cultură. În 
schimb, el susținea ridicarea „unei 
măreţe catedrale în mult sărăcuţul de 
biserici oraș al Bucureștilor, dar, o ca- 
tedrală, care să fie în același timp un 
monument de artă națională, deci o 
mândrie a întregului neam românesc. 
Puţini pricep însemnătatea unui arc de 
triumf, dar milioane vor înțelege ros- 
tul unei catedrale. Ş-apoi, la ridicarea 
unui arc sculptura și arhitectura con- 
tribuie numai în slabă măsură, pe când 
într-o frumoasă catedrală, sufletul 
privitorului este desfătat de toate 
artele: acolo arhitectura, sculptura, 
pictura se găsesc în cea mai largă 
măsură. Un astfel de prinos superior 
adus Providenţei ar constitui şi o 
podoabă a Capitalei și o mândrie a 
neamului și ar fi cea mai sfântă dato- 
rie pe care noi Românii de mult tre- 
buia să o împlinim7. 

Într-o scrisoare a regelui către 
Sfântul Sinod al BOR, din 10 mai 
1920, acesta era de părere că „neamul 
întreg și-a încordat vânjoasele-i brațe 
pentru îndeplinirea scumpului său 
ideal naţional. Neamul întreg se 
cuvine să-și arate recunoștința către 
Dumnezeu, de la care ne vin toate 
darurile, ridicându-i altar de închinare 
pe care ni-l închipuim ca o podoabă a 
gândului artistic răsăritean“8. Faţă de 
aceasta, după solemnităţile prilejuite 
de ziua României, Sfântul Sinod s-a 
întrunit în ședință extraordinară pen- 
tru a răspunde monarhului. Mai mulți 
episcopi ca Vartolomeu Băcăuanul 


sau Nifon al Dunării de Jos au propus 
constituirea unei comisii care să se 
ocupe de acest proiect şi deschiderea 
unei colecte publice. 

Comisia cerută de arhiereii 
români se va forma la 19 octombrie 
1920, din 49 persoane, în care figurau: 
regele, membrii Sf. Sinod, un număr 
de cinci preoți din București, Iași, 
Cernăuţi, Sibiu și Chişinău, șefii par- 
tidelor politice, ministrul cultelor, 
președintele Academiei Române, 
preşedinţii legislativului, comandanții 
corpurilor de armată, rectorii univer- 
sităților din București, Iași, Cluj și 
Cernăuţi, preşedintele Înaltei Curți de 
Casaţie şi Justiţie și cel al Camerei de 
Comerţ, primarul general al Capitalei 
şi administratorul Casei Bisericii. Cu 
toate acestea, comisia se pare că nu a 
funcționat deloc. Probabil şi datorită 
imposibilității întrunirii acesteia”. 

După ridicarea Bisericii Ortodoxe 
Române la rangul de Patriarhie, se 
revendica tot mai mult o catedrală 
patriarhală. La 1 noiembrie 1925, 
după recunoașterea lui ca patriarh, 
Miron Cristea a cerut sprijin primului 
ministru lonel Brătianu pentru ridi- 
carea unei noi catedrale, potrivit cu 
noul statut al Bisericii românești. 
Brătianu va răspunde întâistătătorului 
prin alocarea unui credit de trei mili- 
oane de lei, pentru realizarea pla- 
nurilor!0. În ședința Congresului Na- 
țional Bisericesc din 3-4 februarie 
1926, patriarhul anunţa că este mo- 
mentul ca biserica patriarhală să se 
înalțe, propunând constituirea unei co- 
misii care, „în înțelegere cu guvernul, 
să lanseze, când va fi opinia publică 
pregătită şi dispusă pentru jertfă, 
apelul pentru o colectă generală în 
toată ţara“, adăugând că, „eu contribui 
de pe acum cu suma de 100.000 lei“. 
Congresul Naţional Bisericesc va ho- 
tări ca lucrarea să înceapă „când țara 
va fi liniștită şi timpul oportun“, mai 
ales că trebuia ales locul de ampla- 
sare. Cu toate acestea comisia nu se va 
constitui, iar colecta nu va fi lansatăll. 


7 +: Visarion Puiu, Glas în pustiu, vol. II, Chişinău, 1933, p. 15-16. 
3 „Universul“, an XIWII, nr. 82, 13 mai 1929, p. 11. 


9 Gheorghe Vasilescu, Catedrala..., p. 138. 


10 + Antonie Plămădeală, Contribuţii istorice privind perioada 1918-1939. 
Elie Miron Cristea — documente, însemnări și corespondențe, Sibiu, 1987, p. 372; 
Nicolae Dură, Primul patriarh al Bisericii Ortodoxe Române, Elie Miron Cristea 
(1925-1939), şi proiectul său de a înălța o nouă catedrală a Patriarhiei Române, 
în „Glasul Bisericii“, an LI (1994), nr. 1-4, p. 82-83. 


d Gheorghe Vasilescu, Catedrala..., p. 139. 

După moartea regelui Ferdinand, 
patriarhul Miron Cristea, devenit re- 
gent, va reiniția acțiunea de ridicare a 
Catedralei Patriarhale. Fixarea ampla- 
samentului viitoarei biserici a stârnit 
discuţii aprinse, diferiți arhitecți, in- 
gineri și oameni de cultură prezentân- 
du-şi părerile în presa vremii, prin 
studii de documentare și referate către 
autoritățile bisericeşti și cele edilitare. 

Pentru a studia toate cele 12 vari- 
ante care se vehiculau, la 19 februarie 
1929, patriarhul Miron Cristea reunea 
„comisiunea pentru ridicarea unei ca- 
tedrale în capitală“, din care făceau 
parte: Aurel Vladu, ministrul Cultelor 
și Artelor, Sever Bocu, ministru de 
stat, Demetrescu Dobrescu, președin- 
tele comisiei interimare a Capitalei şi 
arhitecții George Balş, Roger 
Bolomei, Petre Antonescu și State 
Ciortan. În urma consultărilor, mem- 
brii comisiei s-au oprit asupra a trei 
locuri: pe locul din piața Brătianu 
(actualul loc afectat Teatrului Naţional 
și hotelului Intercontinental); terenul 
pe care se afla hala Bibescu și dealul 
pe care se afla Arsenalul Armatei. 

În urma consultărilor, comisia 
condusă de patriarh avea misiunea de 
a găsi, în decurs de câteva zile, cel mai 
bun amplasament. Construcția fiind 
evaluată la suma de un miliard de lei, 
trebuia să fie „una din cele mai mari 
lucrări arhitectonice care s-au făcut în 
Orient de la război încoace“. 

Odată lansată discuţia despre ridi- 
carea Catedralei Neamului, în presa 
vremii au început să apară diferite păreri 
privitoare la amplasarea acesteia, care 
mai de care mai argumentate. Discuţiile 
pe marginea amplasamentului viitoarei 
biserici s-au iscat și datorită faptului că 
membrii comisiei de la Patriarhie nu 
erau unanimi. Cea mai mare parte a spe- 
cialiștilor înclinau către o așezare 
condiționată de importanța viitorului 
locaș: „Să fie aşezată în plin centrul 
şorașuluiț, pentru ca strălucirea ei să 
radieze egal în toate părțile, să domine, 
să fie în drumul tuturor“, ca domul din 
Milano sau catedralele Sfântul Ștefan 
din Viena și Sfântul Petru din Roma. 


Arhitectul Alexandru Davidescu 
era de părere că noul locaș de cult tre- 
buia ridicat în piața Icoanei, pe când C. 
Pomponiu susținea soluția piața Ro- 
mană. O variantă mult agreată era cea 
pentru piața Brătianu, de pe locul ac- 
tualului Teatru Naţional și hotel Inter- 
continental, loc pe care se preconiza 
construirea primăriei Capitalei și pen- 
tru care subscriau arhitectul Mihail 
Urzică-Borzești sau Octavian Goga. 

Pentru locul pe care fuseseră 
Halele Centrale și vechea Primărie se 
exprima publicistul Mihail Mora, mai 
ales pentru că era o zonă centrală. 

De o părere contrarie era istoricul 
Nicolae Iorga, care considera că viitoa- 
rea catedrală trebuie să se ridice pe dea- 
lul Mihai Vodă, în locul Arsenalului 
Armatei. În consens era arhitectul Petre 
Antonescu, care susținea că un astfel de 
locaş trebuie așezat pe o înălțime în fața 
căruia să se deschidă o amplă perspec- 
tivă: „Catedrala trebuie să fie ridicată 
pe pozițiunea cea mai deluroasă posi- 
bilă. Biserica Neamului trebuie să ve- 
gheze de la înălțime, ca o strajă divină, 
întreaga capitală“!5. În sprijinul celor 
spuse de marele istoric, Vasile I. Istrati 
aducea argumente serioase, detaliate 
într-o broșură apărută în 192914. 

În contradictoriu cu toate puncte- 
le de vedere se afla arhitectul Cristofi 
Cerchez, care, la 11 martie 1929, în- 
tr-un articol din ziarul „Universul“ 
susținea: „Un astfel de monument nu 
l-aş vedea în altă parte decât în Parcul 
Carol, cu acele imense grădini, cu 
acea imensă și adâncă esplanadă, cu 
acea splendidă perspectivă, și anume 
pe locul unde se găsește astăzi Palatul 
Artelor, care nu sintetizează și nu 
simbolizează nimic. S-ar întrece cu 
mult perspectiva Vaticanului și a 
oricărei alte catedrale. Ar fi și un act 
de pietate faţă de Eroul Necunoscut, 
care în nici un caz nu poate aparține 
unui muzeu, fie el chiar militar. Eroul 
este simbolul mistic al însăși nați- 
unii şi el nu poate sta decât într-un loc 
de pietate“15. 

O altă variantă interesantă pentru 
vremea aceea era cea a amplasării vii- 


12 „Dimineaţa“, an XXV, nr. 7872, 21 februarie 1929, p. 11. 

LE „Dimineaţa“, an XXV, nr. 7978, 7990, 27 februarie, 17 martie 1929; „Universul“, an 
XLVII, nr. 47, 27 februarie, p. 1; nr. 50, 2 martie 1929, p. 11; nr. 52, 4 martie 1929, p. 11. 

141, Istrati, Catedrala neamului şi a eroilor căzuţi în crâncenul război din 1916-1918. 
Locul unde ar trebui să se înalțe, în urma părerilor date de oameni luminaţi, București, 


1920, 31 p. 


15 „Universul“, an XLVII, nr. 59, 11 martie 1929. 

Apărătorul 
securiştilor 


Dus, deunăzi, prin Germania, 
chipurile să facă lobby pentru 
intrarea României în UE, premierul 
Năstase a dat cu oiștea-n gard. 

EI i-a apărat pe securiştii noștri — 
de care şi NATO, și UE ne-au cerut 
să ne descotorosim — 

pe motiv că „nu-s aşa de răi“. 

În opinia lui Năstase, 

trecutul de unelte ale poliţiei politice 
al unor oameni de care este plin 
partidul său nu e aşa de important. 


„Rebeliune“ 
în Radio 


Un grup de jurnaliști de la Radio 
România Actualităţi 

a avut curajul să facă publice 
presiunile politice la care sînt 
supuși ziariştii din această instituție. 
Cerasela Rădulescu, Radu Șarpe, 
Bogdan Rădulescu l-au acuzat 

pe Dragoş Şeuleanu, 

directorul Societății Române 

de Radio, că cenzurează ştirile 
negative despre Putere, 

ca şi materialele neutre despre 
Opoziţie. În viziunea lui Şeuleanu, 
Puterea trebuie lăudată non-stop, 
iar Opoziția criticată sau ignorată. 
După ieşirea publică a „rebelilor“, 
Consiliul de onoare al Societăţii 
Române de Radio a fost chemat 
să judece „pozițiile extremiste“ 
pe care le-ar fi exprimat Bogdan 
Rădulescu în revista „Măiastra“, 
pe care condus-o, şi în cartea sa 
Pentru O nouă dreaptă (Ed. Dacia, 
2002). Volumul a fost prefațat 

de reputatul teolog și publicist 
Teodor Baconsky, ambasador în 
Portugalia, iar la lansarea revistei 
„Măiastra“ au participat Laurenţiu 
Ulici și Varujan Vosganian, 
cunoscuţi oameni de cultură 

și pe atunci lideri ai UFD. 
„Şeuleanu caută un țap ispăşitor 

şi încearcă să deturneze atenția 

de la problema reală: aservirea 
radioului public față de PSD“, 

a declarat Bogdan Rădulescu. 
CNA a tras de urechi conducerea 
Radioului și i-a cerut să respecte 
deontologia profesională. 

Delta - distrusă de 
interesul mercantil 
al Ucrainei 


Recent, Ucraina, încălcînd un teanc de 
legi, tratate și convenţii internaționale 
la care a aderat, a început construirea 
unui canal navigabil Delta Dunării- 
Marea Neagră, pe braţul Bastroe. 
Ecologiștii au atras atenţia că va fi 
distrus ecosistemul din Deltă — o zonă 
declarată monument al naturii şi 
protejată de UNESCO. Însă, interesul 
financiar este așa de mare încît 
ucrainienii nu ţin cont de nimic. 
Ucraina nu a anunțat oficial România 
despre începerea lucrării, care va 
afecta evident și partea românească a 
Deltei. Acest canal va permite accesul 
de pe Dunăre direct în Marea Neagră 
navelor ucrainiene, care acum folosesc 
canalul Sulina. Desigur, Kievul 

va avea avantaje materiale enorme, 
iar România va înregistra pierderi 

la fel de importante, deoarece vasele 
ucrainene nu vor mai plăti taxe pentru 
tranzitarea canalului românesc. 

SUA a fost printre primele state 

care și-au exprimat îngrijorarea 
pentru poluarea Deltei prin construirea 
canalului Bastroe. 


Campanie 

cu năbădăi 

Campania electorală arată disperarea 
PSD de a cîştiga alegeri. Partidul de la 
putere a făcut pe necuratul în patru 
numai să-și monteze oamenii Săi în 
birourile elctorale, își face o reclamă 
deşănțată cu bannere uriașe și valuri 
de afişe peste orașe, a pus la treabă 
toată presa care îl slugărește și 
încearcă să blocheze orice dezbatere 
responsabilă și serioasă, în schimb 
practicînd o demagogie băloasă. 
Candidaţii PSD sînt băgaţi în şcoli, 
deși campania în astfel de instituții 
este interzisă. Laudele de sine curg 
rîu. Dar nu de ajuns, căci Năstase a 
chemat în ajutor și cîțiva oficiali 
europeni, care, din critici duri ai 
guvernului, au devenit mintenaș 
lăudători fără măsură. 

Una peste alta, PSD este peste tot, 
Alianţa DA se vede numai uneori, 
iar peisajul este la răstimpuri 
pigmentat cu nerozii ale unor opozanți 
de mai mic calibru. Vorba ceea, 

cum să nu te-apuce greața? 

toarei catedrale în apropierea bisericii 
Colţei, potrivit arhitectului Paul Smă- 
răndescu. Mai exact, noul locaș putea 
fi aşezat în spatele bisericii Colţei, 
prin demolarea spitalului Colţei. 
Astfel, noua catedrală avea în dreapta 
vechea ctitorie din secolul XVII, ca 
paraclis patriarhal, iar în dreapta 
clopotniţa, care putea fi o reproducere 
a celebrului turn al Colţei!6. 

În cele din urmă, patriarhul Miron 
Cristea va trece la următorul pas, cel 
al sfințirii locului viitoarei catedrale. 
Astfel, la 11 mai 1929, după o proce- 
siune pornită de pe Dealul Mitropo- 
liei, formată din membri ai Sf. Sinod, 
clerici și credincioși și în prezenţa 
reprezentanților Casei Regale, ai Ar- 
matei, ai guvernului și ai municipali- 
tății, în piața Bibescu Vodă avea să se 
sfințească, cu apă din Iordan, o troiță 
cu inscripția: „În preajma acestui loc 
va fi clădită Catedrala Mântuirii 
Neamului“. 

Alegerea patriarhului pentru locul 
din piața Bibescu s-a bazat pe 
suprafaţa de 30.000 de m? şi care, prin 
acoperirea Dâmboviţei, se putea pre- 
lungi cu 20.000 m2, creându-se noii 
catedrale o mare esplanadă. Deși nu 
era pe o înălțime, precum cei mai 
mulți considerau de cuviinţă. 

Potrivit discursului ţinut de Mi- 
ron Cristea cu această ocazie, noul 
centru bisericesc românesc trebuia „să 
creeze o cetate a ortodoxismului ro- 
mânesc, a patriarhiei noastre, ale cărei 
instituțiuni să răspândească raze de 
lumină și de credință nu numai printre 
fiii țării, ci și pentru întreg Orientul 
creştin, care e legat de noi prin aceeași 
credință salvată pentru viitorime cu 
grele jertfe de mucenici“!7. 

Din păcate acțiunea patriarhului 
Miron Cristea avea să se întrerupă 
aici. Criza economică atinsese întrea- 
ga lume şi nu a mai permis conti- 
nuarea proiectului. De altfel, cu mulți 
bani şi greu strânși avea să fie reno- 
vată vechea Catedrală Mitropolitană, 
atât în interior, cât și în exterior. 
Eforturi considerabile au fost depuse 
în această perioadă și pentru ridicarea 

așezămintelor româneşti de la leru- 
salim și Iordan. Astfel, ridicarea cate- 
dralei patriarhale era amânată din nou. 

O iniţiativă de ridicare a cate- 
dralei neamului se va remarca în mod 
surprinzător în vremea lui lon Anto- 
nescu, atunci când profesorul Maxi- 
milian Calomfirescu, la 16 ianuarie 
1941, trimitea o scrisoare Conducăto- 
rului statului. Profesorul îl îndemna pe 
Antonescu să înceapă ridicarea mult 
doritei biserici, mai ales că până acum 
acest proiect fusese împiedicat de 
francmasonii din guverne şi condu- 
cerea Capitalei. 

Același gest îl va face şi fostul 
mitropolit Visarion Puiu, care, la 6 iu- 
nie 1941, îl ruga pe Ion Antonescu ca 
printre prioritățile guvernului să figu- 
reze și ridicarea Catedralei Neamului. 
În scrisoarea amintită, Puiu îi spunea 
generalului: „Ne lipsește acel edificiu 
monumental, pe care străbunii noștri 
nu l-au putut înfăptui din cauza nesta- 
tornicie vremurilor trecute, iar gene- 
rația României de ieri, cu suflet pustiu 
de credinţă religioasă şi de preocupări 
de fapte ce trec peste veacuri, încă nici 
nu l-a început, decât prin promisiuni. 
Acel edificiu care, prin buchetul de 
arte ce-l întruchipează ar fi o podoabă 
pentru capitală, şi pe care îl înțelege 
toată populaţia țării, nu numai câțiva 
orășeni şi anume catedrala cuvenită 
Dumnezeului străbunilor noștri și a 
întreg neamului românesc de azi şi din 
viitor [...]. 

La cererile repetate ale câtorva 
ierarhi bisericești, unele de mântuială, 
precum a fost cea a patriarhului Mi- 
ron, regele Ferdinand, care în scris a 
răspuns de ochii lumii, făgăduind 
(subl. ns.), verbal spunea că atâta 
vreme cât va domni el aceasta nu se 
poate face, iar regele Carol al II-lea 
răspundea, că «nici tata, nici eu nu 
putem începe acest lucru», temân- 
du-se de masoni. 

Dar sufletul credincios al poporu- 
lui nostru cere mereu acest edificiu, 
precum îl cere și împodobirea Ca- 
pitalei, care, oricâte alte palate ar 
avea, decât o catedrală monumentală 


„Universul“, an XLVII, nr. 43, 22 februarie 1929, p. 9. O inventariere a acestor 


variante de proiecte privitoare la Catedrala Patriarhală a se vedea la Gheorghe Vasilescu, 
Opinii ale unor oameni de cultură despre amplasarea Catedralei Mântuirii Neamului, 
în „Almanah bisericesc“, Sfânta Arhiepiscopie a Bucureştilor, 1998, p. 234-240. 

17 Universul“, an XVII, nr. 106, 13 mai 1929, p. 11; Gheorghe Vasilescu, Catedrala..., 


p. 140. 

nimic nu i-ar desăvârși caracterizarea, să se fi făcut prin monumente, pornind Euro, pe ducă? 
cum se vede în toate orașele mari din nu din imitări străine sufletului păturii 
lumea creștină“18. celei mai numeroase a acestui neam, Americanul Milton Friedman, 
Însă începerea războiului nu va aduse din păgânitatea apusului euro- cîştigător al Premiului Nobel pentru 
permite nici de data acesta ridicarea  pean, ridicole şi şubrede, ci prin cti- economie și unul dintre cei mai 
mult doritei catedrale. Dintr-o privire torii seculare, ca cele săvârșite de stră- influenţi analiști economici 
de ansamblu asupra perioadei putem  bunii noştri, domni și vlădici, și boieri, ai secolului XX, este de părere că 
spune că cel mai bun moment a fost adică prin biserici monumentale sau există „o posibilitate foarte mare“ 
cel de până în anul 1930, atunci când  monastiri, acestea fiind mai înțelese şi ca zona monedei unice euro să intre 
era euforia ridicării clădirilor adminis- mai apropiate de mintea și sufletul în colaps în următorii cîţiva ani. 
trative în Capitală. De o părere radi- poporului nostru, astăzi şi în veci“1?, Într-un interviu acordat 
cală era Visarion Puiu, care, în 1933, publicaţiei „EU Observer“, 
spunea următoarele: „[...] În adevăr După 1990 Friedman argumentează că 
întru slava eroilor şi a rezultatului această perspectivă este foarte 
dăruit de Dumnezeu după războiul din După evenimentele din decem- probabilă, deoarece între cele 12 țări 
1916-1918, s-a făcut ceva, însă, în brie 1989, noile condiţii politice din membre ale zonei euro 
semn de recunoștință faţă de acei fii ai România permiteau reluarea proble- s-au acumulat multe diferențe. 
țării, care şi-au dat viața în războiul mei catedralei neamului românesc. El sugerează că moneda euro va fi 
de întregire, în locul unei biserici-ma- Ceea ce s-a şi făcut. Încă din 26 ianua- înlocuită cu vechile monede 
usoleu de măreţia celei începute, dar  rie 1990, Consiliul Naţional Biseri- naționale. Friedman se teme că este 
repede părăsite, din câmpia Mărăşeș-  cesc se adresa Primăriei Capitalei să foarte dificil să creezi o uniune 
tilor în care să fie depuse cu cinstea găsească un spațiu adecvat noii bise- economică între țări care prezintă 
cuvenită osemintele nu numai ale rici, mai ales că vechile variante nu diferențe substanţiale la nivel 
eroilor cunoscuţi, ci şi ale tuturor celor mai puteau fi luate în considerare, economic, cultural şi lingvistic. 
rămași necunoscuţi (de noi, dar știuți datorită sistematizărilor din anii "80. Mai mult, aceste probleme 
de Dumnezeu), surtucarii Bucureştilor În aceeași adresă, conducerea biseri- tind să se înmulțească o dată cu 
ne-au adus, maimuțărind pe francma-  cească sugera ca loc pentru catedrală integrarea a noi zece state. 


sonii din apusul Europei, așa numitul pe cel de lângă clădirea nouă a Biblio- 


mormânt neînțeles de popor, al «erou-  tecii Naţionale. Omul premierului 
y 


lui necunoscuby; iar în semn de pro- În urma consultărilor de la Insti- = E 
fundă recunoștință față de Providența  tutului Proiect București, Primăria proprietar ilegal 
divină, care ne-a hărăzit strălucitele răspundea forului bisericesc, arătân- la Snagov 
izbânzi ale acelui război, în loc să ri-  du-și agrementul pentru locul din Par- 
dicăm ca strămoşii noștri în capitala cul Carol, în apropierea căruia mai Ziarele „Adevărul“ și „România 
țării o monumentală catedrală, cum se târziu avea să se reașeze Mormântul liberă“ au dezvăluit că Remus 
cuvenea unui popor creştin, aceiași  Eroului Necunoscut. Truică, şeful de cabinet al 
francmasoni ne-au dat așa zisul arc de Odată găsit locul era nevoie de primului-ministru Adrian Năstase, 
triumf, atât de costisitor și totuși atât întocmirea planurilor. Era nevoie de a intrat în posesia a zece hectare din 
de șubred şi fără posibilitatea de a concursul specialiștilor, de ajutorul pădurea regală din Snagov, 
reda pentru popor nici pe departe substanțial din partea statului, dar și al declarată monument al naturii. 
simbolul sau împodobirea unei falnice credincioșilor și diferitelor asociaţii În scandal mai sînt implicate cîteva 
catedrale. culturale și creștine-ortodoxe2. nume sonore: Bujor Sion — fostul 
Vinovaţi de acest lucru sunt și po- În acest sens, cu ocazia festivită- consilier al lui Ion Iliescu și fost 
liticienii trecuţi de atunci pe la cârma  ților prilejuite de aniversările a 110 ani consul al României la Los Angeles — 
țării, străini de sublimitatea mijloace- de la recunoașterea autocefaliei Bise- a cumpărat de la Truică două 
lor bisericii de a manifesta asemenea  ricii românești, a 70 de ani de la înfi- hectare din terenul cu pricina; 
sentimente ale credinţei creştine (subl.  ințarea Patriarhiei şi a 80 de ani de la Teodor Filipescu — prefectul 
ns.), dar mai vinovată este cârmuirea venirea pe lume a actualului prim slu- judeţului Ilfov — a semnat transferul 
bisericească, nepriveghind şi lăsând a jitor al altarului (4-7 februarie 1995), pădurii şi eliberarea titlului de 
avea loc asemenea nesocotiri şi ne- Prea Fericitul Teoctist, Patriarhul Bi- proprietate pe numele lui Truică; 
luând măsurile cuvenite prin aleasa ei  sericii Ortodoxe Române, s-a adresat Ion Dumitru — director al Regiei 
menire ajutată fiind și de o vreme președintelui României, primului-mi- Naţionale a Pădurilor — a aprobat 
prielnică, cum a fost aceea dintre anii  nistru, președinților celor două came- trecerea celor zece hectare 
1920-1930, încât pomenirea prin vea- re ale Parlamentului, reprezentanților din legendarii Codri ai Vlăsiei 
curi a acestor două datorii naționale, Armatei, liderilor partidelor politice și în proprietatea privată a şefului 


18 Gheorahe Vasil Siioolitul PEsaeas Bui sitzelisi A t îi de cabinet al premierului; Teodor 
eorghe Vasilescu, Mitropoli isarion Puiu și Catedrala Mântuirii Neamului, E s i 

în „Almanah bisericesc“, Sfânta Arhiepiscopie a Bucureștilor, 1998, p. 231-233. dul alo oil, orașului Snagov 
19 + Visarion Puiu, Glas..., p. 16-17. a semnat titlul de proprietate 


20 Gheorghe Vasilescu, Catedrala... p. 143. fără să se gîndească la legalitate. 

Intrarea în UE, 
cam scumpă 
pentru noi azi 


Cîteodată lumea românească dă 
semne că-şi revine din mahmureală. 
De pildă, deunăzi, cînd mai multe 
organizaţii civice și personalități 
publice au ieșit la rampă să ne mai 
tempereze elanul în drumul spre 
UE. Abia acum se vorbește niţel 

și despre costurile intrării în noul 
imperiu european. „România nu este 
pregătită să adere la UE mai 
devreme de 2010“ — a spus, printre 
alții, şi Ion Țiriac, om de afaceri cu 
destulă experienţă peste hotare. De 
ce? Simplu: salariile vor rămâne la 
un nivel modest, dar prețurile se vor 
alinia celor din UE. E limpede că 
economia românească nu va putea 
produce la acea oră atât de mult — 
și să mai și vândă — spre a echilibra 
balanţa, a creşte veniturile și a face 
suportabil nivelul de trăi. 

În plus, să nu uităm că fiecare țară 
din UE primește cote de producție 
pentru toate celea: de la grîu pînă 

la şuruburi. Deja cotele pentru noii 
intraţi în Uniune au stîrnit dispute. 
Intrarea în UE mai repede decît e 
cazul ar putea fi o bombă cu efect 
doar niţel întârziat. Pînă la prima 
chenzină de după. 


Biserică românească 


Comunitatea românească de la 
Istanbul va prelua în folosință 
Biserica Sfînta Paraschieva, 

o ctitorie datată la nivelul 

anului 1692, construită din dorința 
lui Constantin Brâncoveanu. 

La granița lumii islamice, 
Patriarhul Ecumenic Bartolomeu | 
și Patriarhul Bisericii Ortodoxe 
Române Prea Fericitul Părintele 
Teoctist au oficiat, cu acest prilej, 
o liturghie comună. 

Autoritățile de la București 

și Istanbul au discutat de mai multe 
ori despre posibiltatea ca românii 
care trăiesc în Turcia în număr 
semnificativ să poată să aibă 

o biserică ortodoxă proprie. 

Prin bunăvoința Patriarhului 
Ecumenic Bartolomeu | 

și cu acordul turcilor, acest lucru 
s-a realizat. 

conducătorilor organizaţiilor culturale 
prezente, ca lăcașul de cult, dorit de 
generații de români, să fie ridicat ca 
centru al spiritualității românești şi 
omagiu adus tuturor generațiilor de 
români care s-au jertfit pentru neatâr- 
narea neamului românesc. În luna 
septembrie a aceluiași an, la Patriarhia 
Română s-a constituit o comisie con- 
sultativă pentru construirea Catedralei 
neamului sub președinția Prea 
Fericitului Patriarh Teoctist și formată 
din membri ai Consiliului Naţional 
Bisericesc: academicieni, profesori 
universitari, teologi, clerici, istorici, 
arhitecţi, ingineri şi alţi specialişti?!. 

Iniţiativa și de data aceasta avea 
să se desfăşoare greu. Abia la 5 fe- 
bruarie 1999, după Sfânta Liturghie, 
în prezența membrilor Sfântului Si- 
nod, ai Adunării Naţionale Bisericeşti 
şi a unui număr mare de credincioși, 
în Catedrala mitropolitană s-a ținut un 
Te Deum, după care, în procesiune, 
s-a coborât în parcul din Piaţa Unirii. 
Aici, în prezența preşedintelui Româ- 
niei, a primului ministru, ai președin- 
ților celor două camere ale Parlamen- 
tului, ai liderilor politici, ai unor ofi- 
țeri ai Armatei şi diferitelor oficiali- 
tăți, s-a marcat locul viitoarei Catedra- 
le a Neamului Românesc, prin depu- 
nerea și sfințirea unei frumoase cruci 
din marmură. Însuşi Sanctitatea Sa, 
Papa loan Paul al II-lea a binecuvân- 
tat locul în timpul vizitei la Bucu- 
rești (9 mai 1999), ocazie în care a 
donat pentru Catedrala Neamului- 
Patriarhală suma de 100.000 de 
dolari2. Însă, ridicarea bisericii în 
Piața Unirii avea să se oprească cu 
acest moment. 

În timpul noii guvernări, de după 
alegerile din toamna anului 2000, 
Consiliul General al Municipiului 
București a votat planul urbanistic de 
detaliu pentru noua catedrală patri- 
arhală, pe axul bulevardului Unirii 
spre piaţa Alba Iulia, la jumătatea dis- 
tanţei, alături de proiectata şi, în lucru 
din timpul lui Ceaușescu, Bibliotecă 
Naţională. Suprafața, delimitată de 
străzile Mircea Vodă şi Nerva Traian, 


21 Ziua“, 6 martie 2004, p. 14. 


era de 4,1 ha, din care 3,5 urmau să fie 
ocupate de biserică. Circulaţia autove- 
hiculelor urma să se facă printr-un 
pasaj subteran. 

În acest sens, avea să se lanseze, 
la sfârșitul lui decembrie 2001, un 
concurs în care au fost înscrise 82 de 
lucrări, din care 18 au fost preselecta- 
te. Concursul de proiecte s-a desfășu- 
rat în toamna anului 2002. Proiectul 
câștigător a fost anunţat în octombrie 
2002, ca cel realizat de echipa de 
arhitecți și studenţi ai Universității de 
Arhitectură „lon Mincu“, coordonată 
de conf. univ. dr. arh. Augustin loan. 
Aceștia urmau să câștige 5% din va- 
loarea contractului, estimat la 200 mi- 
lioane de dolari? 


Greutățile de azi 


Problema ridicării Catedralei 
neamului este readusă în centrul aten- 
ției odată cu începutul anului 2004, an 
electoral. Politicienii și partidele con- 
siderând Biserica un fructuos teren 
electoral au tergiversat încă odată pro- 
iectul ridicării catedralei neamului. 
Cei de la putere au ajutat, cei din opo- 
ziție, în cea mai mare parte, au blocat. 
Astfel, problema Catedralei Neamului 
avea devină obiect de dispută politică, 
asociindu-se iniţiativa Bisericii cu aju- 
torul dat de guvernul PSD. 

Cel mai înverşunat oponent și 
manipulator al frontului anti-Catedra- 
lă este Remus Cernea, un tânăr absol- 
vent de Filozofie, care încă din timpul 
studenţiei se arăta potrivnic așezării 
icoanelor în sălile de curs și a unei bi- 
serici de lemn în curtea Universității 
de la Operă. Liderul asociaţiei „Soli- 
daritatea pentru libertatea de conștiin- 
ță“ încă de la început a invocat încăl- 
carea Constituţiei, a statutului de mo- 
nument de arhitectură pe care cimiti- 
rul păgân din Parcul Carol l-ar avea şi 
integritatea spaţiului verde, de lipsa 
căreia, într-adevăr, Bucureștiul suferă. 

Însă, toate aceste argumente sunt 
de suprafață, deoarece adevărata 
dorință a acestei asociaţii, considerăm 
noi anticreştine, este de a opri cu orice 


22 loasaf Popa, Puncte de vedere. Catedrala mântuirii neamului cu hramurile Înălțarea 
Domnului şi Sfântul Apostol Andrei, în „Glasul Bisericii“, an LV (1999), nr. 1-4, 


p. 153-155. 


25 C£ „Jurnalul Naţional“, 11 martie 2004, p. 9. 
24 Cf. „Jurnalul Naţional“, 11 martie 2004, p. 9 

preţ ridicarea mult doritei catedrale. În 
acest sens este îndeajuns să spicuim 
din declarația de principii, datată 6 
martie 2004 (coincidenţă cu data 
instalării primului guvern comunist 
din România?) a amintitei asociaţii, 
ca să ne dăm seama de adevăratul 
scop: „|...] Deşi implicită în prevede- 
rile constituționale şi în valorile sis- 
temului internațional în care se inte- 
grează România, secularizarea statu- 
lui este, în practică, încălcată perma- 
nent. Imixtiunea instituțiilor religioase 
a devenit o constantă a vieții publice. 
Ea se produce prin transferul unor 
importante bunuri către biserici, prin 
implicarea, în activitatea autorităților 
publice, a clericilor, prin asocierea 
simbolisticii statului cu simbolistica 
religioasă, prin felul în care educația 
religioasă se desfășoară în actualul 
sistem de învăţământ şi prin politicile 
în domeniul culturii. «Solidaritatea 
pentru libertatea de conștiință» 
militează pentru afirmarea caracteru- 
lui secular al statului, ca valoare a 
modernității și ca principiu al civi- 
lizaţiei europene. Asociaţia va încura- 
ja măsurile legislative și politicile 
publice care corespund dezideratului 
unei societăți seculare. «Solidaritatea 
pentru libertatea de conștiință» pro- 
movează valorile raționalității, ale ati- 
tudinii deschise şi ale gândirii libere, 
prin care omul atinge deplina sa 
umanitate 35, 

Prin urmare, dacă reflectăm puţin 
asupra celor de mai sus constatăm cu 
stupoare că programul politic al Parti- 
dului Comunist privitor la Biserică era 
incomparabil inferior. Desigur, că nu 
putem fi împotriva exprimării unor 
opinii, dar de la simpla lansare a unei 
declaraţii de principii şi până la orga- 
nizarea unor ample campanii împotri- 
va inițiativei Bisericii Ortodoxe Ro- 
mâne, care reprezintă totuşi majorita- 
tea populației acestei țări, este un aten- 
tat la bunul mers al societății 
românești. 

Dar să vedem ce alți oponenți ai 
ridicării catedralei ortodoxe sunt. 
Urmărind problema cu pricina în 
mass-media, constatăm cu stupoare 


că, prezent în frontul anti-Catedrală, 
se remarcă de departe d-l Gabriel 
Andreescu. Spunem cu stupoare, 
deoarece d-l Andreescu este unul din- 
tre cei care s-au opus demolării bi- 
sericii Sfânta Vineri, în anul 1987. Din 
1990, Gabriel Andreescu (cunoscut de 
altfel ca un constant acuzator la adresa 
BOR) aproape că nu omite nici un 
moment să-i reproșeze actualului cap 
al Bisericii Ortodoxe Române, că în 
1987 nu a protestat în faţa lui Nicolae 
Ceaușescu, pentru crima demolării 
lăcaşului de cult. Prin urmare, ne per- 
mitem să întrebăm unde este con- 
secvența d-lui Gabriel Andreescu? 
Altfel spus, Gabriel Andreescu 
protestând în 1987 şi auzindu-și 
numele pronunţat la „Europa liberă“ a 
devenit un dizident al regimului 
Ceaușescu sau Andreescu dizidentul 
de ieri pe seama Bisericii, oponentul 
de astăzi al misiunii Bisericii. 

Pentru a fi mai expliciți, se pare 
că d-l Andreescu este nemulțumit de 
faptul că „asistăm în prezent la o 
invazie a domeniului public — parcuri 
şi spaţiile dintre blocuri — prin biserici. 
S-au construit multe biserici în par- 
curi, iar parcurile înseamnă altceva 
decât spaţiul verde al unei biserici“26, 

Un alt oponent al ridicării 
Catedralei Neamului este analistul 
politic Cristian Pârvulescu. Acesta 
este de părere că în proiectul ridicării 
catedralei „ar putea fi vorba despre o 
complicitate a Bisericii cu liderii 
PSD“, „că astfel [Biserica, n.n.] își 
netezeşte calea pentru a avea influență 
politică, miză pe care PSD nu a obser- 
vat-o“ şi că, acum, „testează modul în 
care se poate implica în politică'27. 
Însă, derularea ultimelor evenimente 
îl contrazic total pe d-l Pârvulescu. 
Precum știm, în ședința de lucru a 
Sfântului Sinod al BOR, din 10-12 
februarie 2004, s-a hotărât ca slujitorii 
altarului să nu se mai implice în 
politică și, conform dreptului canonic, 
cei care nu se supun sunt excluși din 
cler. În acest sens, a se vedea cazul 
preotului senator loan Rus, caterisit de 
Consistoriul Arhiepiscopiei Vadului, 
Feleacului şi Clujului. 


25 Aceste pasaje le-am extras de pe site-ul asociaţiei „Solidaritatea pentru libertatea 
de conştiinţă“ www.humanism.ro/articles.php?page?=2&carticle=1 1 

26 Cf. „Evenimentul Zilei“, 21 aprilie 2004, p. 7. 

27 Ce. „Jurnalul Naţional“, 15 aprilie 2004, p. 3. Aceeași idee a se vedea la Gabriel 


Andreescu în „Ziua“, 25 martie 2004, p. 6. 

Sfinţi şi haiduci 


Ediţiile de lunea ale cotidianului 
„Jurnalul Naţional“ aduc, în ultima 
vreme, sub ochii cititorilor subiecte 

menite să-i risipească nepăsarea 

plictisită. „Jurnalul Naţional“ 

a publicat în decurs de numai o lună 
două ediții de colecție excelente, 
care ies din tipare. Una, la 5 aprilie, 
intitulată generic „Sfinții de lîngă 
noi“, dedicată marilor duhovnici ai 
României, de la cei în viață, precum 
Pr. Arsenie Papacioc și Pr. lustin 
Pârvu, pînă la cei trecuţi la Domnul, 
ca Pr. Arsenie Boca şi Pr. Cleopa 

Ilie. A doua, la 10 mai, sub titlul 

„Haiducii lui Dumnezeu“, 

care radiografiază rezistenţa 
anticomunistă armată, prin recursul 
la documentele Securităţii 

şi la mărturiile supraviețuitorilor 

(de la Ion Gavrilă, șeful grupului 

din Făgăraş, la Gavril Vatamaniuc, 
şeful unui grup din Bucovina). 
Cei care au ratat aceste două ediții 
pe suport de hirtie, le pot citi 

pe internet la www.jurnalul.ro. 


Creşte 
imperiul mediatic 
al petroliştilor 


Liviu Luca este şeful sindicaliștilor 
din industria petrolieră și un mare 
prieten al unora dintre liderii PSD. 
Dibaci — căci altminteri nu ar fi 
rezistat în fruntea muncitorimii 
petroliste de 14 ani încoace —, Luca 
ştie puterea presei. Prin urmare, 
pentru marele său plan de stăpînire 
a izvorului de aur negru (despre care 
vom mai vorbi) avea nevoie de o 
presă prietenoasă. În ultimii ani, 
Petrom Service, firma la care 
sindicatele din petrol deţin 50%, 

a cumpărat sau a construit 

16 televiziuni şi nouă posturi 

de radio locale, între care şi Radio 
Total din București, 

cotidianul „Telegraful de Prahova“ 
şi ziarul național „Ziua“. 

Ultima achiziție este postul 

de televiziune Realitatea TV. 

Cu un asemenea imperiu mediatic, 
Liviu Luca și ai săi pot 

să-și vadă liniștiți de treabă. 
România nu-i va deranja. 

Copii de vânzare 

Biserica estimează că anual se fac un 
milion de avorturi în România! lată cît 
de josnici am devenit în anii de libertate; 
crima ne-a devenit aproape a doua 
natură. Totuși, urîciunea sufletească este 
mult mai îngrozitoare. Românii au ajuns 
într-un asemenea hal de decădere morală 
încît îşi bat Joc şi de copiii pe care îi 
nasc, fără frică sau rușine de Dumnezeu 
ori de lege. După scandalul „adopțiilor 
internaționale“, care s-au dovedit a fi 
simple vînzări de prunci români — 
despre care nimeni nu mai știe dacă 

şi cum trăiesc, ori dacă au fost măcelăriți 
în băncile de organe ale Occidentului —, 
un altul a fost stîrnit de presă, recent. 
„Jurnalul național“ şi „Evenimentul 
zilei“ au dezvăluit cum sînt închiriați 
copiii, cu sezonul, de către inconștienții 
lor părinţi pentru a fi folosiți la munci 
grele în agricultură. 

Reportaje zguduitoare în care se arată 
cum țărani moldoveni în special 

își dau copiii unor necunoscuți, 

pentru o vară, în schimbul unui pumn 
de bani sau a ceva de mîncare. 


Băsescu, învingătorul 


Traian Băsescu, liderul PD, va cîştiga 
fără îndoială un nou mandat de primar 
general al Bucureştilor. Nu pentru că ar 
fi cel mai bun, ci pentru că este cel mai 
bun din oferta de anul acesta. 

Cine ar putea să-l detroneze? 

Mitică Dragomir, care nici nu face, nici 
nu tace? Mugur Ciuvică, cel cu alura 
de cîrcotaș infatuat? Mircea Geoană, 
elegantul ministru de Externe care este 
musafir în Bucureşti? Ori poate Victor 
Ciorbea, care și-a lăsat alegătorii baltă 
pentru satisfacerea propriului său 
orgoliu? Să fim serioși. Băsescu rămîne 
marinarul cînd hitru, cînd dur, care știe 
la fel de bine să se înjure prin media cu 
Năstase şi să vorbească ferentarilor pe 
limba lor. De bine, de rău, ceva a făcut 
în Capitală, chiar dacă PSD l-a blocat 
cît a putut în toate inițiativele. 

Este trist însă că partidele româneşti nu 
sînt în stare să scoată în lupta electorală 
decît aceleași figuri uzate de 14 ani de 
politichie ori, atunci cînd lansează nume 
noi, trimit în luptă oameni fără date de 
învingători. Nu în ultimul rînd, depinde 
ŞI cine îi susține pe toți acești candidați, 
căci victoria lor este condiționată și de 
sprijinul financiar, logistic şi uman. 


34 


În aceeași ordine de idei, din afir- 
maţiile d-lui Pârvulescu se înțelege că 
ridicarea catedralei ar fi dorită numai 
de PSD, ceea ce este fals. Din presa 
scrisă și cea audio-vizuală aflăm că un 
alt partid care susține acest proiect 
este Partidul Naţional Ţărănesc 
Creştin Democrat, potrivit declarației 
date de d-l Victor Ciorbea, în con- 
ferinţa de presă din 5 aprilie 20042. În 
plus, chiar foștii deținuți politici, din 
Federația Română a Foștilor Deținuți 
Politici Luptători Anticomuniști, spri- 
Jină necondiționat inițiativa Bisericii 
Ortodoxe Române de a construi cate- 
drala pe platoul din Parcul Caro”. 

Mai mult de atât, unii oameni de 
cultură ca Paul Everac, considerând 
că mausoleul eroilor comuniști „e 
poate cel mai frumos din București și 
din ţară ca măreție și perspectivă“, 
sunt de părere că, alături de acesta, ar 
fi oportună constituirea unui „pan- 
theon al zbuciumatei noastre istorii 
moderne, sub cea mai frumoasă 
boltire artistică şi în vârful celei mai 
grandioase esplanade existente în 
România“3%. În consens cu acesta se 
arată arhitectul Peter Derer, care con- 
sideră că în Parcul Carol Carol este 
nevoie de un „panteon național al 
tuturor eroilor, loc de odihnă al ma- 
rilor personalități politice, științifice, 
militează din trecut sau din viitor“, 
referindu-se la Iuliu Maniu, Elisabeta 
Rizea sau Emil Cioran5!. Altfel spus, 
dacă inițial în mausoleul eroilor 
comuniști se dorea un cimitir păgân, 
bine ar fi dacă s-ar continua tradiția 
acestuia, pe locul cel mai înalt al 
Capitalei. Astfel, se preferă un loc de 
îngropăciune, în loc de o cetate a mân- 
tuirii şi a slavei aduse lui Dumnezeu 
Mântuitorul. 

Campania de presă pornită 
împotriva ridicării Catedralei Neamu- 
lui a adus în atenție afirmații ironice, 
ridiculizări și asocieri de tipul: „Con- 
strucția unei catedrale a dus la refor- 
ma lui Luther!“, „Guvernul PSD, 
„Catedrala demolării“ sau „Patriarhia 


28 „Curierul Naţional“, 6 aprilie 2004, p. 3. 


vrea să ridice în Parcul Carol Cate- 
drala Mântuirii Securităţii“. 

Mai mult de atât, ca o bătaie de 
Joc la adresa Bisericii și credincioșilor 
săi, „artistul“ pornograf Dumitru 
Gorzo anunța la sfârşitul lui martie 
2004 că, față de „mutilarea Parcului 
Carol“, dorește să organizeze o 
expoziție, din care lucrarea principală 
o constituia un aranjament de „desene 
şi bucățele de slănină, special aleasă 
ca semnificativă în Postul Paștelui“, 
care să figureze „biserica indecentă 
prin dimensiune, imorală prin cheltu- 
ieli şi voit demonstrativă“*?. 

S-a adus în discuţie ţinerea unui 
referendum, ori așa ceva nu există în 
Dreptul canonic. Nu există deoarece 
acest mod de consultare a cetățenilor a 
apărut odată cu revoluţia franceză. Nu 
poți cere părerea unei persoane care 
nu este membră al Bisericii, precum 
ne relevă Dreptul canonic (74 Ap; 6 II; 
128 Cartagina). 


Concluzii 


Încă de la bun început, primarul 
Capitalei, Traian Băsescu, găsea ino- 
portună aşezarea catedralei în parcul 
Carol. El invocă distrugerea parcului 
şi faptul că la marile praznice fluxul 
credincioșilor s-ar face foarte greu. 
Însă, edilul Capitalei ignoră faptul că 
amplasamentul catedralei este alăturat 
străzilor Cuţitul de Argint, G-ral 
Candiano Popescu și Căii Șerban 
Vodă, care l-a rândul lor conduc spre 
şoseaua Viilor, B-dul Mărășești, 
respectiv B-dele Dimitrie Cantemir și 
Tineretului. Mai mult de atât, proce- 
siunile se pot organiza pe traseul 
Aleea Patriarhiei, str. 11 Iunie și Piaţa 
Libertăţii. 

În problema parcului trebuie afir- 
mat că Biserica nu poate distruge un 
parc, prin construirea catedralei 
într-un perimetru bine delimitat, atâta 
vreme cât Mitropolia, ca proprietar al 
acestei suprafețe mult disputate, a 
amenajat aici un parc — în vremea mi- 


29 Vezi Comunicatul Patriarhiei Române nr. 1943 din 10 mai 2004 ca urmare 
a scrisorii d-lui Vasile Boroneanţ, preşedinte al FRFDPLA, către PF Teoctist, 


Patriarhul BOR. 


30 „Cronica Română“, 26 martie 2004, p. 7. 
31 „România Liberă“, 13 aprilie 2004, p. 24. 

„România liberă“, 27 martie, p. IV; 17 aprilie, p. 8; 19 aprilie 2004, p. 1; 
„Evenimentul Zilei“, 30 martie 2004, p. 18. 

tropolitului Filaret, cunoscut în vre- 
mea sa sub numele „Grădina Fila- 
ret“55. Astfel, lozincile de genul: „Nu 
distrugeți Parcul Carol“, au, de fapt, 
ca scop blocarea ridicării catedralei. 
S-a invocat neputinţa economică 
a țării de a ridica mult dorita Catedrală 
a Neamului Românesc. Dar se uită 
faptul că marile ctitorii s-au ridicat 
după pustiitoarele războaie, ca mul- 
țumire și slavă lui Dumnezeu. Cel mai 
bun exemplu în acest sens este cel al 
Binecredinciosului Voievod Ștefan cel 
Mare şi Sfânt, în al cărui an ne aflăm. 
Toate argumentele contra sunt 
mai mult de natură speculativ-gaze- 


tărească și antiortodoxă și, mai ales, 
de natură materială, ținând de „burta 
cetățeanului“. Evident toate acestea 
sunt diversiuni pentru a descuraja 
construirea unei catedrale monumen- 
tale, precum spunea părintele Gheor- 
ghe Calciu, în anul 19983. 

În final, spunem că, este de dato- 
ria noastră de urmași ai celor care 
s-au jertfit pentru neam şi credinţă, 
să-i respectăm și să ne recunoaștem 
ca membrii ai Bisericii Ortodoxe 
aducând slavă lui Dumnezeu, prin 
ridicarea unei Catedrale a Neamului 
Românesc. 

a 


33 Gheorghe Vasilescu, Parcul Carol, în „Vestitorul Ortodoxiei“, an XVI, nr. 332, 


1 aprilie 2004, p. 3. 


3 Gheorghe Calciu, Un cuvânt despre „Catedrala Neamului“, în „Glasul Bisericii“, 


an LIV (1998), nr. 1-4, p. 86. 


Palatul şi Catedrala Patriarhală: 


Nae IONESCU 


Chestiunea Palatului și Catedralei 
Patriarhale a României tulbură și excită 
competențele urbaniștilor noștri. Nici nu 
ştiam că sunt atâția. De câte ori întâmplări 
ne sileau să gândim asupra înfățișării și 
organizării orașului nostru de capitală, tre- 
buia să constatăm cu descurajare că pre- 
ocuparea cu clădirea și gospodărirea 
așezărilor noastre orăşeneşti nu ajuns încă 
așa de departe, încât să creeze și la noi o 
clasă de oameni de meserie. Proiectele pe 
care, în diferite împrejurări, le preda pu- 
blicului și celor în drept aproximativ acum 
așa-numita Casă a Clădirii Orașului erau 
numai niște improvizații cu caracter local. 
Ochiul sigur, văzând în linii mari, 
europene, lipsea. 

Și acum, iată, de-odată, o întreagă 
falangă de urbaniști care își pun compe- 
tențele în slujba interesului public. E 
adevărat, unii nu sunt decât avocaţi sau 
doctori. Au ei însă pentru acest motiv mai 
puţin dreptul de a propune și, Doamne 
fereşte, de a hotărî chiar? Nu am asistat 
cum p-aici era să se dea la pământ Biserica 
Sf. Gheorghe, pentru ca așa hotărâseră 
unele competențe? Și, dacă nu era inter- 
venția energică a d-lui Iorga, nu ar fi rămas 
bună hotărârea? 

Să nu se supere nimeni, dar noi, în 
toată discuția purtată prin presă în jurul 





construirii viitoarei Patriarhii, nu am găsit 
decât un punct de vedere serios: acel expri- 
mat de arhitectul Ion Davidescu, prin ziarul 
«Viitoruby. Aici se pune problema ceva mai 
vast, dintr-un punct de vedere care devine 
bogat în perspective, chiar pentru simplul 
om de bun-simţ — care, precum se știe, as- 
cultă, dar nu dă soluții. D-l Davidescu crede 
că o construcţie de însemnătatea Patriarhiei 
nu poate fi considerată ca o problemă izo- 
lată. Că aşezarea și înfățișarea acestul viitor 
monument arhitectonic e în funcție de vii- 
toarele și actualele mari clădiri ale orașului, 
precum și de marile artere de comunicație, 
existente sau urmând a se deschide. 

E așa de simplu şi de evident; dar se va 
lua în considerare acest punct de vedere? 
Planul de sistematizare a orașului e o 
stăruitoare dorință a celor câțiva urbaniști 
serioși din țara noastră. Nu se face totuși. 
De ce? Pentru că, în virtutea vechilor noas- 
tre apucături turcești, preferăm încă să 
facem întâi casele și pe urmă îngăduim stră- 
zii să se strecoare printre ele cum va putea. 

Preocuparea urbanistică reprezintă o 
mentalitate publică evoluată, pe care noi nu 
o avem încă. În această direcție, totul tre- 
buie făcut de sus în jos, de un cap modern, 
al unui om de curaj. Să-l așteptăm. Ne 
gândim însă că, poate, în împrejurările de 
azi, Patriarhia ar trebui să contribuie la pro- 
movarea acestui cap. m 


35 Publicat iniţial în „Cuvântul“, an III, nr. 679, 7 februarie 1927, p. 1, apoi în Nae 
Ionescu, Teologia. Integrala publicisticii religioase, ediţie, introducere și note Dora 
Mezdrea, Sibiu, Ed. Deisis, 2003, p. 563-564. 

SUA, îngrijorate 
de prizonierii 
de la Tiraspol 


În urma campaniei ziarului „Ziua“, 
sprijinită şi de Asociația Romfest XXI, 
milioane de români și zeci de organizații 
românești și internaționale au solicitat 
eliberarea celor trei deţinuţi politici 
români din Transnistria: Andrei Ivanţoc, 
Tudor Petrov Popa şi Alexandru Lesco. 
Autorităţile americane s-au sesizat de 
asemenea. Recent, în raportul anual al 
Departamentul de Stat „Susținerea 
drepturilor omului și a democrației: 
acțiunile SUA“, experții americani 
menţionează: „Condițiile de detenție din 
Transnistria au rămas dure, iar cei trei 
etnici moldoveni membri ai grupului 
Ilașcu au rămas în închisori deși 
grupurile internaționale au acuzat că 
procesele lor au fost incorecte. (...) 
Organizațiile pentru protecția drepturilor 
omului nu au fost admise să îi viziteze 
pe prizonierii din Transnistria“. 

De asemenea, subliniază că „autoritățile 
transnistrene hărțuiesc mass-media 
independente, limitează libertatea de 
asociere și de religie și îi discriminează 
pe vorbitorii de limba română (...)“. 


Manifest pentru 
Catedrala Mântuirii 


Aproape o sută de intelectuali români 
au adresat, în ziua Înălţării Domnului, 
20 mai, autorităților statului, un manifest 
în favoarea construirii Catedralei 
Patriarhale pe platoul din Parcul Carol. 
Semnatarii documentului au cerut 
oprirea politizării subiectului, 
respectarea adevărului istoric 

şi informarea corectă a populației. 
Printre semnatari se numără 
academicieni, istorici, jurnaliști, 
economiști, artiști și oameni de știință. 
„Cerem oprirea oricăror acțiuni 

de politizare a acestui subiect 

ŞI păstrarea eventualelor 

dezbateri publice în afara intereselor 
electorale sau politice de orice fel. (...) 
Cerem să fie începute neîntîrziat 
lucrările de construcție a Catedralei 
Patriarhale cu hramul Înălțarea 
Domnului și Sfîntului Apostol Andrei, 
Ocrotitorul României, 

potrivit proiectului aprobat de Sfîntul 
Sinod al Bisericii Ortodoxe Române“, 
se arată în document. 

Capa UITE 


Mica antologie conservatoare 


William S$. Schlamm, 
despre rebelii de 


William S. Schlamm (1904- 
1978) face parte — alături de Ludwig 
von Mises, E. von Kuehnelt- 
Leddihn, F. von Hayek, Thomas 
Molnar sau Gerhardt Niemeyer — din 
pleiada de exilați „austro-ungari“ 
care — refugiindu-se în SUA din 
calea nazismului şi, mai apoi, a 
comunismului — au infuzat polemi- 
cilor ideologice americane „sângele 
albastru“ al personalismului euro- 
pean. Departe de a fi nişte exotice, 
marginale „referințe bibliografice“ 
importate de pe „bătrânul continent“, 
ei au cauționat și modelat câteva din- 
tre cele mai importante idei, figuri și 
publicaţii conservatoare americane. 

Astfel, după ce, în 1929 este 
exclus din Partidul Comunist 
Austriac pentru „devieri de dreapta“, 
după ce, în 1933 se stabilește la 
Praga pentru ca în noiembrie 1938 să 
plece la New York, Willy Schlamm — 
care lucrează, în SUA, pentru con- 
cernul de presă al lui Henry R. Luce 
(Time şi Life), pentru importanta edi- 
tură conservatoare „Henry Regnery“ 
din Chicago şi pentru celebra revistă 
Freeman -— instigă, în 1955, la 
apariția lui National Review care, 
aflată încă de la început sub conduc- 
erea lui William F. Buckley, avea să 
devină cea mai importantă publicație 
„de luptă“ a Dreptei americane. 
După ce, între anii 1955-1957, a fost 
unul dintre cei patru Senior Editor ai 
revistei, Willy Schlamm se întoarce 
în 1957 în Europa, stabilindu-se în 
Elveţia, unde scrie pentru 
publicaţiile trustului de presă 
Ringier. William S. Schlamm a fost, 
după cum îl caracteriza William F. 
Buckley, „jew, but with God“ (pro- 
babil că Dumnezeu era devierea 
„fascistă“ pentru care a fost exclus 
din rândurile comuniștilor austrieci), 
un spirit extrem de viu, un cârcotaș, 
un om care a stârnit vocații. 

Articolul de mai jos a apărut în 
25 iulie 1956 în National Review, la 

obișnuita sa rubrică, „Art and 
Manners“. (Traducere şi prezentare: 
Mircea Platon). 


Lui Arthur Miller, 
dar de nuntă 


Nunţile regale au constituit din- 
totdeauna legitimul obiect al curio- 
zităţii populare şi de aceea — 
America fiind, mai mult decât ori- 
care altă democraţie cunoscută 
etnologilor, fascinată de regalitate — 
senzaţia stârnită de recenta partidă 
încheiată de domnişoara Monroe! cu 
dl. Miller, deși puţintel vulgară, se 
înscrie în regulile jocului. Şi asta nu 
pentru că tânăra doamnă ar aparține 
clasei noastre conducătoare. Deşi a 
stârnit, fără îndoială, multe porniri 
pofticioase, ea nu a consfințit (așa 
cum €e de datoria ireductibilă a 
monarhiei să o facă) nici un model 
de comportament social. Dar dl. 
Miller da. El este echivalentul ameri- 
can al unui Arhiduce sau, cel puțin, 
al unui Prinţ — unul din acei auguști 
demnitari ai unei societăţi sever ier- 
arhizate, imaginea vie a normelor în 
vigoare. Pentru că dl. Miller arbi- 
trează viața spirituală a nației. 

Ajuns aici, aş vrea să fac — fie 
și-n aparte — o propunere construc- 
tivă. Şi anume, sunt ferm convins că 
America trebuie să instituie ranguri 
nobiliare. E singurul lucru care ne-ar 
scuti de perpetua vânzoleală tele- 
vizată a vedetelor, milionarilor, pu- 
bliciştilor — cu soțiile lor cu tot — 
aflaţi în disperată căutare de dovezi 
cum că sunt încă în centrul atenţiei. 
Dacă ar putea fi asiguraţi, o dată 
pentru totdeauna, că sunt, ar înceta 
să mai facă atât zgomot. ŞI singura 
modalitate de a-i convinge ar fi înno- 
bilarea — „baronizarea“, „„marchi- 
zarea“, „ducizarea“ sau oricum s-ar 
găsi „de cuviință“. 

Dar avem deja o ierarhie destul 
de bine stratificată și, chiar fără 


titluri, putem afirma că dl. Miller e 
foarte sus. Și a ajuns acolo folosin- 
du-se de cea mai eficace metodă de 
parvenire patentată în zilele noastre: 
protestul social irelevant. Într-un 
răstimp uluitor de scurt, și-a 
preschimbat neglijabilul talent şi un 
acut simţ al anodinului într-o mare 
reputație. Descendent al unui întreg 
şir de dramaturgi săraci dar necin- 
stiți, dl. Miller şi-a dat repede seama 
că șmecheria e să declami exact ceea 
ce mai-marii zilei vor să audă, dar cu 
aerul avântat al unui rebel. 

Fiindcă acesta-i marele scandal 
cultural al epocii noastre: susținătorii 
actualei stări de lucruri umblă 
deghizați în răzvrătiți. Artistul de 
succes — cu precădere — gesticulează 
a răzmeriţă, în vreme ce, de fapt, îşi 
umflă contul recitând prejudecățile 
la modă. 

Această insurecție butaforică e, 
până la un punct, de înțeles. Arta, pe 
lângă scânteia divină, se naște și din 
fricțiunile omului de talent cu lumea 
în care trăiește. Artistului îi e indis- 
pensabil spiritul critic — care, înain- 
te de epoca modernă, era acompa- 
niat şi de reverență (celălalt impor- 
tant motor al creativităţii). 

Exact aici cade artistul zilelor 
noastre în capcana unor contorsiuni 
grotești. Echipat de bătălie, nu are 
adversar. Și atunci se înjunghie sin- 
gur. Pentru că societatea noastră s-a 
mișcat exact pe direcția prejudecă- 
ilor filosofice ale artistului modern. 

Câteva generații mai devreme, 
artistul — în nevoia sa de răzvrătire — 
a început să fluture steagul „mas- 
selor“, „poporului“, „omului de 
rând“ sau mai știu eu cărei sintagme 
temerare la ordinea zilei. De atunci, 
toate declaraţiile de război estetic au 
țintit nu atât vulgaritatea genera- 
lizată, cât „interesele“ precumpă- 
nitoare în epocă. Artistul se putea 
orienta după o destul de grosolană 
dar, în mare, funcțională busolă: se 

uita la miază-noaptea magnaților 
zilei şi o apuca în direcția opusă. 

Singura explicaţie, după părerea 
mea, a înnăbușitoarei lipsei de origi- 
nalitate și a vidului prefabricat de 
dramaturgia modernă e faptul că 
artistul nu mai știe să-și citească 
busola. Cine sunt stăpânii de azi? 
Massele. Gustul lor predomină, ca- 
priciile lor contează, vulgaritatea lor 
schimonosește democraţia. Și tocmai 
asta refuză (sau e structural incapa- 
bil) să recunoască Arthur Miller. 

Pentru a putea ajunge la o mai 
profundă cunoaștere a cosmosului 
esteticii dramatice, dl. Miller ar tre- 
bui să-și revizuiască radical rolul în 
societate. Pentru că, în prezent, 
busola artistului indică opoziţie faţă 
de gloată, de media statistică, de 
îmbuibatul om-massă. Dar Arthur 
Miller e comod înţepenit în obişnui- 
tul „protest social“ — spun „comod“ 
deoarece „protestul social“ titilează 
plăcut placida ureche a unei societăți 
care se răsfață cu viziunea hologra- 
fică a unei revoluții. 

Or, sârguincioasele şi repeti- 
tivele drame ale lui Arthur Miller 


ă Marylin (n.tr.). 

„aprind“ tocmai flacăra acestei re- 
voluţii-fantomă. O dată („4/7 my 
sons*) e vorba de revolta unui tânăr 
împotriva tatălui său care obţine 
profituri mişeleşști cu preţul sacrifi- 
cării de vieți omenești — ca şi cum nu 
am fi cu toţii de acord că nu ai voie 
să-ți mânjești mâinile cu sânge în 
schimbul a „câțiva dolari în plus“! 
Altă dată („Death of a Salesman *) e 
elită moartea unui imbecil — de par- 
că ar mai avea cineva curajul să afir- 
me că imbecilii merită să piară! A 
treia oară („, The Crucible“) e un pro- 
test împotriva „vânătorii de vrăjitoa- 
re“ — ca şi cum vreunul dintre liderii 
noștri ar mai avea bunul-simţ să sus- 
țină că vrăjitoarele trebuie vânate! 
De fiecare dată avem de a face 
cu un soi de „protest social“ care 
convine puterii instituite și garan- 
tează satisfacţii pecuniare autorului. 
Latura artistică a dlui. Miller îl 
îmboldește să sfideze tentativa de 
beatificare a unei creaturi atât de 
grosolane precum „omul obişnuit“. 
Dar câștigurile de pe urma 
răstălmăcirilor lumii în care trăim îl 
fac să înoate „pe val“. Azvârlindu-şi 


fulgerele împotriva  hăituitei 
minorităţi a zilelor noastre, dl. Miller 
maimuțărește un Zeus mânios și 
rebel în vreme ce, de fapt, nu e decât 
un întreținut al ordinii actuale. 

În clipa aceasta e într-o poziţie 
de invidiat — nu atât datorită „ferici- 
tului eveniment“, cât datorită unei 
posibile acţionări în justiţie pentru 
defăimarea Congresului. În sfârșit se 
va putea înfățișa în ochii tuturor în 
chip de bogat dar răstignit 
revoluționar. Ce fericire! 

Dar teamă mi-e că nu va dura. 
Chiar dacă Congresul și instanța vor 
ajunge să-l întemnițeze pentru 
câteva luni pe mirele domnișoarei 
Monroe, dl. Miller va sfârși prin a-și 
da seama că un progresist nu are 
decât de câştigat de pe urma 
defăimării Congresului. Următoarea 
sa piesă, îndrăznesc să prevăd, va fi 
cel mai răsunător succes al său. 
Pentru că, în societatea noastră, tot 
ce atinge Liberalul se transformă în 
aur. Şi, asemenea lui Midas, va tre- 
bui să aștepte intervenţia divină pen- 
tru ca să scape de acest blestem. 

Iisus Și-a dat duhul pe cruce «la ceasul al nouălea», după 3 
sau 6 ore de la răstignire (Marcu — 15, 25 — spune că ar fi fost 
«ceasul al treilea» cînd L-au răstignit, în vreme ce Joan — 19, 14 
— indică «ceasul al șaselea»). În acest răstimp al agoniei de pe 
cruce, lisus a grăit în 7 rînduri, iar cuvintele rostite atunci 
alcătuiesc un rezumat testamentar al învățăturii şi-al misiunii 
Sale în lume. Succesiunea lor exactă nu poate fi stabilită cu pre- 
cizie absolută, căci nici un evanghelist nu le pomenește pe toa- 
te, ci fiecare pe cîte unele. Aici am optat pentru succesiunea cea 
mai probabilă, impusă prin tradiție, pentru care a optat, în mare, 
şi poetul creștin francez Paul Claudel (1868-1954), în urmă 7 
decenii, în celebrul său eseu lirico-teologic închinat răstignirii: 
Un poete regarde la croix («Un poet priveşte crucea»). N-am 
reținut aici decît în mică măsură consideraţiile autorului francez, 
dar cei interesați le pot citi și în românește, în frumoasa 
tălmăcire a Ancăi Sârbulescu (Ed. Anastasia, Bucureşti, 1994). 

1. «Părinte, iartă-le lor, căci nu ştiu ce fac! (Luca 23, 34). 
La început, Domnul pare să privească în Jos, la cele ale pămîn- 
tului, arătîndu-Și o dată mai mult grija pentru lumea pe care 
venise s-o mîntuiască. Prima Lui rostire de pe cruce este una de 
iertare față de cei ce-L răstigneau, aducînd aminte de porunca 
înnoită a iubirii, din Predica de pe Munte, care extindea iubirea 
(agape) şi asupra vrăjmașilor, după modelul iubirii dumne- 
zeieşti (Matei 5, 44-48). Iubirea şi consecința ei firească, 
iertarea, împinse pînă la jertfa de sine şi mărturisite de Domnul 
Însuşi cu vorba şi cu fapta, stau temelie întregului creştinism. În 
același duh cerem și-n Rugăciunea Domnească (7ață] nostru): 
«Şi ne iartă nouă greșalele noastre, precum și noi iertăm 
greșiților noştri». Dacă Cel fără de greșeală a iertat greșiților Săi 
chiar în toiul greșelii lor, cum oare noi, cei la rîndul nostru plini 
de greșeli, nu vom ierta în urmă greşiţilor noștri? De aceea preo- 
tul strigă în noaptea tainei pascale: «Să zicem Fraților şi celor 
ce ne urăsc pe noi; să iertăm toate pentru Înviere!». 

2. «Adevărat grăiesc ție, astăzi vei fi cu mine în ra» 
(Luca 23, 43). Pe aceeași linie a iubirii iertătoare («Dumnezeu 
nu vrea moartea păcătosului, ci mântuirea lui) se înscrie şi a 
doua rostire a Domnului pe cruce, binecuvîntîndu-se astfel 
pocăința şi dreapta mărturisire, prin care tîlharul dobîndește, 
Chiar în ceasul al 12-lea, raiul comuniunii cu Hristos. Se 
împlinește astfel deplin profeția cum că mulți vameși (păcătoşi) 
vor dobîndi împărăția înaintea celor ce s-au socotit pe ei înșiși 
drepţi. Nimeni nu este iremediabil pierdut, iar judecata Îi 
aparține lui Dumnezeu, Care cunoaște în orice clipă cele mai 
dinlăuntru ale noastre și nu Se zgîrcește în bunătatea Lui. Cînd 
tindem să fim necruţători cu cel căzut (precum lapidatorii femeii 
adultere), judecînd în pripă şi neținînd seama că nici noi nu sîn- 
tem fără de păcat, să ne aducem pe dată aminte că primul intrat 
în rai a fost tocmai un tîlhar pocăit în ceasul din urmă! 

3. «Femeie, iată fiul tău!... Iată mama ta! (Joan 19, 
26-27). După ce le-a vorbit mai întîi păcătoşilor, ce au mai grab- 
nică trebuință de grijă și de milă decît ceilalți, Domnul se 

adresează de pe cruce celor drepți și curați, maicii Sale și lui 
loan, ucenicul cel mult iubit, încredințindu-i unul altuia, ca 
temelie și chip al Bisericii Sale, instituite chiar atunci și acolo, 
la picioarele crucii. Maica Domnului — «Noua Evăy» — este con- 
sfințită astfel ca Maică purtătoare de grijă a întregului neam 
creştinesc, care la rîndul lui este chemat să vegheze asupra 
Bisericii maternale ca asupra Miresei lui Dumnezeu, măsură vie 
a dragostei ocrotitoare și a comuniunii în Duhul Sfînt. Pătrunși 
de acest mare și tainic adevăr, cîntăm pînă astăzi, şi pînă la 
sfîrșitul veacurilor, cu smerită înfiorare: «Nu lăsa, Măicuţă, să 
pierim pe cale, / Că noi sîntem fiii lacrimilor tale...» 

4. «Mi-e sete» (Ioan 19, 28). Răstignitului Îi este sete: 
lucrul cel mai la îndemână, care se dă pe degeaba oricui, Îi este 
refuzat de către oameni Celui ce Și-a pus viața pentru ei! Celui 
ce le-a dăruit Cerul, n-au să-i dea decît oțet şi fiere! Celui ce este 
«dulceaţa lumii», lumea îi întinde, pînă-n ceasul din urmă, 
amărăciunea păcatelor ei! Dar setea Domnului este mai mult 
decît setea de apă a trupului sfişiat: este dorul neostoit al Fiului 
lui Dumnezeu după dragostea omului, și dorul neostoit al Fiului 
Omului după Tatăl ceresc. Pribegi prin lumea aceasta, purtîn- 
du-ne crucea după puteri, oare nu însetăm și nu flămînzim și 
noi, fiecare, urmînd lui Hristos, după dragoste şi după dreptate, 
după «apa vieți» și după «pîinea cea spre ființă», pe care o 
cerem zilnic Tatălui nostru Care este în ceruri? Prin setea aceas- 
ta, Cel spînzurat între pămînt şi cer Își îndreaptă de-acum frun- 
tea spre Tatăl Care L-a născut «mai înainte de toți vecii» și Care 
«atit de mult a iubit lumea încît pe unicul Său Fiu L-a dat spre 
moarte, și încă moarte pe cruce». 

5, «Eli, Eli, lama sabahtani?» (Matei 27, 46 ; Marcu 
15, 34). «Dumnezeul Meu, Dumnezeul Meu, de ce M-ai 
părăsit?». Este, observă Claudel, «conflictul a două naturi şi a 

două voințe reunite în arena ferecată a vocației răscumpărătoa- 
re», clamat cu vorbele omenești ale Psalmistului (Psalmi 21, 1). 
Omul lisus, Care se rugase cu sudori de sânge în noaptea Ghet- 
semanilor și cerșise să se treacă de la EI paharul pătimirii, dar 
sfirşise prin a Se încredința voii Tatălui ceresc, strigă acum nu 
ca un Dumnezeu atotputernic, ci ca un om covârșit de durere în 
carnea şi-n oasele lui. Omenitatea a fost asumată pînă la capăt 
şi strigătul ei bate la porțile cerului, care nu vor întîrzia să se 
deschidă. Stă în această mare cumpănă a jertfei 
răscumpărătoare toată frămîntarea biblicului lov, pusă înainte 
spre dumnezeiască dezlegare. Nae Ionescu avea toată dreptatea 
cînd spunea că creștinismul nu este, în ultimă analiză, decît 
«soluția dumnezeiască a problemei lui lov». 

6. «Săvârșitu-s-a» (Joan 19, 30). A se săvirși înseamnă, 
deopotrivă, a se sfirși şi a se implini. lisus e la capătul misiunii 
Sale, pe piscul jertfei supreme; omul din EI stă să se săvirşească 
(sfirşescă), dar Dumnezeul din EI are conștiința întreagă a săvir- 
şirii (împlinirii) planului mîntuitor, a biruinței divine care va 
străluci de a treia zi, pentru eternitate, în lumina neînserată a 
Învierii. «Săvirşitu-s-a» nu este atît vestea morții care dă tîr- 


coale, cît a plinătăţii ce va să vie și pe care nimeni și nimic n-o 
va mai putea de-acum zăgăzui («Unde este, moarte, boldul 
tău?5). E atingerea țintei («cu moartea pre moarte călcînd»), e 
triumful Crucii («după care toate se cen)), e repunerea lumii pe 
făgașul ei ne-lumesc: «Căci noi nu avem aici cetate stătătoare, 
ci o căutăm pe aceea ce va să fie» (Evrei 13, 14). 

7. «Părinte, în milinile Tale încredințez duhul Meu» 
(Luca 23, 46). Sufletul omului se încrede lui Dumnezeu, în 
răspărul morții, iar Fiul este gata de întoarcerea în slava din care 
a venit, de șederea «de-a dreapta Tatălub» cea din veci și pentru 
vecii vecilor, căci «Eu şi Tatăl una sîntem» (loan 10, 30). 
Săvirşirea devine desăvirşire a tainicei iconomii, iar deofiin- 
țimea lui Dumnezeu consfințeşte deoființimea și îndumnezeirea 
umanului: «Căci Dumnezeu S-a făcut om pentru ca și omul să 
se facă Dumnezeu» (nu după ființă, dar după har, prin dum- 
nezeiască înfiere). În fața acestei mărturii a Cuvîntului, toate 
cuvintele noastre se smeresc și tac, ca niște biete unelte ale vea- 
cului acestuia. Răsăritul cel de Sus ne străluminează lăuntric cu 
Duhul Sfînt, Mîngiietorul, și toate se umplu de har și se fac una 
în Hristos, Domnul Vieţii şi al Învierii. m 


Biserica Ortodoxă, 
uriaşul adormit 





Pr. Gheorghe CALCIU 





În 1826, apărea cartea lui 
Jonathan Swift, intitulată Călătoriile 
lui Gulliver. Volumul, publicat ano- 
nim, a cunoscut un succes imediat. 
Cititorii şi criticii au gustat satira, 
copiii au luat-o ca pe o poveste, 
interpretatorii au văzut în ea diferite 
simboluri. 

Cea mai comună interpretare era 
tema uriașului adormit. Fără îndoia- 

lă că lucrarea lui este cu mult mai 
subtilă, plină de simboluri și de alu- 
zii la viaţa politică şi socială a con- 
temporaneității lui, dar aplicabilă 
tuturor epocilor și numeroaselor 
situaţii până astăzi. 

Mă interesează partea călătorii- 
lor lui Gulliver care se referă la ajun- 
gerea lui în ţara piticilor. Nu pentru a 
face o analiză a cărții, mai subtilă 
sau mai grosolană faţă de alți comen- 
tatori, ci pentru similitudinea cu 
starea socială și politica actuală din 
România şi din alte părți ale lumii. 

Gulliver naufragiază pe o insulă 
Și, epuizat de efortul făcut pentru a 
atinge înotând țărmul, adoarme greu. 
Se trezeşte legat cu mii de fire foarte 
subțiri dar rezistente și nu mai putea 
face nici o mișcare. Insula era locuită 
de pitici; aceştia îl legaseră așa de 
strașnic. E târât până aproape de 
palatul regelui piticilor şi ajunge să 
cunoască toate intrigile și acțiunile 
din ţară, ajungând un favorit al 
regelui şi chiar al poporului. 
Organizarea țării era absolut ca a 
oricărui stat european, cu cele bune 


şi cele rele şi el s-a implicat în toate, 
chiar şi în războiul cu insula de piti- 
ci vecină, pe baza unui conflict vechi 
şi nerezolvat. Conflictul era urmă- 
torul: piticii lui Gulliver ciocneau 
oul la capătul gros, iar ceilalți la 
capătul subțire. Prin forţa lui 
Gulliver şi prin participarea lui 
directă la război, adversarul a fost 
înfrânt, ciocnirea oului la capătul 
gros a triumfat şi Gulliver a plecat de 
acolo lăsând în urma lui o lume a 
piticilor pacificată pe baza acceptării 
spargerii oului numai la capătul gros. 

Cred că toate războaiele au în 
ele ceva din războiul spargerii 
ouălelor la un capăt sau la celălalt. 
Rusia Sovietică ne-a luat Basarabia 
şi o parte din Bucovina, fiind 
chemată în ajutor de o parte a popu- 
laţiei zonei care spărgea ouăle la 
capătul gros, ca și Rusia. Odată ocu- 
pate cele două provincii, guvernul 
sovietic a pus la dispoziția populației 
«eliberate» trenuri speciale gratuite 
pentru călătorii lungi și pe termen 
nedefinit până în Siberia, unde cele 
două tabere care ciocneau ouăle la 

capete diferite s-au înfrățit în elanul 
construirii comunismului, viitorul 
luminos al omeniririi. De altfel, 
Rusia a făcut acelaşi lucru și cu alte 
națiuni, cuprinsă de misticul senti- 
ment al instaurării unei păci eterne — 
Pax Sovietica. 

Războiul președintelui Bush 
împotriva lui Sadam şi a Irakului a 
avut un motiv similar. De astă dată — 
spre deosebire de Rusia — America 
spărgea oul la capătul subţire (spre a 
se deosebi de Rusia comunistă) şi 
Irakul la capătul gros. După ce Irakul 
a fost ocupat şi Sadam prins — chiar 
dacă războiul a luat o altă întorsătură 
— s-a constatat că irakieni nu 
spărgeau ouăle nicicum, ci le tăiau la 
mijloc. Faptul nu a avut nici o rele- 
vanţă, pentru că, din moment ce nu 
spărgeau ouăle la capătul subțire, 
înseamnă că erau «împotriva noas- 
tră», oricum (a Americanilor.) Ceea 
ce era important era conţinutul 
ouălor, în acest caz. Administrația 
americană a descoperit exact acest 
conţinut, care nu avea nimic de a 
face cu conţinutul afirmat de ei. 


Războiul spiritual 


Ceea ce urmăreşte eseul nostru 
este însă războiul spiritual. Există 
multe similitudini între războiul în 
spirit şi cel dus pe plan politic: unele 
din aceste războaie erau duse pe 
motivul ciocnirii ouălor, cum a fost 
lupta dintre papi şi împărați, altele 
erau duse, cum e cazul cruciatelor, 
pentru cruce sau semilună, dar toate 
(sau aproape) au eşuat în războiul 
călor. Epoca dintre cele două 
războaie mondiale a dus la crearea 
imperiului sovietic, activ, agresiv, 
intolerant şi perfid. Realitatea este că 
perfidia sovietică nu avea nimic de a 
face cu subtilitatea, încât să nu fie 
văzută şi mirosită de la o poştă de 
democraţiile europene. Dar pentru că 
Şi unii și alții ciocneau atunci ouăle 
la capătul gros, frățietatea lor a fost 
plină de dragoste şi armonie. 

Aceasta este răstimpul în care, 
după o perioadă grea, Biserica 
Ortodoxă a obosit şi a adormit. O 
parte a Bisericii ortodoxe din ţările 
comuniste a adormit somnul de veci 
al martirajului, cealaltă parte a ador- 
mit somnul conștiinței. Violenţa și 

opresiunea au în ele o forță mistică și 
această forță vine de la diavolul. 
Dacă nu «ispitești» bine duhurile 
(| Ioan 4: 1), după o presiune 
îndelung exercitată, vederea clară nu 
mai lucrează cum trebuie, argu- 
mentele încep să devină seducătoare, 
mintea caută justificări în sensul 
avantajelor sau al apărării prin com- 
promis şi «somnul rațiunii» bune 
începe să nască monștri. 

Cel mai uriaș adormit al 
perioadei de care vorbesc a fost Bi- 
serica Ortodoxă. În ţările comuniste 
europene şi în Rusia toată politica, 
după valul „revoluţiei“ bolşevice şi 
după începerea colaborărilor cu 
regimurile instalate, era dusă de piti- 
ci morali și intelectuali. Ei foloseau 
firele subțiri şi tari cu care înfăşurau 
biserica (pentru celelalte categorii 
orice fel de fir era lucrativ) ca pe un 
uriaş, târînd-o spre palatul puterii, 
spre supunere. O forță uriașă care ar 
fi putut schimba fața lumii comu- 
niste, în ciuda colaborării neruşinate 
a occidentului cu conducătorii țărilor 
din alianța sovietică, dormea în timp 
ce piticii mișunau pe trupul uriaș. 
Încet-încet, ca şi Gulliver, Biserica 
s-a mişcat ca într-un somn spiritual 
susținând lupta pentru ciocnirea 
oului la capătul gros. Dar o parte a 
acestei biserici murea  martiric 
mărturisind în cer şi pe pământ 
Calea, Adevărul şi Viaţa. Acestă 
forță mistică a martirajului s-a 
înscris în substanța esențială a 
Bisericii şi a poporului creând acea 
mișcare spirituală care a făcut din 
Ortodoxie — prin părinții spirituali 
călugări și preoţi — făclia neadormită 
a credinţei și a nădejdii. 

După schimbările de la sfârșitul 
decadei a noua, somnul a continuat. 
Biserica adormită acum numai pe 
Jumătate, a continuat să susțină pe 
cei care ciocniseră și mai ciocneau 
oule la capătul gros, pentru că 
deţineau puterea politică. Încă multă 
vreme, sub incantaţia puterii politice 
și financiare, somnul ţine uriașul în 
braţele lui. 

Repet că, în momentul de față, 
nu exisită o altă putere mai mare: 
catolicismul, prins în ghearele 
democraţiei de stânga şi în con- 
tradicția morală aruncată pe taraba 
democrată de presa de stânga şi de 


evrei, în privința preoților pedofili, 
se sbate într-o neputinţă reală, deși 
temnicerii democrați încearcă să mai 
pretindă că respectă majestatea 
catolicismului, mai întrebându-l pe 
papa despre poziția față de trans- 
plant, de embrioni umani sau numai 
menționându-i opinia fără să i-o fi 
cerut, sau menţionând în subsolul 
vreunui articol părerea papală despre 
filmul lui Mel Gibson. Singura 
armată de temut — și slujitorii satanei 
ştiu acest lucru — este imensa armată 
a credincioşilor ortodocşi din fostele 
țări comuniste. Această armată nu 
şi-a dus lupta ei așa cum trebuia, la 
vremea ei, nu și-a dus lupta ei nici 
după căderea comunismlui așa cum 
trebuia, nu și-o duce nici acum așa 
cum trebuie, chiar şi după hotărârea 
Sfântului Sinod de a obliga preoții să 
părăsească arena politicianismului 
sub pedeapsa caterisirii. 

Gulliver, prin jocul întâmplării, 
a ajuns pe insula piticilor care cioc- 
neau ouăle la capătul gros și a crezut 
că așa era bine şi a ajutat acest regat 
să câştige războiul început de piticii 
ciocnitori ai ouălelor la capătul 
subțire. Apoi a plecat, convins că a 
făcut o mare dreptate. Dacă aceeași 
întâmplare l-ar fi dus la cei ce cioc- 
neau oul la capătul subțire, i-ar fi 
ajutat pe aceştia să câștige războiul şi 
ar fi plecat de acolo fericit că şi-a 
îndeplinit misiunea stabilind pentru 
eternitate în lumea piticească cioc- 
nirea ouălelor la capătul subțire. 

După ce Biserica Ortodoxă s-a 
implicat, într-o măsură evidentă, în 
susținera, de voie, de nevoie, a 
regimurilor comuniste, acum se 
trezeşte, dar nu complet — nici 
Gulliver nu era complet treaz când a 
părăsit ţara piticilor — și părăseşte pe 
cei susținuți, prin simpla ieșire pe 
ușă, fără ca măcar s-o trântească, 
lăsându-i pe cei susținuți mai înainte 
să ciocnească pe mai departe ouăle la 
capătul gros cu adversarii lor, cei 
mai mulți falși adversari — și chiar cu 
cei adevărți. Uriașul iese din scenă, 
puterea mistică se retrage în cochilie 
ca melcul care poate dormi neîntors 
trei ani în căsuţa lui. Un ierarh a afir- 
mat că ierarhiei nu-i este tot una cine 
conduce ţara și această afirmație a 
fost socotită ca un act de bravură. Ar 
fi fost un act de bravură sub 

Ceauşescu, acum nu înseamnă nimic 
mai mult decât o slabă mișcare a 
degetului mic de la piciorul uriașu- 
lui. Astăzi, adevărurile se spun tare, 
astăzi este vremea ca ceea ce s-a 
spus altădată la ureche să fie strigat 
de pe acoperișurile caselor. „, Ceea ce 
vă grăiesc, spuneți la lumină și ceea 
ce auziţi la ureche, propoveduiții de 
pe case“ (M1.10 : 27). 


Să rostim răspicat 
adevărul! 


Într-unul din cele Sapte Cuvinte 
Către Tineri ale mele, din 1978, am 
spus acest lucru, știind că atunci era 
vremea rostirii de pe acoperișuri, dar 
ierarhia s-a temut și cuvântul spus de 
un oarecare preot nu a rodit decât 
suferință pentru el, robie pentru 
popor, somn pentru uriașul adormit. 
Astăzi, Biserica trebuie să-şi ros- 
tească răspicat cuvântul. Relația mai 
mult sau mai puțin expresă a bisericii 
cu şefii de stat ai țării, amicițiile per- 


rost nr. 14-15 


sonale ale unor ierarhi cu miniștrii și 
cu prim-miniștrii guvernului, partici- 
parea preoților prin propagandă și 
prin înscrierea formală în partidele 
politice au lăsat impresia unei 
binecuvântării acordate puterii de a 
jefui pe mai departe ţara și neamul, 
de a introduce legi împotriva firii în 
stat, de a fi de acord cu toată corupţia 
care guvernează peste legea și așa 
destul de nefericită a nefericitei 
noastre ţări. 

A pleca în felul acesta înseamnă, 
oarecum, a spune: „V-am susținut 
destul, v-am ajutat să impuneţi cioc- 
nirea ouălelor la capătul dorit de 
voi, acum plecăm să ne vedem de 
treburile noastre“. Plecarea Bisericii 
a fost puţin cam împleticită, trezirea 
nu era completă. [...] 

De mai multe ori l-am vizitat pe 
Mitropolitul Mladin al Ardealului. 
Poate şi el a dormit ca și alţii, dar 
ne-a spus atunci ceva ce m-a fulgerat 
prin inimă. Eram mai mulţi de faţă, 
între care şi părintele Dometie, 

duhovnicul Sf. Mânăstiri Râmeți: 
„Sub comuniști poți să te înalți cât 
vrei în sus, până la cer. Dar de 
îndată ce vrei să te întinzi pe laturi, 
ești tăiat fără milă, într-o clipă “. 

Era evident că se referea la 
despuierea bisericii de funcţia ei 
socială, de dimensiunea ei orizonta- 
lă, de implicarea Bisericii în proble- 
mele cetății. Mi se pare că plecarea 
Bisericii din zona socială și politică 
este confirmarea acestei teorii comu- 
niste: poţi să te înalți până la cer, dar 
nu te băga în treburile noastre. Așa 
îmi spuneau la Securitate: „De ce te 
legi la cap? Eşti popă, ești profesor, 
ai salariu, ai preoteasă și copil, ce 
mai vrei? Te dai mare fiindcă ţi-am 
îngăduit, după ieșirea din închi- 
soare, să studiezi. Puteam să te bă- 
găm în închisoare din nou când vo- 
iam, fără să fim nevoiţi să ne justi- 
ficăm. N-am făcut-o crezând că ţi-ai 
băgat minţile în cap. Acum o să-ți 
putrezească oasele în pușcărie, pen- 
tru că milă nu vom mai avea “. 

Dumnezeu m-a scos din 
pușcărie fără mila lor, pentru că am 
slujit Biserica vie, biserica formată 
din cei ce sufereau, biserica de 
rugăciune și de demnitate. 

În drumul meu prin ţară, prin 
duhul României, am sugerat de 
multe ori această trezire a Bisericii 
lui Hristos, și în conferințe publice, 
şi în convorbiri particulare. Eram 
tulburat că biserica era atacată pe 
drept și pe nedrept și ierarhii nu 
reacționau. Am afirmat că temerea 
ierarhiei bisericești — includ aici nu 
numai ierarhii, ci pe toți slujitorii — 
de a se afirma în plan politic și social 
este o dezertare. Gulliver pleacă. Am 
clarificat fără nici o umbră ce 
înseamnă politică, nu politicianism, 
singura formă de activitate practicată 
în România, ci sensul genuin al 
cuvântului, sensul lui nobil: a avea 
grijă de treburile cetăţii (polis). 
Trebuie Biserica să se implice în tre- 
burile cetății, are ea o dimensiune 
socială, a primit ea poruncă de la 
Mântuitorul să primească pe străin, 
să adape pe cel însetat, să îmbrace pe 
cel gol, să viziteze pe cei din 
închisoare şi din spitale? S-a ridicat 
lisus [...] împotriva nedreptăţii, a 
strigat loan Botezătorul [...] împotri- 
va abuzurilor regale, au mers martirii 

la moarte nerespectând poruncile 
«păgânului împărat»? A certat 
Mântuitorul pe conducătorii religioși 
și politici ai ludeilor? Numitu-i-a pe 
ei morminte spoite, pui de năpârci. A 
întemeiat lisus o nouă Împărăţie în 
lumea acesta păcătoasă? Funcţia 
social politică a Bisericii se face prin 
rugăciune și fapte bune. Susținerea, 
chiar și indirect, a guvernelor 
corupte și a persoanelor este o par- 
ticipare la păcat. Aceste concesii 
au dus la o anumită corupție în 
sânul bisericii, la o coborîre a 
moralității preoțimii, la simonie pe 
scară foarte largă. 


Biserica trebuie să se 
implice în politică 


Biserica nu poate ieși din viața 
socială ducând cu ea, pe mai departe, 
toate aceste poveri. Desigur, sărăcia 
extremă a populației a adus toate 
aceste racile, dar aceasta nu este un 
motiv să lăsăm lucrurile să curgă mai 
departe așa. Biserica să se purifice în 
mădularele ei: ierarhie și credincioși. 
Fără milă pentru păcat, fără cruţare 
pentru rău. Politicienii de astăzi nu 
mai au nici un soldat adevărat, ci 
numai mercenari. Armata Bisericii 
este sfântă, sau, în orice caz, trebuie 
resfințită. Milioane de soldaţi stau în 
spatele ierarhiei, gata de o luptă spir- 

ituală, socială şi politică dreaptă. 
Sute de mii de tineri educați, instruiți 
în școli, sfințiți prin credinţă, 
spovedanie și împărtășanie la tim- 
purile cerute, stau în spatele ierar- 
hiei. Asumaţi-i preasfințiților! Ei 
sunt cei care v-au luat apărarea 
mereu, cu devotament, cu riscuri, dar 
când stângiștii i-au acuzat că sunt 
fundamentaliști — și sunt, dacă a nu 
te abate de la credință înseamnă fun- 
damentalism — așa cum afirmă și IPS 
Bartolomeu, sau că sunt naționaliști 
și chiar legionari, nu i-ați apărat. Ei 
totuși rămân credincioși dragostei 
față de Biserică şi de ierahia ei, fără 
teamă şi fără compromis. 

Să privească biserica la toți can- 
didaţii la președinție, începând cu 
Năstase și sfârșind cu ultima 
apariție, Lia Roberts. Ce aduc aceștia 
toți? Ce armată reală de corupți sau 
imaginară au în spatele lor? Ambiţii 
și ambițioși, dornici de îmbogățire, 
imorali, jefuitori. 

Dacă Biserica nu va lega rănile 
poporului, cine o va face? Dacă 
Biserica nu va hrăni pe cei 
înfometați, cine o va face? 

Da! Biserica trebuie să se 
implice, în condiţiile actuale de 
nemernicie, în viața socială și 
politică, dar nu în sensul politicianis- 
mului, nu în sensul de a susţine un 
anumit partid — toate sunt corupte —, 





nici măcar în sensul de a-şi forma un 
partid al ei, de oameni corecţi, 
muncitori, nedornici de îmbogățire. 
Armata aceasta a bisericii are sute de 
mii de oameni vrednici, neînregi- 
mentați politic, credincioși, care se 
spovedesc, țin posturi şi participă la 
slujbe cu regularitate, tineri valoroşi 
şi bătrâni înţelepţi care nu au nici o 
şansă de a-și pune calitățile lor în 
slujba semenilor, fiindcă nici un par- 
tid politic nu are nevoie de oameni 
cinstiți care să spună în Parlament: 
Opriţi ticăloşia! 

Prin zecile de mii de preoți și de 
călugări spoveditori, care cunosc 
sufletul în adâncime al penitenților 
lor, aceştia pot recomanda Ierarhiei 
persoane demne care să candideze ca 
independenţi. Biserica poate furniza 
suficiente semnături, chiar și pentru 
un președinte, fără aparatul corupt al 
lui Năstase și fără dolarii seducători 
ai Liei Roberts (care, bineînţeles nu 
se vor muta din contul ei în ajutorul 
săracilor). Trebuie să se înceapă cu 
funcțiile locale, cu primarii, în 
primul rând, care sunt prima rețea de 
corupție şi să se ajungă până la 
funcțiile parlamentare. 

Să se facă o cercetare atentă a 
duhului celor propuşi, să nu fie 
oameni care au început spovedania şi 
mergerea la biserică după ce au auzit 
că Biserica a luat anumite hotărâri și, 
mai ales, să se ţină seama de părerile 
duhovnicilor. 

Ierarhii să nu se teamă să aplice 
decizia Sfântului Sinod. Dacă un 
preot renunţă la preoție pentru acti- 
vitate politică, este foarte bine. Este 
de preferat un laic bun unui preot 
care-și face misiunea în silă și numai 
pentru că nu a mai fost ales de 
cetățeni. Preoția nu este o rezervă 
viageră pentru un preot care a eşuat 
în politică. Duşmanii Bisericii se 
ațin la toate colţurile pentru a ataca 
pe cei ce o slujesc. Toţi aceştia sunt 
oameni care cred că au dreptul să 
cenzureze hotărârile Sfântului Sinod, 
ca şi cum ei ar fi înlocuitorii Duhului 
Sfânt care a uns un arhiereu. Biserica 
este instituită de lisus, Fiul lui 
Dumnezeu și Dumnezeu adevărat și 
El a plasat-o de-asupra a orice din 
lumea aceasta și din lumea întune- 
ricului «iar porțle iadului nu o vor 
birui» în veci. Amin! m 

ÎI cf 
Despre „reeducarea“ de la Piteşti 
cu Părintele Calciu (3) 


Nicolae 
STROESCU STÎNIŞOARĂ 








În octombrie 1994, dl Nicolae 
Stroescu Stînişoară a purtat o 
lungă discuţie despre cumplitul 
episod al „reeducării“ de la 
Piteşti cu Părintele Gheorghe Calciu, el 
însuși trecut prin acest coșmar. Pentru o 
dreaptă înțelegere a acestui fenomen 
îngrozitor, urzit în laboratoarele regimului 
comunist, credem că este obligatorie 
publicarea acestei convorbiri. 

În acest număr al revistei Rost redăm 

a treia parte a discuţiei. 





Nicolae Stroescu Stînişoară: Deci, în loc să fie 
pedepsiţi cei care au introdus la Pitești această operaţie 
criminală, trebuiau să fie pedepsiţi cei care au fost supuși 
acestei acțiuni. 

Părintele Calciu: Asta făcea parte din sistemul lor. 
Victima trebuia să se autoacuze și să devină criminalul pen- 
tru salvarea scenariului lor mincinos. 

Nicolae Stroescu Stînişoară: Pin la urmă ai ajuns și 
dumneata pe banca acuzaților. 

Și dumneata ce ai făcut la proces? 

Părintele Calciu: Da, am ajuns pe banca acuzaților şi 
în toată perioada procesului, prin diverse torturi, mai 
puţine, cum să spun, mai puţină bătaie şi mai multă izolare, 
presiune, singurătate, foame, încercau să ne smulgă 
declaraţii care să le confirme scenariul, că am fost un agent 
și că „reeducarea“ a fost o acțiune legionară. Fapt pe care 
l-am negat tot timpul. Încît, la un moment dat, ajunsesem 
ca după fiecare întrebare și răspuns să semnez sub răspuns 
ca nu cumva să se adauge ceva, să se pună ceva ce nu 
declarasem. Pentru că ei uzau de asemenea metode. Îţi luau 
declarațiile, te băteau, te supuneau unor presiuni psihice, te 
înnebuneau și la urmă semnai tot ce îţi puneau în față. În 
instanță am făcut același lucru, am spus că aceasta este o 
minciună, că „reeducarea“ a fost o acţiune care revine inte- 
gral autorităţilor și nu are nimic de a face cu substrate 

politice, constînd într-o tentativă de discreditare a comu- 
nismului dirijată din afară, așa cum încercau ei să prezinte 
lucrurile. 

Nicolae Stroescu Stînişoară: La ora aceea dumitale 
iți era cunoscut numele lui Nikolski? 

Părintele Calciu: Sigur că da. 

Nicolae Stroescu Stînişoară: 7e gindeai pe atunci că 
Nikolski ar putea să fie undeva la capătul firului? 

Părintele Calciu: Da, știam. Să vă spun o întîmplare. 
Prin 1950, prin primăvară, cînd începuseră acțiunile de ple- 
care la Canal, am fost scos și dus într-o celulă specială, 
unde doi deținuți, foști prieteni de-ai mei, au venit şi m-au 
bătut. Mă scoteau în fiecare zi, mă ţineau acolo în celula 
specială, iar seara mă duceau înapoi în celula obișnuită. 
Mi-a fost destul de uşor așa, pentru că mă întorceam între 
ai mei. Era o mare derută în celula noastră în care eram 
patru inși. La început i-am acuzat pe cei doi, după aceea am 
avut senzația și în final cred chiar și azi că oamenii aceia în 
fond m-au prevenit. Foștii mei prieteni mă acuzau de niște 
lucruri pe care le făcusem în celulă. Și erau adevărate. Noi 
fusesem împreună, ei știau lucrurile şi mi le reproşau acum 
într-un mod prin care cred că vroiau să mă prevină de 
groaznica schimbare care s-a produs de încercarea care mă 
aştepta. 

Nicolae Stroescu Stînișoară: Chiar dacă însoțeau 
aceasta cu nişte lovituri? 

Părintele Calciu: Da, bineînţeles. 

Nicolae Stroescu Stînişoară: Deci, putem spune, 
că se salvau totuși pe un alt plan, cel puţin în oare- 
care măsură, prin aceea că, lovindu-te, totuşi vroiau să te 
ajute. 

Părintele Calciu: Exact, pentru că ei îmi subliniau 
anumite lucruri, ceea ce devenea un fel de prevenire. 
Pentru că mulți dintre cei care trecuseră prin Piteşti îmi 
spuneau „cînd ajungi în fața lui Țurcanu nu nega nimic“. 
Iar cei doi, chiar dacă mă băteau îmi aduceau în acelaşi 
timp la cunoștință faptele pe care Ţurcanu le și deținea 
despre mine. Eram foarte umflat în urma bătăii şi în timpul 
acesta am fost dus în fața comisiei, unde era și Nikolski. O 
comisie care ne trimitea la canal pe unii. Și am văzut acolo 
o mulțime dintre colegii mei, dintre prietenii mei bătuţi, 
umflaţi și care intrau în faţa comisiei și, în momentul în 
care erau întrebaţi despre ce s-a întîmplat, spuneau: m-am 
lepădat de mişcarea legionară, m-am lepădat de ţărănişti, 
m-am lepădat de reacționari, de acuma am devenit un om 
nou. Nu pricepeam nimic. Cînd am ajuns eu în faţa lui 
Nikolski, m-a întrebat „de ce eşti umflat?“. Se aștepta ca eu 
să spun la fel, că m-am rupt de trecut şi așa mai departe. 
I-am spus, domnule, nu înţeleg, am fost dus într-o celulă și 
am fost bătut de doi deținuți. Eu înțeleg să mă bată gar- 
dianul, dar de ce să mă bată deținuții? Nikolski a rîs şi a 
spus: „Încă ai colți tari, dar o să ţi-i rupem noi“. 

Nicolae Stroescu Stînișoară: Este pentru prima oară 
cînd am un citat așa de pretios, după Nikolski. 

Părintele Calciu: Pe urmă m-am întors în celulă. 
Bineînţeles că n-am plecat la canal, deşi aveam o pedeapsă 
mică, pentru că noi trebuia să trecem prin demascări, în 
care am și intrat de Sfîntul Nicolae, anul acela. 

Nicolae Stroescu Stînișoară: În această perioadă 
dominată de operațiunea Pitești, ai avut experiența - pe 
care mai tirziu, în a doua perioadă a închisorii dumitale, ai 
avut-o - unui gest uman din partea unui gardian sau a 
unuia dintre slujbaşii închisorii? 

Părintele Calciu: Da, am avut-o. Îmi aduc aminte de 
Georgescu care era un gardian şi rău, și bun. Nu ştiu prea 
bine de ce era un om puţin dezechilibrat, care i-a favorizat 
pe unii deținuți. Pe urmă a fost arestat şi m-a pus la curent 
cu unele lucruri ce se petreceau sus sau jos, sau la camera 
patru. Ne spunea „vedeți, măi băieți, că veți ajunge şi voi 
la camera patru spital“. El ne informa într-un fel, foarte dis- 
cret și la nivelul inteligenței lui. Noi însă în clipa aceea 
eram așa de încrîncenaţi, încît nu vroiam să ascultăm 
nimic. Am să vă spun o întîmplare: eram în celulă și cu noi 
era Mircea Șoltuz, un băiat care fusese în anul întîi sau doi 
la filozofie în Cluj. Mircea Șoltuz ne spunea (deja ştiam de 
acțiunea de la Pitești și aşteptam, din clipă în clipă, să 
intrăm în focul acesta): „Ceea ce mă tulbură pe mine nu 
este faptul că mă duce și mă bate şi le place ce s-a întîm- 
plat cu mine, mai denunț poate niște oameni cu care am 
avut relaţii. Mă tulbură ceea ce se va petrece după aceea“. 
A fost un om cu intuiție extraordinară. Trebuie să spun că 
noi, din clipa în care el a făcut această declaraţie, l-am izo- 
lat puţin. Am zis, iată un om slab, care e gata să spună pro- 
babil ce a discutat cu noi, că multe se spuneau în celulă, sau 
ce a fost afară. Nu înțelesesem atunci substratul adînc dia- 
bolic al acțiunii de la Piteşti. Mai apoi, după ce am trecut 
prin ea, mi-am adus aminte de ce a spus Mircea Șoltuz. 

Nicolae Stroescu Stînișoră: În continuarea profeţiei 
lui, ce s-a întimplat după aceea cu oamenii? Știm că unii 

dintre gardieni şi dintre oamenii din conducerea închisorii 
au fost condamnaţi, cel puțin de formă. 

Părintele Calciu: Da. 

Nicolae Stroescu Stînişoară: 4; rămas în închisoare. 
O parte din cei de la Pitești au continuat să acționeze 
ca niște roboți, perpetuund mișcarea care le-a fost 
imprimată, de a fi intrumente ale Securităţii, ale conducerii 
închisorilor. Cum vezi valurile acestea iscate de furtuna 
neagră de la Pitești? Au slăbit încet, încet? Care au fost 
urmările? 

Părintele Calciu: Acolo unde grupurile de studenți 
care au trecut prin „reeducare“ au fost aruncaţi compact 
în mijlocul celorlalți deținuți și menţinuţi sub supraveghere 
continuuă a fost mai greu. Căci ei rămîneau legaţi între 
dînșii prin spaimă, prin teroare şi prin spionajul reciproc. 
Acolo unde ei au fost mai puţini și risipiţi în masa celorlalți 
a fost mult mai greu. Ce s-a întîmplat după aceea în 1954, 
1955, 1956, nu mai știu, pentru că eu am fost, după proces, 
împreună cu Lică Negulescu, cu Marcel Petrişor, cu un 
grup din procesul nostru şi un alt grup care nu avea 
nimic de a face cu noi, am fost puși în aceeași „corabie a 
morții“ (de-spre care am vorbit în prefața cărții lui Bacu), 
la Jilava, unde am stat pînă în 1956 cu Costache Oprişan, 
cînd am fost dus înapoi la Aiud, la Zarca, unde am stat tot 
timpul izolat. 

Nicolae Stroescu Stînişoară: Părinte Calciu, cred că 
acesta este un capitol cu care putem să considerăm că am 
parcurs etapa care ne preocupă. Poate ar mai fi o între- 
bare, totuși. Din relatarea dumitale rezultă că acolo erau 
tineri studenți, proveniți din mai multe direcţii, preponde- 
rent cu idei naționale și creștine. Din punct de vedere 
politic existau de asemenea mai multe coloraturi, inclusiv 
național-țărăniști, monarhiști și alte curente. Acest infern, 
mai întîi viața dinainte de infern, pe urmă infernul și ce a 
urmat, nu a reușit să facă să se creeze cu cei care au 
supraviețuit spiritual o solidaritate mai presus de 
orientările politice? 

Părintele Calciu: Ba da, sigur că da. De altfel, trebuie 
să înţelegeți că noi fiind toţi tineri și afiliaţi fie la legionari, 
fie la țărăniști, fie în altă parte, nu eram de fapt politicieni. 
Noi eram uniți prin aceeaşi dragoste de țară, prin credință 
și prin lupta comună, încît între noi nu existau dispute de 
ordin politic aşa cum am constatat că existau între bătrîni. 
Noi eram uniți în același ideal de rugăciune, de credință și 
de dragoste de neam. 

Nicolae Stroescu Stînişoară: Din cîte îmi amintesc, 
din cele care le-am trăit și eu, era vorba în primul rind de 
împotrivirea la comunizarea țării, împotrivirea la dis- 
trugerea identității spirituale şi naționale a României. Așa 
că tinerii se simțeau atrași de orice mișcare şi de orice 
posibilitate pentru ei de acționa împotriva acestui totali- 
tarism impus de tancurile sovietice. În așa fel încît era într- 
adevăr o solidaritate spirituală, o dăruire și o disponibili- 
tate la jertfă în rezistența împotriva tiraniei. 

Părintele Calciu: Da, sigur că da. Noi nu aveam nici 
un fel de prejudecăți politice, noi ne simțeam uniţi, ne 
iubeam unii pe alţii, ne ajutam, eram, ca să spun așa, o 
comunitate armonioasă în care făceam o opoziţie comună. 

(va urma) 

(1718 - 1739) 


După dezastrul de la Viena din 1683, Imperiul 
Otoman a pierdut multe teritorii în Sud-Estul 
Europei, care vor fi anexate cu timpul de 
către Imperiul Habsburgic. În perioada 
maximei sale expansiuni în Sud-Estul Europei, realizată 
prin pacea de la Passarowitz, Imperiul Habsburgic 
a anexat și cele cinci judeţe ale Olteniei (Dolj, Gorj, 
Romanați, Mehedinţi, Vâlcea). 


Cosmin OPREA 


absolvent al Facultății de istorie şi al unui 
curs de specializare în istoria Bisericii 

la Vatican, masterand al Facultăţii de 
Teologie Ortodoxă — București 


Cucerită efectiv încă de la 
sfârșitul anului 1716 și începutul 
anului următor, Oltenia a fost înca- 
drată de drept în hotarele Imperiului, 
în urma negocierilor de pace din vara 
anului 1718 , în virtutea principiului 
uti possidetis, care a conferit sanc- 
țiune juridică largului transfer de te- 
ritorii rezultat de pe urma desfă- 
șurării operaţiilor militare. 

Timp de douăzeci de ani, până în 
1739, când trupele imperiale au fost 
înfrânte de către turci, provincia 
Oltenia s-a aflat sub stăpânire austri- 
acă. Sfârșitul dominației austriece în 
Oltenia a fost recunoscută prin trata- 
tul de la Belgrad, din 1739. 

Interesul manifestat pentru 
această perioadă este mare, şi aceas- 
ta datorită materialului documentar 
lăsat de administraţia austriacă, care 
îngăduie o privire profundă asupra 
structurii societății românești în 
prima parte a secolului al XVIII-lea 
fiind de o calitate mai bună decât 
materialul intern contemporan, cât și 
formula nouă de guvernare impusă 
de austrieci în această provincie, 
care este una diferită de cea 
tradițională, boierească. 


Clerul superior din Ţara 
Românească a aderat încă de la 
început la mișcarea antiotomană în 
timpul războiului turco-austriac, 
contribuind din plin la crearea unei 
largi solidarității a forțelor ostile 
Imperiului Otoman și împotriva 
domnitorului Nicolae Mavrocordat. 

Mai mulți ierarhi din Peninsula 
Balcanică ceruseră ajutorul impe- 
rialilor, ca arhiepiscopul de Ohrida, 
precum și alți episcopi și primaţi din 
Albania intraseră în corespondență 
cu principele Eugeniu de Savoia. 

Două personalități marcante ale 
vieții bisericești, mitropolitul Antim 
Ivireanul şi episcopul Damaschin de 
la Râmnic, au dat girul Bisericii 
muntene la lupta antiotomană şi la 
politica pro-imperială. Cel dintâi şi-a 
atras martiriul printr-o acţiune 
deschisă de împotrivire faţă de dom- 
nul fanariot (pusese la cale prinderea 
domnului fanariot), cel de-al doilea 
prin participarea, alături de fruntașii 
boierimii, la negocierile cu reprezen- 
tanţii puterii imperiale. | 


Organizarea 
vieţii bisericeşti 
impusă de Viena 
Îndată după ocuparea Olteniei 


de austrieci, un grup de boieri merg, 
în februarie 1717, la Viena ca să 


sf 


trateze în privinţa viitoarei situații a 
țării lor. În fruntea acestui grup se 
afla episcopul Râmnicului, Damas- 
chin. Ei prezintă Consiliului Aulic de 
război (Hofkriegsrath) un memoriu, 
care consta din zece puncte şi în care 
delegaţii îşi expuneau dorințele lor 
pentru a fi luate în evidenţă la vii- 
toarea administrație a țării. Punctul 
al cincilea și al nouălea din acest 
memoriu sunt referitoare la Biserică. 
La punctul al cincilea delegația își 
exprima dorința ca Biserica Orto- 
doxă (sau greco-orientală, cum o 
numește memoriul) cum și preo- 
țimea ei, să-şi păstreze privilegiile de 
până atunci; iar la punctul al nouălea 
ca mănăstirile (dimpreună cu boierii 
şi cu marii negustori) să fie scutite de 
încartiruiri de trupe? Memoriul a 
fost adus la cunoștința împăratului. 
Împăratul, considerând că e de com- 
petența Consiliului Aulic, l-a trimis 
acestuia pentru a fi dezbătut. Con- 
siliul a hotărât că până la luarea în 
stăpânire de drept a provinciei nu 
trebuie să le promită lucruri care nu 
vor fi realizate. Referatul Consiliului 
a fost trimis împăratului la 25 aprilie 
1717 şi aprobat de acesta la 30 mai 
1717. Acest decret avea să servească 
şi ca normă pentru administraţia 
provizorie a ţării. 

În ceea ce priveşte Biserica 
Ortodoxă şi preoțimea ei, Consiliul 
spune că e știut cât de mult şi cât de 
strâns sunt legați de religia lor 
românii și de aceea vor fi liberi să-și 
practice cultul. Mănăstirile nu vor fi 
împovărate cu încartiruiri de trupe, 
afară doar de cazul când raţiunea 
războiului (ratio belli) ar cere sta- 
bilirea de garnizoane în ele.* Cu 
această ocazie pentru a păstra bune 
relații și devoțiune faţă de împărat, 
Consiliul de Război propune să se 
dea deputaţilor la plecare, ca semn al 


! Ş. Papacostea, Oltenia sub stăpânirea austriacă (1718-1739), Edit. Enciclopedică, București, 1998, p. 288. 
2 N. Dobrescu, Istoria bisericii românești din Oltenia în timpul stăpânirii austriece 1718-1739, Bucureşti, 1906, p. 10. 


5 Ibidem. 


+1D. Furtună, Preoțimea românească în secolul XVIII, Vălenii de Munte, 1915, p. 97. 

grației împărătești, câte o „dis- 
tincțiune“ iar episcopului de Râmnic 
o cruce; ceea ce împăratul și încuvi- 
ință. De asemenea, s-a mai luat o 
măsură pentru a favoriza clerul 
oltean şi anume, la 1 iunie 1717, 
Consiliul a trimis comandantului din 
Ardeal, generalul Steinville, instruc- 
țiuni, însărcinându-l să cerceteze cu 
ce nedreptățise domnitorul Nicolae 
Mavrocordat pe aceştia și să rezolve 
această situație în favoarea lor. 
Contribuțiile extraordinare de război 
fuseseră puse de Mavrocordat mai 
ales pe „spinarea mănăstirilor și a 
episcopiei de Râmnic“. 

Toate petițiile şi memoriile cleru- 
lui ce fuseseră trimise Curţii din Vie- 
na și principelui Eugeniu de Savoia, 
ca cele din iunie 1716 şi 19 iulie 1718 
cereau recunoașterea privilegiilor, 
libertatea religiei și alipirea Olteniei, 
Imperiului austriac, în fruntea lor 
semnând episcopul Damaschin.5 

În decretul împărătesc cu data de 
22 februarie 1719, adresat, pe calea 
Consiliului Aulic de război, coman- 
dantului din Ardeal, generalul 
Steinville, şi prin care se regle- 
mentează întreaga administraţie a 
Olteniei, cum și proclamația 
adresată, tot la 22 februarie 1719, 
populației din Oltenia de către 
împărat aflăm că, pe baza părerilor 
ce se formaseră în cercurile con- 
ducătoare de la Curte, împăratul 
dăduse, cu privire la Biserica 
Ortodoxă Română din Oltenia, 
următoarele dispoziţii: 

a) Se acordă libertatea religioasă 
și protejarea ritului ortodox; 

b) Se suprimă orice dependență 
bisericească a episcopului de 
Râmnic și a celorlalți prepoziți bis- 
ericeşti din Oltenia, de mitropolitul 
Țării Româneşti; atât episcopul cât şi 
prepoziții intră sub ascultarea mitro- 
politului din Serbia sau a unui alt 
mitropolit din țările ereditare ale 
Casei de Austria, precum se va hotărî 
ulterior; 

c) Se ordonă a fi pomenit în bis- 
erici, la rugăciuni, împăratul, ca 
principe al ţării, interzicându-se 
pomenirea țarului rus; 

d) Se interzice amestecul cleru- 
lui în afacerile seculare; 


5 N. Dobrescu, op. cit. p. Il. 
$ Ibidem, p. 19-20. 

e) Se prevede cererea consim- 
țământului de la Curte ca să se facă o 
alegere de egumen, după ritul grec; 

f) Se specifică ca mănăstirile 
domnești să depindă în cele tempo- 
rale de împărat, (ca principe al țării) 
respectiv de administraţia locală și 
de Oberdirector. Patriarhilor orien- 
tali li se suprimă dreptul de a numi 
pe egumenii mănăstirilor închinate, 
cum și de a primi venituri sau pensi- 
uni de la aceste mănăstiri; corespon- 
denţa cu ei se interzice de asemenea 
clerului din Oltenia; 

2) Egumenii la mănăstiri să nu 
se poată alege decât români, născuți 
în cele cinci județe; 

h) În privința privilegiilor, scu- 
tirilor, decretul împărătesc adresat 
lui Steinville diferă puţin de pro- 
clamaţia adresată populaţiei din 
Oltenia. Dar în afară de această 
deosebire, mai mult de redactare, 
fondul la amândouă actele în 
chestiune e același: privilegiile și 
scutirile vor fi cercetate mai întâi de 
administrație și apoi vor fi făcute 
cunoscute Curţii spre a le confirma 
„ca să se vadă din aceasta 
bunăvoința împărătească față de 
popor“, spune proclamația; 

i) Ca până la definitiva confir- 
mare a privilegiilor, mănăstirile și 
locuinţele preoților, în afară de ratio 
belli sau neapărata nevoie, să nu fie 
împovărate cu încartiruiri de trupe.€ 

Într-un memoriu cu data de 29 
noiembrie 1719, adresat generalului 
Steinville și iscălit de episcopul 
Râmnicului, Damaschin şi de patru 
egumeni: arhimandritul loan, egu- 
menul de Orez, Ștefan, egumenul de 
la Bistriţa, Ștefan de la Arnota și 
Pahomie de la Govora, adunaţi în 
mănăstirea Orez, găsim nemulțumi- 
rea conducătorilor Bisericii din Olte- 
nia față de dispoziţiile luate de 
Curtea de la Viena, cum și propuneri 
de luarea altor dispoziţii. Memoriul 
constă din unsprezece puncte. Ei 
cereau următoarele: 

1. Episcopia Râmnicului să fie 
ridicată la rangul de mitropolie, pe 
motiv că şi altă dată a existat în 
această regiune o mitropolie în 
părțile Severinului, care mitropolie, 
înainte de ocuparea acestor locuri de 


către turci, avea sub dependența sa 
pe un „episcopus Mehediensis“. 
Subsemnații memoriului cer ca mi- 
tropolitul, a cărui reşedinţă urma să 
fie la Râmnicu-Vâlcea, să fie consa- 
crat de Patriarhul Constantinopo- 
lului, de care, în afară de consacrare, 
să nu mai fie întru nimic altceva 
dependent, să nu fie consacrat de 
arhiepiscopul Belgradului, căci Bel- 
gradul, spune memoriul, e inferior, 
ca rang, Amasiei, titlu pe care îl 
avusese mitropolia de la Severin, și 
pe urmă Belgradul însuşi e depen- 
dent de patriarhia Ohridei. Ei spun 
că dacă boierii care au fost la Viena 
au făcut această cerere, au făcut-o 
fără ştirea clerului din Oltenia. 
Episcopul nu şi-a dat consimţămân- 
tul. EI a fost înștiințat de către alții 
care erau la Viena despre cele întâm- 
plate. Semnatarii memoriului vor ca 
așa ceva să nu se facă. Punctul aces- 
ta e răspunsul clerului, în frunte cu 
episcopul, la dispoziția Curţii, prin 
care, episcopul Râmnicului era 
supus unui mitropolit ortodox din 
țările habsburgice. 

2. Cereau ca să se dea episcopu- 
lui supravegherea și în cele tempo- 
rale peste mănăstiri, alăturându-i-se 
în acest scop doi egumeni. Episcopul 
să aibă dreptul de a cere o dată pe an, 
la Crăciun, socoteală la toate lu- 
crurile mănăstirii. Cel ce va fi ca- 
pabil, să fie lăsat în continuare egu- 
men, iar cel ce va aduce pagubă 
mănăstirii, episcopul și sinodul său 
să fie cei care să-l judece, pentru a-l 
obliga să plătească despăgubiri 
mănăstirii, să-l depună din egume- 
nat, alegând apoi altul, pe care-l va 
alege episcopul şi sinodul său, şi 
făcându-l apoi cunoscut şi Curţii 
prin mijlocirea comandantului din 
Ardeal. Cererea aceasta e motivată: 

a) Pe faptul că şi mitropolitul din 
București avusese dreptul de a 
supraveghea toate mănăstirile, pu- 
nând și depunând, cu știrea domni- 
torului, pe egumeni; 

b) Dreptatea însăși (Justitia 
quoque) cere ca mănăstirile să fie 
puse sub supravegherea episcopului 
local; 

c) Nu mai puţin şi canoanele bi- 
sericești. Această cerere este răspun- 

sul la acea dispoziție a Curţii prin 
care se stipulase ca mănăstirile în cele 
temporale să depindă de împărat, 
respectiv de administraţia locală.” 

3. Egumenii mănăstirilor să nu 
fie numai simpli călugări, ci să fie 
învestiți şi cu preoția şi să fie obligați 
să săvârșească adesea liturghia, ori 
să oficieze preoți călugări și nu de 
cei de mir, săvârșindu-se liturghia 
în fiecare zi. Să se dea episcopu- 
lui dreptul de a pedepsi pe cei ce nu 
vor acestea. 

4. Egumenii să nu aibă voie să 
alunge din mănăstire pe călugări, ci 
numai să pedepsească pe neascul- 
tători după greşelile lor, întrebu- 
ințându-i apoi la serviciile mănă- 
stirii. Nici călugării nu au voie să 
fugă dintr-o mănăstire într-alta sau 
să se ducă pe la biserici parohiale 
între profani, afară de cazul când ar 
fi trimişi cu vreo însărcinare oare- 
care. Egumenii să nu primească în 
mănăstirile lor călugări străini. 

5. Nimeni să nu aibă voie să 
ridice o mănăstire sau biserică fără 
voia episcopului. și dacă cineva ar 
face o donație mănăstirii, să nu aibă 
dreptul de a pune egumen la acea 
mănăstire, precum se făcea. 

6. Din călugării străini (de ţară) 
să nu se facă episcop sau egumen, 
căci dacă ajung în mâna acestora 
bani sau obiecte ale mănăstirilor, pot 
lesne să le vândă, să facă bani şi apoi 
să fugă din ţară, după cum au și făcut 
mulți. Ca impediment la asemenea 
abuzuri, egumenii trebuie să fie aleși 
dintre oamenii din ţară, de o credință 
şi moralitate cunoscute. În acest 
punct, cererile conducătorilor Bise- 
ricii Române coincideau cu dis- 
poziţiile luate la Curtea de la Viena. 

7. Să nu fie permis episcopului 
să ia cu forța ceva de la mănăstiri, ci 
dacă mănăstirea, din vreo cauză 
oarecare i-ar veni cu ceva în ajutor, 
să se mulțumească episcopul cu ceea 
ce îi poate da egumenul. 

8. Episcopul să fie obligat să 
instruiască pe preoți şi să pedep- 
sească pe cei ce nu ascultă, pe cei ce 
nu fac sau nu-și împlinesc regulat 
datoriile lor bisericeşti, săvârşirea 
Sfintei Liturghii. 

7 Ibidem, p. 22. 


5 Ibidem, p. 23. 
9 Ibidem. 

9. Preoţii să nu aibă voie să 
treacă de la o biserică la alta, nici 
egumenii sau boierii să primească 
preoți străini în bisericile lor, ci să-i 
trimită la episcop ca să-i cerceteze, 
dacă într-adevăr sunt preoți, dacă au 
cărți de preoţie de la cel care i-a hiro- 
tonit, sau nu. 

10. Înfiinţarea a două şcoli: una 
românească la Râmnicu-Vâlcea, sub 
îngrijirea episcopului, plătind mănă- 
stirile și preoții pentru această școală 
cheltuielile ce vor necesita dascălii și 
școlarii săraci; altă școală, a boierilor 
Și a provinciei, care se vor îngriji în 
acelaşi timp şi de cheltuielile ce va 
necesita acea școală. 

11. Mai cerea ca pe lângă fiecare 
egumen să se pună câte un eclesiarh 
și câte un părinte mai bătrân ca să 
înregistreze toate veniturile și chel- 
tuielile mănăstirii.8 

Memoriul, prin cele dintâi două 
puncte, lua o poziţie opusă la cele ce 


Țl 

împăratul hotărâse deja încă de la 22 
februarie. Nu sunt documente care să 
ateste faptul că Curtea de la Viena a 
revenit asupra celor hotărâte. Dacă 
episcopul şi egumenii nu puneau în 
fruntea memoriului lor cele două 
puncte importante: independența 
episcopiei Râmnicului, ridicarea ei 
la rangul de mitropolie, precum și 
acordarea supravegherii peste mănă- 
stiri episcopului și nu făceau prin 
aceasta punctul fundamental al 
cererii lor, poate că Împăratul îl lua 
în considerație, deşi venea cam târ- 
ziu, poate că se ajungea la ceva, mai 
ales că memoriul conţinea, în cele- 
lalte puncte propuneri care, dacă s-ar 
fi realizat, nu erau decât salutare, 
precum era înființarea unei școli 
românești la Râmnic, introducerea 
disciplinei în mănăstire și la biserici. 
Dar Curtea se pronunțase deja în 
această privință şi nu a schimbat 
nimic.” (va urma) 

„Înţeleg naționalismul 
ca folosire a tezaurului românesc 
în scopul plinirii evanghelice“ 


Părintele Amfilohie s-a născut la 29 decembrie 1967, la Buzău, 
sub numele de mirean Ion Brînză. Iniţial, pasionat de artele 
marţiale, cu dragoste pentru disciplină și lipsit de egoism, 


a urmat Școala Militară de Aviaţie. Dragostea pentru 
Dumnezeu, sădită în sufletul său de părinți, a crescut în timp. 
În anul 1990 a intrat în mânăstire. A fost ucenic al Părintelui Cleopa Ilie 
de la Sihăstria, apoi a vieţuit cîțiva ani la mănăstirile de pe muntele 
Athos. A primit preoţia în1998 la mănăstirea Petru Vodă - Neamţ. 
În 1999, a pus temelia Mănăstirii de maici „Adormirea Maicii Domnului“ 
de la Diaconești Bacău, unde este duhovnic. 


— Părinte, vă știu preocupat de 
soarta tineretului. Care credeţi că 
este cea mai gravă problemă a tine- 
rilor de azi? 

— Tineretul român trece printr-o 
mare criză de educaţie. Familia, 
școala, armata și chiar Biserica nu 
mai au rol formativ pentru tineret, au 
slăbit foarte mult în rostul lor. 
Familia — dacă mai naște copii, mai 
are ce să crească. Însă, de o lungă 
perioadă, mortalitatea depășește 
natalitatea la noi. Tinerii nu-şi doresc 
copii, nu cunosc rostul familiei și 
nici nu sînt ajutați să-l înțeleagă. 
Este o lipsă de preocupare a 
părinților pentru copii, poate și din 
cauza vieții pe care o duc. lată de ce, 
fără creștere adecvată, fără 
supraveghrea părinţilor nu mai 
putem vorbi de cei „șapte ani de 
acasă“. Să nu ne mire deci că 
românii își pierd bunul-simţ, respec- 
tul pentru valori, nu se deprind să fie 
corecți și muncitori de mici. 

Armata română merge spre 
desființare. Altă dată era menită să 
scoată omul erou, omul de jertfă, 
călit, curajos, disciplinat. Azi, nu 
mai poate să-i dea românului acea 
structură care l-ar ajuta în viaţă. 

Scoala — care trebuie să formeze 
omul cult, studios, respectuos, 
deștept, interesat de cultură — a 
devenit un loc în care se simte o 
atmosferă de decădere morală, de 

delăsare; în școală au pătruns 
droguri, profesorii nu mai au autori- 
tate asupra elevilor. 

În sfîrșit, nici Biserica nu se mai 
implică serios în educaţia tinerilor. 
Nu se ocupă nimeni din Biserica, la 
modul concret, nici de educația 
tînărului călugăr, darămite în cea a 
unui mirean. Nu e de ajuns să-i spui 
omului ce e voie şi ce nu e voie, tre- 
buie să-i și explici de ce şi să te 
apropii de el, cu sufletul, pentru a-l 
ajuta să își însușească învățătura. 
Mai avem noroc de duhovnici, care 
să ne mai lămurească în unele pri- 
vinţe. Evident, există loc de îndrep- 
tare şi nu trebuie să ne pierdem nă- 
dejdea în Biserică. Trece şi Biserica 
prin mari încercări, ca și întreaga 
societate. Dar chiar dacă Biserica 
și-ar face datoria exemplar, fără gre- 
șeală, tot n-ar putea scoate ţara din 
ruină doar cu omul blînd și smerit. 
Dacă tînărul este lipsit de celelalte 
calități, pe care ar putea să i le dea 
celelalte centre de educaţie, își 
începe viaţa cu un mare handicap. 

— Unii cred că-și suplimentează 
educaţia, că absolvă „școala vieții“ 
în cartier și în faţa televizorului... 

— Educaţia la televizor este o 
mare capcană. Timpul petrecut în 
fața televizorului e timp mort. 
Mintea pierde putere lăuntrică; se 
concentează la lucruri fără impor- 
tanță, nu acumulează cunoștințe care 


să-i fie de folos pe parcurs. Dacă ești 
un televizoman ajungi să confuzi 
adevărul cu minciuna și te-ai 
nenorocit. Adevărul se relevă, el nu 
se află de la televizor. Doar o tele- 
viziune sută la sută ortodoxă ar fi 
bună pentru minte și suflet. 
Altminteri, mai bine renunţi la tele- 
vizor şi niciodată nu vei fi păgubit. 
Dacă era de folos, Hristos venea cu 
televizorul, nu era nevoie să-l 
inventăm noi. Scopul vieţii noastre 
este mîntuirea — iar televizorul nu ne 
ajută să ne atingem acest scop. Eu 
am trăit cu televizor în casă pînă 
acum 14 ani. De atunci nu simt 
nevoia lui și nici nu cred că sînt mai 
puţin informat. 

— În ciuda slăbirii centrelor de 
educaţie, în pofida unei istorii 
recente traumatizante, cu toate 
greutăţile de astăzi, se mai ridică 
tineri de valoare, crescuţi în spirit 
creștin. În jurul lor s-ar putea coa- 
gula o generaţie care să se lupte 
pentru renașterea spirituală a aces- 
tui neam? 

— Păi să privim în trecutul nostru 
şi vom şti ce avem de făcut. 
Eroismul și sfințenia sînt cele două 
căi de salvare ale noastre. Eroii — au 
făcut istoria laică, iar sfinţii pe cea 
bisericească. Să învăţăm să-i 
recunoaștem pe sfinţi şi pe eroi, să-i 
cultivăm și să ne silim să le călcăm 
pe urme. 

Este foarte mare lucru să creşti 
în preajma unui erou, să-l simţi, să 
trăieşti în cîmpul lui de influență. 
Eroul îndrăznește, revoluţionează, 
pune în mişcare potenţialul de luptă, 
de muncă, de răbdare. Alexandru cel 
Bun, Mircea cel Bătrîn, Ștefan cel 
Mare, Mihai Viteazul nu sînt pore- 
cle, ci nume de eroi, care au făcut 
istoria. 

Vecinătatea unui sfînt ne este şi 
mai mult de folos. Aceste prezenţe 
vii ne fac să înţelegem că avem un 
suflet de mîntuit, că sîntem chemaţi 
să practicăm virtutea, că avem o altă 
dimensiune a vieţii, că mergem spre 
învierea cea veșnică. Binele de aici 
nu €e doar un bine moral, ci este o 
treaptă într-un urcuș duhovnicesc 
spre îndumnezeire, spre desăvîrşire, 
căci sîntem fii lui Dumnezeu și 
sîntem chemaţi spre nemuririre. 

— Totuși, ce-i de făcut ? 

— Avem datoria să ne auto- 
educăm. Doi cîte doi, trei câte trei, să 
formăm mici familii unde să căutăm 
să ne desăvîrșim. Pînă Dumnezeu va 
rîndui un om providenţial, un viteaz, 
un sfînt care să ne adune pe toți la un 
loc, să păstrăm cu orice preţ aceste 
valori. 

Lupta noastră este una de rezis- 
tență creștină, este un creștinism de 
rezistență. Să păstrăm în noi sfin- 
țenia vieții și eroismul strămoșesc. 
Să lecturăm istoria adevărată, să ne 
aprindem sufleteşte de acest mod de 
viaţă, să știm cum să răbdăm și noi și 
mucenicia, și munca, și lupta, să 
înțelegem datoriile noastre. Virtutea 
să fie modul de viaţă al nostru și să 
nu încetăm a tinde spre perfecțiune 
în tot ce facem. 

— Ce datorii mai are tinărul? 

— În primul rînd, datoria faţă de 
Dumnezeu şi față de biserică. Apoi, 
datoria faţă de ţară și neam, față de 
familie, față de generaţie. Asta în 
linii mari. E bine să cunoaștem aces- 
te îndătoriri. Ştim mersul dolarului, 
mersul trenurilor, tabelul lui 
Mendeleev, sumedenie de formații 
de muzică, dar nu mai știm poruncile 
Bisericii — pe care Hristos a insti- 
tuit-o cu preţul sîngelui său. Nu ne 
cunoaștem bine credința, de aceea 
sîntem ușor de ispitit. Le fel de slabi 
sîntem în dragostea noastră față de 
țară și neam. Nu ne aflăm 

întîmplător în acest spaţiu, carpato- 
danubiano-pontic, dar n-am învățat 
să prețuim îndeajuns această țară 
binecuvîntată. Dacă noi azi sîntem 
aici, este pentru că înaintea noastră 
strămoșii noștri s-au jertfit. Şi iată că 
mai apare o mare datorie: față de 
înaintașii noștri. Ei au apărat, cu 
prețul vieții, românismul și Orto- 
doxia, care sînt indisolubil legate. 

Acest neam va dăinui cîtă vreme 
se va păstra cultul strămoșilor noștri. 
Sîntem deci datori să mergem pe 
aceeași linie de jertfă, dar şi să le cin- 
stim memoria. 

De asemenea, avem o datorie 
față de familie. Familia este un loc 
sacru în care omul poate să-și dez- 
volte toți talanții primiţi la Botez. 

Mai avem o datorie față de ge- 
nerația noastră. Nu putem fi 
nepăsători față de tinerii, colegii 
noştri de generație, care se pierd pe 
cale din lipsă de ajutor duhovnicesc, 
de educație, de sprijin sufletesc şi 
moral; se pierd în activități care îi 
pierd, îi distrug. E mare lucru soli- 
daritatea de generație. S-a pierdut 

spiritul camaraderesc. Și fără soli- 
daritate, nu vom putea face față unei 
provocări importante: pe urmele 
noastre apasă viitorul acestei ţări. 

Împreună putem forma o echipă 
puternică, chiar dacă fiecare luat 
separat are slăbiciunile şi căderile 
lui. Trebuie să experiem forța muncii 
colective, forța rugăciunii colective. 
Individualismul a distrus totul. Criza 
de educaţie ne-a adus aici. „Fă ce 
vrei! Fă ce-ţi place“ — astea-s lozin- 
cile veacului, care ne fac mare rău. 

— Cineva v-ar putea reproşa că 
aveți un discurs naționalist... 

— Sînt şi voi rămîne naționalist. 
Naționalismul îl văd aşa: folosirea 
tezaurului românesc în scopul 
plinirii evanghelice. Să folosim tot 
ce ne este la îndemînă românesc: 
cultură, tradiție, istorie, ca să-l 
măruturisim pe Dumnezeu, să 
împlinim Evanghelia în chip 
românesc. Așa s-o facă și bulgarul, și 
rusul, şi grecul. Și asta nu va duce 
niciodată la șovinism. 

Q Interviu realizat de 
Horia BRAD 






Părintele Amfilohie în chilia sa de la Mănăstirea Diaconești 

=) dolitisului? (2) 


— cinci răspunsuri românești — 


Sergiu TOFAN 





Teodor M. Popescu (1893-1973) a fost 
unul dintre cei mai importanţi teologi ai 
Bisericii ortodoxe române, ilustru specialist 
în istoria universală a Bisericii, cu strălucite 
studii la București, Atena, Leipzig și Paris, 
ani mulți profesor la Facultatea de Teologie 
Ortodoxă din București. 

Marele teolog și istoric nu putea fi 
indiferent la problematica politicului. Astfel 
că, în 1934, el ține o conferință, la sala 
Dalles, cu tema „Misiunea creştină a statu- 
lui“ care va fi publicată în volumul 
Probleme actuale în Biserică şi Stat, în care 
au mai semnat S. Pușcariu, R. Cîndea, 
N. Minovici, S. Mehedinți ş.a. 

Savantul începe prin a constata că, în 
natura umană, rezidă și sociabilitatea și reli- 
giozitatea. Istoria scoate în evidență strânsa 
legătură între stat și religie. Deși „state și re- 
ligii au trecut, concepția a rămas“ (p. 107). 
Această concepție a fost acceptată şi adop- 
tată și de creştinism, religie revelată și abso- 
lută, „cea mai spirituală și mai revoluționa- 
ră dintre religii“. Încă de la început, creşti- 
nismul a afirmat originea divină a autorității 
şi a statului, chiar și în timpul celor mai 
crude persecuții, propovăduind necesitatea 
slujirii statului nu numai de teamă ci și din 
datorie morală. Pentru vechii evrei, marea 
„crimă“ a lui Hristos a fost loialitatea față de 
statul roman. La rândul său, prin creştinare, 
statul (încă, de la începuturile lui, instrument 
al Providenţei) a ajuns să slujească Biserica. 
Suveranii ortodocşi, de la cei bizantini la cei 
de după, se bucurau de privilegii religioase. 
Din totdeauna, „statul este un colaborator al 
Bisericii în slujba omenirii și, pentru aceas- 
ta, un serv al divinității“. „Un mandatar și 
un econom îndrituit să asigure pe pământ o 
ordine morală, care trebuie să imiteze și să 
reproducă în mic pe cea din lumea cerească. 
Ordinea este de esență divină și lumea este 
ordine“ (p. 110). Încă vechii greci numeau 
lumea cu termenul kosmos care, la propriu, 
înseamnă „ordine“... 

Biserica a convertit popoarele și cu 
ajutorul Statului. Au fost şi greșeli și abu- 
zuri? Da, dar acestea nu se datorau misiunii 

creştine, ci „înțelegerii și realizării ei, din 
cauza oamenilor și împrejurărilor“, întrucât 
„Statul a abuzat adesea de puterea politică, 
Biserica uneori de cea spirituală“ (p. 112). 

Astfel, principiul după care Biserica și 
Statul nu se pot nici ignora, nici combate 
este valabil și în vremurile moderne. 
Misiunea creştină este, în primul rând, a 
Bisericii, dar această misiune are datorii și 
faţă de cele pământeşti astfel încât ea are ne- 
voie și de ajutorul statului. De pildă, răspân- 
direa Evangheliei la neamuri a fost ușurată 
de „formarea și întărirea celui mai mare și 
mai bine organizat stat vechi, care a fost sta- 
tul roman: stat universal și cultural, stat de 
legi şi de ordine“ (p. 114). Pe de altă parte, 
creştinismul apusean a avut mult de suferit 
după căderea Imperiului Roman de Apus. 

Teodor M. Popescu arată că între orto- 
doxie și catolicism există deosebiri de esen- 
ță şi în ceea ce privește concepția despre 
raportul Biserică-Stat. „Episcopul rebel și 
strateg, și Papa în primul rând, a fost una 
dintre cele mai triste forme ale negării ideii 
creştine de ierarhie, ca și de Stat“ (p. 117). 
În schimb, în ortodoxie, Biserica a admis 
independenţa Statului față de ea, „încadrân- 
du-se, disciplinată și leală, în el“ (p. 117). 

Lumea românească scoate în evidență 
o situație privilegiată: și Statul a îndeplinit o 
misiune creștină, și Biserica a slujit cauzei 
naționale. „Sentimentul nostru național, 
adică cel prin care ne-am afirmat și 
menținut ca popor, a fost în primul rând și a 
fost timp de secole credința, ea a fost 
conştiinţa noastră națională; (...) Biserica a 
fost marea creatoare și promotoare a cul- 
turii naționale, ea a făcut educația poporu- 
lui“ (p. 119). 

În timp, însă, în relația Biserică-Stat 
s-au produs modificări esențiale întrucât 
Statul însuşi s-a schimbat, în sensul laiciză- 
rii și profanizării până la pierderea conștiin- 
ței creştine. „Religia unui individ poate fi o 
chestiune particulară și indiferentă, religia 
unui popor însă nu. Se face adesea o greșea- 
lă mare cât un păcat de stat, când se conce- 
pe şi se tratează religia poporului ca o ches- 
tiune particulară. (...) Că Statul se declară 
tolerant, este just și necesar. Dar când 


indiferența lui este doar un pretext ca să se 
dezintereseze de religie şi să o neglijeze, 
eventual chiar să o lovească sau jignească, 
nu mai poate fi toleranță“ (p. 121). 

Statul are datoria poate nu atât față de 
Biserică cât faţă de popor (pe care pretinde 
că-l reprezintă) de a îndeplini o misiune re- 
ligioasă. „Dacă poporul formează politic 
Statul, religios el formează Biserica. (...) 
Biserica este o necesitate națională, cea mai 
mare necesitate în ordinea celor spirituale“ 
(p. 123). 

În raport cu poporul, Biserica este mai 
necesară decât Statul, întrucât, în absența 
Statului (cu toate ale lui), poporul a putut 
supraviețui. N-ar fi putut, însă, fără credință 
şi Biserică. 

În fond, arată Teodor M. Popescu, Stat 
laic înseamnă Stat popular. Deci, „când 
statul laic ar recunoaște și-ar satisface toate 
cerințele poporului, afară de cele religioase, 
el ar comite o flagrantă contrazicere între 
vorbe şi fapte, pentru că poporul se știe și se 
vrea religios“ (p. 125). 

Pe de altă parte, Statul însuși este 
obiectiv interesat într-o consistentă misiune 
creștină, de sprijinire a Bisericii deoarece ea 
este „campioana ordinii de stat și a lega- 
lității“. „Este un mare interes al statului ca 
să aibă cetățeni buni și nici o instituție nu 
contribuie la aceasta cât Biserica“ (p. 128). 
În esență, „ideea morală are în rosturile sta- 
tului o importanță covârșitoare“ (p. 134). 

Criza instituțională și economică, recla- 
mată în 1934 de Teodor M. Popescu (și de 
noi astăzi), este, în fond, una morală. „Mo- 
rale sunt, de aceea, în primul rând, și re- 
mediile e“ (p. 136). De exemplu, Statul este 
dator să fie alături de Biserică în opera de 
asistență socială întrucât, „secularizând 
imensele averi mânăstireşti (...), Statul a luat 
asupra sa îndatoriri social-creștine“ (p. 138). 

Autor al unei monumentale opere care 
nu a ignorat nici una dintre disciplinele teo- 
logice, Părintele Dumitru Stăniloae (1903- 
1993) a dovedit o acuitate excepțională a 
simțirii tuturor durerilor acestei lumi și o 
capacitate pe măsură de a-i sesiza sensurile. 

În paginile cărţilor lui se găsesc 
răspunsuri la multe dintre întrebările pe 

care noi înșine ni le punem sau pe care 
veacul ni le aruncă în față cu cruzime. 

D. Stăniloae nu s-a îndoit o clipă nu 
numai de adevărul și de autenticitatea 
creştinismului, dar și de faptul că „dreapta 
credință“ este singura, prima și ultima șansă 
a unei omeniri în plină derivă: „O renaștere 
spirituală şi o conviețuire superioară nu se 
vor realiza fără ajutorul lui Dumnezeu. Și 
Dumnezeu va da omenirii tot ajutorul Lui 
dacă ea va voi să-l primească. Dar dacă ea 
nu va voi să primească ajutorul lui 
Dumnezeu, E nu o va ajuta. Dumnezeu a 
dat omului un statut ontologic atât de 
respectat chiar de EI, încât omul rămâne în 
existență, chiar alegând o viață contrată lui 
Dumnezeu. Dumnezeu vrea să ajute 
omenirea, comunicându-i fericirea iubirii 
Lui. Dar iubirea lui Dumnezeu nu se 
impune omului cu sila. Omul nu poate fi 
deci făcut fericit de Dumnezeu fără voia lui, 
dar poate fi ținut de Dumnezeu în existență 
fără contribuția lui“. 

Prea adesea, însă, omul își caută ferici- 
rea dincolo sau în afara lui Dumnezeu. Ma- 
rea dramă a secolului nostru (teatrul unor 
spectaculoase explozii de științificitate și 
erudiție) este dominaţia pe care analiticul a 
reușit să și-o instaureze asupra sinteticului: 
„Metoda analitică a descompus unitatea 
elementelor chimice care făcea natura pro- 
movatoare de sănătate și a declanșat forțele 
contrare între ele care pot fi folosite spre 
dezorganizarea naturii și spre distrugerea 
vieții omenești. Tendinţa analitică face pe 
fiecare individ și neam să-și vadă numai 
dreptul său la existență și a dat naștere unor 
sisteme politice exclusiviste care nu vor să 
găsească pacea prin înfrânarea fiecăruia de 
la exclusivism. Unora li se pare că, 
mergând mai departe pe această cale ana- 
litică, despărțitoare, ajung la multă putere. 
De aceea, ea poate duce, prin folosirea 
forțelor contradictorii și a unor concepții de 
viaţă, la fel de contradictorii, la distrugerea 
omenirii. Dar cred că omenirea ar putea 
trage, din rezultatele la care a dus-o știința 
şi filosofiile sale analitice, și concluzia că 
trebuie schimbată metoda de gândire și de 
comportare: adică să adopte metoda 
înțelegerii sintetice, care nu poate fi practi- 
cată fără recunoașterea smerită a fiecăruia 
în faţa celorlalți, fără recunoașterea 
egalității în drepturi a tuturor. Dar smerenia 
înseamnă a recunoaște că rânduiala univer- 
sului și conviețuirii omeneşti este o realitate 
dată de un Orânduitor mai presus de noi. 
Smerenia reciprocă între noi și faţă de 
ordinea naturii își ia puterea din smerenia în 

fața Creatorului și susținătorului lumii. 
Dacă va alege acest lucru, viața omenească, 
ajutată de cunoașterea mai amănunțită a 
părților naturii, de experiențele acumulate 
din încercările de a organiza în diferite 
moduri relațiile sociale, ar putea să se înalțe 
la un nivel de spiritualitate, de înțelegere a 
existenței și de convieţuire socială, superior 
celor anterioare“. 

Aceasta este adevărata energheie a 
Ortodoxiei. Vechii greci înțelegeau prin 
energheia un rezervor de forțe sau de puteri 
din care se consumă (cu mai multă sau mai 
puțină socoteală) și care trebuie, periodic, 
realimentat. Sensul originar al cuvântului 
este acțiune, activitate sau (am adăugat noi) 
de lucrare. 

Cu cât Ortodoxia (prin ierarhia, preoții 
şi credincioșii săi) va fi mai ea însăși, cu cât 
îşi va face glasul auzit, va fi mai prezentă în 
toate cele ale omului (deoarece nimic din 
ceea ce este omenesc nu poate și nu trebuie 
să-i fie străin) cu atât „energheia“ sa va 
mântui lumea. Este doar una dintre lecțiile 
de mântuire pe care ni le-a lăsat Părintele 
Dumitru Stăniloae. 

Calitățile majore ale operei Părintelui 
Dumitru Stăniloae sunt, pe de o parte, 
excepționala ei sensibilitate la problemele 
lumii acesteia și, pe de altă parte, puterea ei 


de a schița măcar unele dezlegări ale 
dilemelor lumii. În 1937, D. Stăniloae pu- 
blica un articol, „Cele două împărății “, 
în care sintetiza cu măiestrie viziunea 
creștin-ortodoxă despre Stat și despre 
relația Bisericii cu el. 

Problema Statului trebuie abordată în 
conexiune cu cea a legii, ca principal instru- 
ment al Statului. Legea este „mijlocul de a 
sta în calea dezordinii (...) nu prin îndemn, 
nu prin rugăminți, ci prin porunca 
prevăzută cu putere de lege“. Paradoxul și 
slăbiciunea legii rezidă în faptul că ea, deşi 
menită să împuţineze răul, de multe ori îl 
sporește, deoarece, adesea, la rău legea 
răspunde cu alt rău. Este dar legea ceva în 
afara lucrării divine? Putem, deci, să ne lip- 
sim de ea? Nicidecum. Ea a fost instituită 
de Dumnezeu după ce protopărinții Adam 
şi Eva au comis păcatul neascultării, intro- 
ducând răul în Creație. De-a lungul istoriei 
precreştine, pe măsură ce a sporit răul, s-au 
înmulțit și legile. Și nu se putea altfel. A fost 
voia Domnului. Instituirea regalității nu a 
fost prea plăcută lui Dumnezeu (deoarece 
ea, regalitatea, are tendinţa, aproape 
firească, de a se autonomiza în raport cu 
izvorul puterii ei, precum și cea de a 
funcționa samavolnic). Cu toate acestea, 
împărăția lumească s-a făcut cu voie, cu 





putere şi har de la Dumnezeu, întrucât, fără 
ea, răul în lume s-ar fi înmulțit neînchipuit. 
Menirea fundamentală a Statului este „să 
ştie pe Dumnezeu ca adevăratul Împărat și 
să țină legea dreaptă“. 

Istoria mărturiseşte însă că, prea ade- 
sea, „Statul devine un paznic autonom al 
unei legi nedrepte“. Aceasta este, în fond, 
esența istoriei universale. 

Venirea Mântuitorului (Fiu întrupat al 
lui Dumnezeu, El însuși Dumnezeu) a 
schimbat radical perspectiva. Împărăţia 
întemeiată de E] nu mai este una a legii și a 
constrângeri, ci una a iubirii și a deplinei 
libertăţi. Omul nu este silit, ci rugat să se 
mântuiască. În această nouă Împărăție, 
funcţia esenţială a Împăratului nu este 
pedepsirea, ci slujirea. 

Cum se face, dar, că după venirea 
Mântuitorului şi întemeierea Împărăției 
Lui, legea (poruncitoare şi silnică) nu a 
dispărut din lume? Aceasta s-ar fi putut 
întâmpla doar dacă toţi oamenii ar fi primit 
şi urmat Cuvântul lui Dumnezeu. Or, aşa 
ceva nu a fost să fie. Doar foarte puţini 
oameni şi-au folosit bine libertatea dăruită 
cu atâta mărinimie de Dumnezeu. Dacă în 
cel ce L-a primit pe Hristos nu mai 
domneşte păcatul ci Harul, „cel care nu-i 
creștin şi nu împlinește ceea ce cere 
Mântuitorul (...) rămâne supus legii și 
paznicului ei, Statul“. Biserica nu poate 
ignora sau dispreţui legea și ordinea, 
deoarece, în condiţii de haos social, 


52 


Biserica însăși va fi împiedicată în 
îndeplinirea misiunii ei. „Pentru acești 
oameni sunt (...) necesare împărăția haru- 
lui care să lucreze cu iubirea pentru trans- 
formarea răului din cei în bine și împărăția 
legii pentru a-i împiedica, până se 
desăvârşesc, să tulbure ordinea socială. 
Același om, pentru aceeași faptă rea, este 
iertat de Biserică și pedepsit de Stat“. Pe 
această bază se instituie respectul Bisericii 
faţă de Stat (ca alt instrument de luptă a lui 
Dumnezeu împotriva răului). 

Legea şi celelalte instrumente ale Sta- 
tului nu pot fi obiectul criticii Bisericii, cât 
timp ele stau „în serviciul ordinii drepte“. 

Ținând seama de faptul că aspri- 
mea sancţiunilor Statului depinde de starea 
morală a cetăţenilor, Biserica poate, indi- 
rect, interveni în sensul diminuării acestei 
asprimi, prin îmbunătățirea stării morale 
a societății. 

Teza romano-catolică după care Statul 
este supus Bisericii (care L-ar reprezenta pe 
Creator) nu se susține întrucât trebuie 
făcută distincția între funcția de Creator a 
lui Dumnezeu (funcție ce se extinde univer- 
sal, ca „apărător al Creaţiei prin „pedeap- 
să“) şi cea de Mântuitor purtător al „iubirii 
pure“, „detașată cu totul de funcția Sa de 
purtător al Legii“). Or, Biserica îl reprezintă 
pe Dumnezeu Mântuitorul și, de aceea, nu- 
şi poate asuma funcțiile și metodele 
Statului. Biserica este, într-adevăr, supe- 
rioară Statului „pentru că îndeplineşte ceva 

mai mult ca Statul: crearea binelui în om“. 
„Dar în starea actuală de păcat lucrarea ei 
are lipsă de temelia pusă în Stat, de ordine. 
În nici un caz nu poate îndeplini Biserica 
lucrul Statului“. Dacă Biserica ar încerca 
instituirea unei supremaţii asupra Statului, 
atunci ar trebui să adopte modalitățile de 
lucru ale Statului, ceea ce ar fi o catastrofă. 
„Ea poate cere Statului numai ceea ce 
derivă din adevărata lui ființă: 1. să fie drept 
şi 2. să fie conștient că stă în slujba lui 
Dumnezeu, nu e de sine“. 

Deci, nu supremația asupra Statului, 
dar nici indiferența față de el. Cu cât Statul 
şi cele ale lui sunt mai asaltate de nedrep- 
tate, de imoralitate și de rău, cu atât glasul 
Bisericii trebuie să fie mai puternic, mus- 
trarea ei mai aspră și sprijinul ei pentru cei 
nedreptățiți mai activ. Dacă menirea funda- 
mentală a celor care s-au învrednicit de 
taina hirotoniei este asistența duhovniceas- 
că pentru cei ce își caută mântuirea atunci, 
ei nu pot sta pasivi în situații de criză ge- 
neralizată a societății (și, oare, ce ar trebui 
să se mai întâmple la noi pentru a 
recunoaște o astfel de criză?). 

În acest sens, loan Maximovici 
(m. 1966), fost arhiepiscop ortodox de 
Shanghai și San Francisco, scria: „Când 
este nevoie să salveze poporul de la un 
dezastru, când implicarea păstorului este 
cerută de necesitatea îndreptării turmei pe 
calea cea mai bună, atunci preotul să nu 
îndrăznească să rămână neutru“. (va urma) 

Lets 


Ne-ajunge, dramatic, din urmă, o vârstă când 
tăișul ascuţit al unei întrebări, aparent banale, 
reclamă un răspuns dureros, dar curat ca 





semnal editorial 


spre 


ţipătul unui nou născut. Răspuns împlântat 
până-n prăsele în carnea de lumină a trupului propriei 


noastre sincerităţi. 


„Încotro?“ — iată întrebarea ce se-nfige în coasta 
sufletului, așteptând răspunsul. Lacrimi sau zgură? 
Lumină sau întuneric? Dumnezeu sau Diavol? 
Paradoxal, toate răspunsurile ţin de dat-ul fundamental, 
dintru începuturi, omului: Libertatea deplină de a alege. 


Dumitru MANOLACHE 

Cornel Constantin Ciomâzgă și-a 
pus întrebarea aceasta acum doi- 
sprezece ani când, descoperind câteva 
făpturi evadate din „dramatica lor reali- 
tate“, s-a regăsit pe sine, evadat din 
propria-i realitate. A rămas o vreme în 
intersecție, cu răspunsul nedecis scor- 
monindu-i măruntaiele sufletului. Apoi 
a ales lacrima, lumina, Dumnezeu. Și 
astfel s-a născut „Lucrarea“, pe care, cu 
smerenie şi bucurie ne-o propune și 
nouă, de data aceasta sub forma unei 
cărți, la rându-ne făpturi evadate din 
dramatica noastră realitate, apatici 
mărșăluitori în cerc, amețiți de întrebări 
fără răspunsuri, așteptând un bob 
măcar din lumina Duhului să ne 
sălășluiască sub frunte. Să ne lumineze 
adevărul din noi, cum înaintea noastră 
a aşteptat și s-a luminat întru adevăr 
autorul însuși al „„Lucrării“. 





O carte ce trebuie citită 
cu sufletul 


Ce este de fapt „Lucrarea“, volu- 
mul lui Ciomâzgă, lansat de Editura 
„Ziua“ în Postul Sfintelor Paşti ? 

Chiar dacă încercăm un răspuns, 
nu putem fi siguri că el este complet și 
definitv căci, citind şi recitind cartea, 
descoperim, redescoperindu-ne, că 
fiecare, într-o măsură mai mică sau mai 
mare, într-o formă sau alta, trăim 
infinita experienţă a unui fiu risipitor de 
libertate. De aceea, orice grăunte 
recâștigat din aceasta merită jetfa. 

„Lucrarea“ este o carte de învă- 
țătură creştin-ortodoxă, scrisă într-un 
limbaj melodios, construit, perceptual, 
pe două nivele: unul comunicativ, pur 
și simplu, celălalt subtil, încărcat de 
simboluri. Există însă și un al treilea 
nivel: cel a tainicului, care, fără a-i per- 
cepe dimensiunile concrete, îi simțim 
lucrarea. Acesta este limbajul palierului 
sacru, cel ce zideşte, cel ce modelează. 
Cel mai important, căci el se adresează 
inimii. Locul în care ne retragem pen- 
tru a fi doar cu El, Domnul Mântuirii 
noastre, față către față, dezgoliți de 
toate ascunzișurile firii. 

Pentru a o înțelege, cartea lui 
Ciomâzgă trebuie citită cu sufletul. Ea 
ne învață cum să recuperăm din noroi, 
din lumea de zgură în care trăim, 
fiecare grăunte de libertate dăruit de 
Dumnezeu. Este o peşteră, o groapă 
sau o catacombă sacră, un spaţiu claus- 
trant, în care intrăm pentru a da lupta cu 
Diavolul, unde putem pierde războiul 
sau de unde putem ieși înțelepțiţi, pe o 
fereastră de lumină, chemați de înger, 
aşa cum sugerează şi coperta volumu- 
lui. Este mormântul, în întunericul 
căruia coborâm, odată cu Mântuitorul, 
pentru a ne înălța apoi împărtășiți cu 
Adevărul luminii Învierii Lui. 

Citatele din Sfinţi Părinți, rânduite 
la finele fiecărui capitol, funcţionează 
ca niște ferestre: închid într-o concluzie 
pilduitoare bucata de drum deja 
străbătută, deschizând totodată potecile 
proximei experiențe, pregătindu-ne, 
clipă de clipă, să-L primim pe 

cartea ferestrelor 
tine însuți 


Bunul, dacă vrerea Lui este să ne 
întâlnească acum. 


Cum trăiesc sfinții 
şi cum ucide diavolul 


Pornind de la un caz real, acela al 
izolării unei tinere într-un grajd, de 
către mama sa, timp de cincisprezece 
ani, Ciomâzgă ne oferă scara completă 
pe care, acceptând-o, putem urca dru- 
mul anevoios al desăvârşirii. Ce vom 
dobândi trecând pervazul ferestrei de 
lumină? Vom afla „cum trăiesc sfinții şi 
cum ucide diavolul, cum se ajunge cu 
adevărat în iad și cum se poate smulge 
cineva din moartea cea veșnică“. 
Mergând până la capăt, cu smerenie și 
curaj, vom dobândi „dreptul și șansa“ 
de a vedea şi înțelege toate acestea. Ne 
vom schimba. Când vom păși dincolo 
de ultima treaptă, vom şti mai bine „ce 
este Omul, Sufletul, Îngerul şi 
Daimonul, ce este Eresul, Akedia şi 
Metanoia, ce este Viaţa și Moartea, iar 
peste toate, ce este Mântuirea și cum se 
poate dobândi“, cum mărturiseşte 
autorul. 


Culmea cu Arini, 
o felie dintr-un calvar 


Aşadar, iată universul în care tre- 
buie să alegem drumul pe care-l vom 
urma: „O mamă şi-a claustrat fiica, 
închizând-o cincisprezece ani într-un 
grajd. Tatăl său, în locul unei parentale 
atitudini, în schimbul unui gest salva- 
tor, s-a aruncat pe sine în «dosul 
morții». Comunitatea s-a izolat cu 
indiferență. 

Un sat. Un oraș, ca o ţară, ca un 
continent. O comunitate fără comuni- 
une.Tragismul umanității! 

Culmea cu Arini. O felie dintr-un 
calvar. Un sat din nord, unde «răul 
s-a cuibărit în toate ale lui, mai presus 
de închipuirea și percepția noastră. 
Oameni, locuri, întâmplări! 

Între mileniul doi şi Dumnezeu se 
trivializează Pământul, se delicvează 
cerul. Ronţăim zi de zi în varii chipuri 
incredibilul. Îi merstecăm voluptos 

mâlurile care ne înghit apoi pe 
dinăuntru. 

Culmea cu Arini. Un loc aparent 
comparabil. Altfel nimic ca niciunde. 
Întâmplările par contorsionate într-un 
sistem incomprehensibil. Nefirescul 
pare inventat. 

Un surdo-mut «ascultă» o viață şi 
povesteşte într-o singură zi toate 
«neauzitele locurilor». 

Unui om i se schimbă radical 
înfățișarea, trăindu-și viaţa într-un stra- 
niu univers subpământean. El are 
legătură cu «Livada Cheală», cu 
«Templu de sub deal și cu 
întâmplările bizare din «Conacul 
Piticilor de Foc». 

Geografii, arhitecturi și ritualuri 
total neidentificate. Într-o grotă săpată 
în inima munților trei pustnici poartă 
ștafeta unei adânci taine trăită generaţie 
de generaţie, şase sute patruzeci de ani. 

«Codrii Ploii» şi «Moara Sură» — o 
pădure şi o vilă unde, o dată pe an, vin, 
din locuri îndepărtate şi de pe meridi- 
ane diferite, treisprezece bărbaţi enig- 
matici. Îmbrăcaţi în fracuri intră în 
tainica vilă şi pecetluiesc, se pare, timp 
de zece zile, sorții banilor lumii. 

Peste toate acestea însă, greu 
descriptibil, sub neguroase ziduri, se 
zbate, de cinsprezece ani, într-o pseudo 
epitimie, o ființă: lohanna“. 


Frânturi dintr-un 
Eu comun 


În acest univers, autorul ne este 
ghid discret, ucenic smerit sau 
duhovnic de ocazie, împovărat de toate 
rătăcirile lui și ale noastre, purtător al 
unicului leac duhovnicesc: mărturisirea 
cea fără de reţineri, curățitoare a sufle- 
tului, a cărei izbăvire este răcumpărată 
cu perle de lacrimi. În această lume, ce 
pendulează „între mileniul doi şi 
Dumnezeu“, trivializând Pământul“ și 
„delicvând Cerul“, personajele sunt 
frânturile unui Eu comun. De aceea, 
aspiraţia spre mântuire sau decădere ne 
implică solidar. În acest sens, claus- 
trarea- ce pare a fi ideea în jurul căreia 
a fost construit întreg esafodajul 
„Lucrării“ — nu este întotdeauna o 
cauză a înstrăinării de Dumnezeu sau 
de sine, ci şi condiţie a propriei 
deveniri. Fiecare personaj trăiește 
experienţa unei claustrări. Diferenţa o 
dă scopul pentru care o acceptă. 

Vom încerca acum să decriptăm 
drumurile „Lucrării“, în măsura în care 
puterile noastre ne-o permit, descifrând 
experienţele trăite de personaje. Căci 
nu poate fi vorba de o înțelegere de- 
plină a „Lucrări“ decât în ani, ca sumă 
a tuturor experienţelor celor care au 
curajul să se schimbe, parcurgându-le. 


Femeia cu sufletul 
de cucută 


Atza Herrman, mama lohannei. Își 
închide fata pentru că se împrietenise 
cu fiul unui preot ortodox, familia ei 
fiind de altă religie; „femeie cu suflet 
de cucută“, „patimă demonică materi- 
alizată în chip femeiesc“, a cărei casă, 
bântuită de duhuri rele, este numită 
„Lagărul  Scroafei“;  posedată de 
Mamona, este chemată, totuşi, de 
Dumnezeu; învăluită de frustările ei, 
claustrată în rătăcirile demonului, nu-L 
mai aude însă pe Bunul, decât târziu; în 
ziua elibărării lohannei, este arestată; 
grav bolnavă este eliberată după un 
timp, în chiar ziua înmormântării 
soțului ei; își cere iertare, prin groparul 
Leon, de la lohanna; ajunge în cele din 
urmă în mănăstire, chiar în chilia în 
care se nevoise şi fiica sa, urmând dru- 
mul anevoios al penitenței. 


Simbolul unui mit eşuat 


Peter  Herrman, 
tatăl Iohannei. Nefă- 
când față „sălbăticiei 
acțiunii din casa lor“, 
simulează o sinucidere 
prin spânzurare, ajutat 
de groparul Leon, şi de 
Chinez; este înmor- 
mântat de Atza și de 
Leon, este scos apoi în 
taină noaptea din 
mormânt, de către 
gropar, este sfătuit de 
Chinez să fugă în 
Vrancea, de unde se 
întoarce în Culmea cu 
Arini, după 18 ani; 
Lumea crede că este 
moroi; dă foc casei, 
apoi se spânzură, de- 
adevăratelea, de 
cumpăna fântânii de 
care se agățase cu ani 
în urmă; „Optisprezece 





ani a așteptat Velion la aceeași cotitură 
cu tava lui de foc şi catran pregătită, 
pentru ca Peter să-şi azvârle singur 
sufletul pe ea“, ne spune autorul despre 
acest personaj; într-un fel, el este sim- 
bolul mitului eşuat. Prin moartea sa 
aparentă, îngroparea şi „furtul trupului 
„mort“, persoana lui Peter (,„Petre“ 
după ce ajunge în Vrancea, zonă viti- 
colă, aluzie la Cana Galileei, locul unde 
Iisus face prima minune, preschimbând 
apa în vin, în timpul unei nunţi) 
aminteşte de falsa teorie a celor care 
cred în moartea aparentă a lui lisus, a 
„furtului“ trupului Său de către ucenici, 
pentru a se împlini spusele profetice ale 
Celui răstignit, despre Învierea Sa, 
după trei zile de la înmormântare; 
proba clară că o poveste scornită din 
cine ştie ce interese nu poate rezista 
timpului, nicidecum deveni o religie; 
fapt demonstrat și de spânzurarea, în 
final, a lui Peter, asemănătoare celei a 
lui Iuda trădătorul, care și-a azvârlit 
„singur sufletul pe tava“ „de foc și 
catran“ întinsă de diavol; dovada 
incontestabilă a autenticităţii Învierii 
Mântuitorului; personajul mai aminteş- 
te, prin nume, şi de Apostolul Petru, cel 
ce s-a lepădat de trei ori de Iisus, înain- 
te de cântarea cocoșului; spre deosebire 
de apostol, care s-a căit amarnic, cu 
lacrimi, pentru gestul său, Peter sfâr- 
şește ca un posedat. 

(va urma) 


Cornel Constantin Ciomâzgă 

În căutarea societății 
civile româneşti 





Existenţa unei societăţi civile puternice 
şi implicate este o condiţie sine qua non 
a funcționării statului democratic. De această 


societate civilă depinde într-o măsură 
importantă existenţa pluripartidismului, a unei prese 
diverse și independente. Pentru a spune că avem 
societate civilă trebuie să constatăm asocierea 
cetăţenilor, sub diverse forme, pentru îndeplinirea unor 
obiective de interes general. Societatea civilă 
românească este reprezentată astăzi de cîteva o.n.g.-uri, 
în parte anexe ale unor partide, în parte finanţate 
de peste graniță și de o presă în majoritate 


slugarnică faţă de putere. 


Mihail ALBIŞTEANU 





Ca și realitatea, semantica unei 
limbi suferă în timp transformări. De 
la ideea novatoare de om ca „zoon po- 
litikon “, la multiplii termeni folosiți în 
limba engleză pentru a întrupa sensu- 
rile ideii de politică, distanța tempora- 
lă şi conceptuală este semnificativă. Și 
în limba română, în trecut, se foloseau 
mai mulți termeni pentru a defini 
ideea de politic: om politic, politician 
(politică, politicianism), om (bărbat) 
de stat. Acum însă pare că familia de 
cuvinte a sărăcit, dacă nu ca număr de 
cuvinte, cel puţin ca sensuri. Înainte 
de instaurarea comunismului nu era 
același lucru dacă concetățenii te con- 
siderau „om politic“ (adică persoană 
pe care situația materială bună și ca- 
racterul nobil o încurajau să se ocupe 
de binele țării), „bărbat de stat“ (sin- 
tagmă care desemna pe oamenii poli- 
tici cu merite și calități excepționale) 
sau „politician“ (adică persoană lipsită 
de scrupule, care folosește politica 
pentru a parveni social şi ca mijloc de 
înavuţire). Astăzi, după deceniile de 
totalitarism, în România aceste pla- 
nuri au început să se suprapună: avem 
o mare majoritate de politicieni, care 
însă îşi spun „oameni politici“, iar unii 
au chiar nerușinarea de a se considera 
„bărbați de stat“; există însă puţini 
dintre cei care merită să se numească 

„oameni politici“. Aici trebuie căutată 
o cauză a fragmentării sociale care 
există în România și, în ultimă in- 
stanță, cauza ultimă a inexistenței unei 
societăți civile reale la noi. 


Intre modelul mexican 
şi idealul european 


Mulţi ani după 1980, clasa de mij- 
loc, coloana vertebrală a oricărui stat 
democratic cu o economie de piață 
(funcţională) a lipsit în România. 
Acesta nu a fost doar un fapt obiectiv, 
inerent perioadei de tranziție, ci și unul 
programat de noua-veche clasă de pri- 
vilegiați comuniști, deveniți peste 
noapte capitalişti. În realitate, dacă nu 
ar fi fost permanentele presiuni venite 
din partea Uniunii Europene, nu am 
avea nici măcar firava clasă de mijloc 
care există acum la noi și probabil că 
România nu s-ar deosebi prea mult de 
țările latino-americane. Este și motivul 
pentru care foștii privilegiați și „baro- 
nii“ locali dau înapoi ca racul de la pro- 
cesul de integrare în structurile euro- 
atlantice, mai ales faţă de integrarea în 
Uniunea Europeană. Acest proces de 
integrare presupune crearea în Româ- 
nia a unei democrații și a unei economii 
de piață reale, a unei clase de mijloc 
puternice şi a unei societăți civile care 
le-ar submina poziţiile şi privilegiile. 


Clasa de sus controlează finanţe- 
le, conduce economia, partidele poli- 
tice și mass-media; aproape totul este 
cumpărat. Deseori, alternanța la pu- 
tere înseamnă doar înlocuirea unor 
„foşti“, cu alți „foști“. Au loc, desigur, 
şi certuri, rezultând rupturi în cadrul 
partidelor și crearea de facțiuni poli- 
tice. Puterea cooptează deseori oa- 
meni din opoziție sau dintre indepen- 
denți, prin promisiuni sau amenințări, 
pentru ca apoi, ajunşi la putere, foştii 
membri ai opoziţiei, care clamau aces- 
te abuzuri, să procedeze exact la fel. 
Migrarea politică a devenit un obicei 
extrem de dăunător în România. Nu 
mai ești sigur dacă acela pe care îl 
votezi reprezintă cu adevărat valorile 
în care crezi sau este doar un vânător 
de poziție în societate, care se foloseș- 
te de tine, prin tertipuri politicianiste. 

Clasa de Jos este menținută voit în 
poziţia în care se găsește. 

Îmi amintesc că imediat după '89, 
circulau nişte copii ale Directivelor 
KGB pentru fiecare ţară a blocului 
estic. Directivele se axau în principal 
pe ideea de a ţine populaţia ocupată, 
fizic şi mental, astfel încât să nu mai 
aibă cum să se gândească la altceva 
decât la supravieţuire, nicidecum la 
faptul că în ţara respectivă nu există li- 
bertate. Două dintre metodele simple 
erau cozile la alimente și dezorgani- 
zarea transportului în comun. Când 
stai la cozi ore în şir, când mănânci te 
miri ce şi mai nimic și când aștepți 
zeci de minute să vină un autobuz, un 
tramvai sau un troleu, nu mai ai timp 
şi energie să te gândești la „revoluţie“ 
— fie ea spirituală sau numai politică. 
Obosit, plin de nervi și flămând, te 
poţi gândi doar că vei întârzia la servi- 
ciu şi vei fi apostrofat, sau că vei întâr- 
zia acasă şi copiii nu au ce mânca. 
Aflat în această situaţie, omul dezvol- 
tă sentimente de vinovăţie şi de teamă; 
dezvoltă şi sentimente de frustrare și 
revoltă, dar care sunt atât de puternice 
încât acestea se revarsă nu asupra vI- 
novaţilor reali, ci asupra semenilor, 
victime ca și ei ale regimului: a vânză- 

torilor, vatmanilor și şoferilor etc. Ast- 
fel, în loc să creeze unitate și rezisten- 
ță, aceste greutăți, bine gândite şi bine 
aplicate, creează dezbinare şi ură între 
cei care suferă de fapt din aceleași 
motive, care nu ţin de ei. 

Cum, spre deosebire de alte state 
foste comuniste est-europene, Româ- 
nia este nu doar un stat atipic, ci chiar 
unul anormal, la noi nu s-a putut impu- 
ne măsura de a îndepărta de viața pu- 
blică, măcar pentru o perioadă, nomen- 
Klaturiștii și securiştii. Dacă punctul & 
al Proclamaţiei de la Timișoara ar fi 
fost aplicat, poate că alt curs ar fi avut 
istoria post-decembristă a României. 
Cum însă mulți membri ai acestor două 
structuri de care aminteam au fost 
amestecați adânc în evenimentele din 
decembrie 1989, era clar că noua pu- 
tere, „emanație“ directă a acelor eve- 
nimente, nu putea accepta acest punct 
8, așa încât, în scurt timp, susținătorii 
acestuia au devenit „golanii“ din Piaţa 
Universităţii și de la 13 iunie 1990. 

Reuşind să aplice pe deplin zicala 
„La vremuri noi, tot noi“, fostele 
structuri de conducere ale României 
comuniste şi-au prezervat puterea, de- 
sigur, tot cu vechile metode, care le 
erau cunoscute. Sigur, fiind „demo- 

crație“, au trebuit totuși să le mai 
adapteze: nu mai puteau folosi bâtele 
chiar pe faţă, dar rămânea manipu- 
larea. Poate că Directivele KGB nu se 
mai puteau aplica exact, dar ideea ge- 
nerală, da. lar această idee era că oa- 
menii fostelor structuri își pot păstra 
puterea, dacă reușesc să creeze (de 
fapt, să păstreze) un climat de nesigu- 
ranță social-economică și politică în 
România, o „apă tulbure“, în care ei să 
poată pescui. 

Astfel, marea masă, clasa de jos, 
este menținută voit într-o stare de pre- 
caritate. Majoritatea românilor nu are 
nici energie rămasă pentru a se impli- 
ca în viaţa cetăţii. Starea de nesiguran- 
ță este sporită de incertitudinea legis- 
lativă care domnește în România, cu 
legi care se modifică de azi pe mâine. 
Masele sunt îndepărtate de cultură, 
dar și de activitatea civică. Situaţia 
majorității românilor seamănă cu 
aceea a unui număr de câini închişi de 
stăpân împreună și ținuți flămânzi. 
Din când în când, stăpânul le aruncă 
un os, moment în care câinii încep să 
se sfâșie între ei pentru a obține osul. 
Ca și acele patrupede fără minte, ro- 
mânii, dușmănindu-se, se sfâșie între 


ei, în loc să realizeze că sunt cu toții 
victime ale tratamentului rău aplicat 
de adevăratul inamic — clasa privile- 
giaților (stăpânul din parabolă). 

Cât despre românii stabiliți în 
străinătate, sau chiar despre cei plecați 
peste hotare numai pentru a asigura o 
viaţă mai bună familiilor din ţară, 
aceştia dispun de independență finan- 
ciară, dar interesul lor pentru proble- 
mele politice şi civice ale ţării este re- 
dus, fiind în plus deseori rupți de rea- 
lități. lar dacă totuşi la un moment dat 
vor să se implice, li se pun atâtea pie- 
dici şi sunt atât de discreditați de auto- 
ritățile române sau de lacheii lor, în- 
cât, dezgustați, preferă să se retragă. 


Falsa societate civilă 


Există o societate civilă reală în 
România? În orice stat democratic su- 
portul societății civile îl reprezintă cla- 
sa de mijloc. Nu avem decât un suro- 
gat de clasă de mijloc, deci avem și un 
surogat de societate civilă. Omul de 
afaceri român este prea dărâmat de 
muncă, de birocrație și de impozite 
pentru a se mai putea ocupa şi de ci- 
vism. Nici măcar legea sponsorizării 
nu-l încurajează să pună umărul la 

construirea unei societăți civile. Rolul 
de a crea o societate civilă în România 
și l-au asumat reprezentanţi din cele- 
lalte două categorii sociale. 

O parte a falsei societăți civile 
este creată de reprezentanții clasei po- 
litice. Prin apropiați ai lor, politicienii 
au înfiinţat asociaţii și fundații al căror 
scop este acela de a le umple buzuna- 
rele, de finanța mascat formațiunile 
politice din care fac parte şi/sau de a 
mima supravegherea politicului din 
perspectiva societății civile. 

Există și o modalitate „oficială“ 
prin care politicienii români se folo- 
sesc de asociații și fundații, atunci 
când, pentru moment, sunt scoși în 
afara scenei politice. Unii dintre ei, 
atunci când decid să părăsească o for- 
maţiune politică, sau atunci când sunt 
siliți să o facă, încearcă de obicei să 
plece cu o parte dintre foștii colegi de 
partid, sciziunea rezultând în crearea 
unei noi formațiuni politice (cazul 
APR). Dacă trebuie să plece singuri, 
încearcă imediat să-și creeze un nou 
partid, trecând mai întâi prin faza de 
o.n.g. (vezi Forța Democrată și Acţiu- 
nea Populară). Deseori nu reușesc, 
astfel încât se mulțumesc să-și creeze 
o asociație sau o fundaţie (cazul „Ini- 
țiativa 2003“, pe care se jură că nu o 
vor transforma niciodată în partid po- 
litic. Indiferent că pleacă prin sciziu- 
ne, că își formează un nou partid sau 
că își construiesc doar o asociaţie, sco- 
pul ultim este același: noua structură 
trebuie să fie suficient de apetisantă, 
încât un alt partid important să fie ten- 
tat. Urmează o fuziune prin absorbția 
noii structuri în partidul vizat, adică, 
pe scurt, o operaţiune de migrare poli- 
tică. Ce mai contează că aderenţii for- 
mațiunii politice sau asociației cu o 
atât de scurtă existență, care au crezut 
sincer în noul mesaj propus, au rămas 
cu buzele umflate? Iniţiatorul acțiunii a 
obținut ceea ce urmărea de la bun înce- 
put: un post de vicepreşedinte în for- 
mațiunea politică vizată pentru fuziune! 

Important este să se creeze Occi- 
dentului impresia că în România exis- 
tă societate civilă. Astfel, puterea are 
posibilitatea de a strânge fonduri din 
Occident, folosind asociaţiile și fun- 
daţiile create, adică exact falsa soci- 
etate civilă. Aceste asociaţii și fundații 
își adjudecă banii care vin din afară și 
sunt dați în ţară „pe ochi frumoși“. 

Desigur, folosind astfel de instru- 
ment, se pot obține bani și de la firme- 
le românești, fie apelând la sentimentele 
civice ale unor naivi din clasa mijlocie, 
care vor să contribuie cumva la propă- 
şirea țării, dar munca lor nu le lasă tim- 
pul necesar pentru a o face, fie ca o for- 
mă de a masca presiunile politice ale 
puterii asupra unor întreprinderi mici şi 
mijlocii, care sunt obligate să „cotizeze“ 
prin astfel de donaţii „benevole“ în con- 
turile unor O.N.G.-uri controlate în fapt 
de putere. Se poate ajunge până acolo că 
astfel s-ar putea obține chiar și bani de la 
adversarii politici! 

Ideea societății civile este o vacă 
bună de muls și pentru acei din clasa 
de jos, care vor să parvină. Și ei pot 
obține bani din Occident, pentru tot 
felul de scopuri generoase declarate, 
bani care ajung însă în propriile buzu- 
nare, şi care-i pot ajuta apoi pe acești 
veleitari să se arunce în politica „ma- 
re“. În plus, cu aceste o.n.g.-uri se pot 
chiar spăla bani, se poate face evaziu- 
ne fiscală, se pot evita unele impozite, 
în mod legal, se finanţează sau se 
creează partide, sunt folosite în avan- 
tajul firmelor celor care dețin astfel de 
asociaţii și fundații (ca sedii etc.). 

Societatea civilă românească este 
astăzi reprezentată mai credibil — la ni- 
vel de percepție publică — de câteva 
organizații neguvernamentale finan- 
țate aproape exclusiv de către organis- 
me occidentale. Această dependenţă le 
obligă la o serie de compromisuri, ast- 
fel încât ele exprimă de multe ori 
puncte de vedere care sunt contrare in- 
teresului național, dar corespund unei 
anumite politici globalizante. 


Posibile soluţii 


Sigur că există persoane din clasa 
de jos, care răzbat prin „blocadă“, dar 
de unii singuri nu sunt periculoși pen- 
tru „foşti“. Ei vor fi siliți să se adapte- 
ze la realități, să comită compromi- 
suri. Vor fi tentaţi, ademeniți și, dacă 
refuză carnea, li se arată nuiaua; iar 
dacă nici așa nu se liniștesc, li se poate 
întâmpla ceva. Drept este că o dată cu 
apropierea momentului de integrare în 
structurile euro-atlantice, asemenea 
metode sunt mai greu de aplicat. To- 
tuși, există încă posibilitatea de a-i lăsa 
„să predice în pustiu“, pentru că ori- 
cum de unii singuri nu pot face nimic. 


Singurul pericol real pentru privi- 
legiați din partea celor mulți și manipu- 
laţi poate să vină doar din partea unor 
grupuri juridic organizate, indepen- 
dente financiar, formate din persoane 
cinstite şi inteligente, cu un grad ridi- 
cat de instruire, care să dea dovadă de 
hotărâre, ambiţie, inițiativă și de voin- 
ţa de a schimba starea de fapt. Acestea 
pot avea succes dacă au în spate un 
grup de societăți comerciale și persoa- 
ne fizice (de preferință anonime pen- 
tru public), dispuse să le ajute necon- 
diționat. De asemenea, este necesară 
existența unui număr important de 
membri, care să se implice voluntar, 
inclusiv financiar (prin donaţii, cotiza- 
ţii). Unele dintre aceste asociații și 
fundaţii vor activa ca organisme ale 
societății civile, în timp ce altele (pu- 
ține) pot evolua spre a se transforma 
în partidele politice noi. De ambele 
are nevoie România viitorului. În am- 
bele cazuri este necesar să se obțină o 
susținere din partea mass-media, alter- 
nativa fiind aceea de a-și crea tribune 
de exprimare proprii. 

Desigur că din nou va intra în 
funcţiune sarabanda promisiunilor și 
amenințărilor din partea Puterii și nu- 
mai cei care vor şti să dea dovadă de 
unitate și chiar de spirit de sacrificiu ar 
putea fi capabili să rupă cercul şi să iasă 
la lumina adevăratului civism. Dacă se 
vor dovedi incoruptibili și nepăsători 
faţă de amenințările voalate, se va în- 
cerca discreditarea lor. Și acela va fi 
momentul în care va trebui să funcțio- 
neze unitatea și încrederea (atât între ei, 
cât și a celorlalți, a celor din rândurile 
cărora s-au ridicat, față de ei). 

România nu va putea să progre- 
seze și nu va intra niciodată în norma- 
litate, fără a elimina oportunismul ci- 
vic și politic și fără să aibă mai întâi o 
societate civilă reală, în care o.n.g.-u- 
rile (precum partidele politice) să nu 
mai reprezinte doar trambuline pentru 
lansarea personală. România are ne- 
voie de o nouă clasă politică, așezată 
pe temeiul valorilor perene ale neamu- 
lui: credință în Dumnezeu, dragoste 
de neam, sprijinirea ideii de familie, 
ataşamentul pentru autoritate și ierar- 
hia competențelor etc. 

Această nouă clasă politică nu se 
naște însă din neant, ci se va selecta 
dintr-o nouă elită, care poate fi coagu- 
lată de către o reală societate civilă. m 

a 
N] Suli ini oii inaite lo 
Mirita Şesan? 


Viorel PATRICHI 





O gâlceavă aprigă s-a abătut 
asupra plaiurilor noastre, Măria Ta: al 
cui e Ștefan cel Mare? Al lui Ion Ilies- 
cu sau al lui Vladimir Voronin? Cine 
aduce înapoi sabia Măriei Tale, furată 
de turci: Adrian Năstase sau Vasile 
Tarlev? Că eu aș fi mai moldovean, 
că-s mai ortoman, că am kaghebiști și 
parașutiști; că eu, măi dragă anima- 
lule, ţi-am mai zis că Moldova curge 
pe dincoace de Siret, că la Baia, la Su- 
ceava și la Iași a fost capitala Moldo- 
vei istorice, nu la Chişinău, pe Valea 
Bâcului, că asta înseamnă atitudine 
stalinistă, ce-mi pui sula-n coaste?... 
Iartă-i, Doamne, că ei știu ce fac! 
Amândoi pogoară din nomenclatura 
cea roșie, ce-i mai zice și „comunis- 
tă“, fiindcă ce era al vostru trebuia să 
fie al nostru. Pe când erau mai tinerei, 
cine aducea mănunchi de flori la pia- 
tra Ta era legat fedeleş la Chişinău. O 
snoavă de la București spune că, pe 
când mergeai Măria Ta la oaste pe la 
Făstâşi, oleacă mai la vale de Vaslui, 





unde te-ai făstâșit din cauza negurii, ai 
găsit pe fundul unei râpei doi copii: 
„Unde vreți să ajungeţi voi, pui de 
daci?“ „La Moscova, tovarășe Fane 
Barosanu!“, a răspuns cel mai fâșneț 
dintre ei. Să nu te cutremuri dacă or 
face cruci largi și lungi pân” la ge- 
nunchi lângă somnul Tău de veci... 
Vladimir nu vrea să înveţe din is- 
torie, Măria Ta! Ce păcat că nu mai 
este obiceiul să-i bată bătrânii pe copii 
la hotar, ca să nu uite cât vor trăi, cum 
era pe vremea Sfinţiei Tale! Mulţi bo- 
ieri din cei mari de la Bucureşti ar me- 
rita ciomăgiți la marginea moștenirii 
Tale, că mult nu a lipsit să le dea haho- 
lilor chiar și mormântul tău. După ce 
l-ai fugărit pe Radu, zis cel Frumos, 
i-ai luat muierea și fata la Suceava. Și 
rău ai făcut că au zis unii să nu te mai 
facă sfânt. „Credeţi că Ştefan cel Mare 
a fost sfânt dacă i-au plăcut femeile?“, 
l-a întrebat o fetișoară pe logofătul Ion 
Ungureanu de la Chişinău. „Păi, ce-ai 
fi vrut, drăguță, să-i placă bărbaţii?“ Și 
iarăși mă-ntorn și zic: bine ai făcut că 
i-ai luat muierea, că văru” Radu se în- 
țelegea mai bine cu 
Mahomed al II-lea. Dar 
atunci, Mărite Domn, ai 
luat din Valahia și vreo 
17.000 de țigani, de-şi zic 
rromi acum, de s-au prăsit 
din cetatea Sucevii până 
la Roman și Covurlui. 
De-au ajuns țiganii domni 
din aceia mari și-n cetatea 
lui Bucur. Că spunea 
Dumitru Sechelariu, boier 
mare din Bacău: „Mol- 
dova-i a mea, Băsescule!“* 
Ce nici Măria Ta n-ai 
îndrăznit a zice. Și cum 
grăiam, Vladimir nu vrea 
să ne ținem de neamuri, 
aşa cum ai poruncit Măria 
Ta când l-ai pus domn pe 
Laiotă Băsărabă în locul 
lui Radu cel Frumos și 
rău de târtiță: „L-am pus 
domn pe Laiotă în cea- 
laltă Valahie, ca să ne 





putem înţelege între noi“. Frumos ai 
rostit: „Cealaltă Valahie“! Dar destui 
smintiți nu pricep acele vorbe nici azi, 
că în țara Radului e moda să ai apucă- 
turi pidosnice și poţi să urci pe tron, 
să ajungi vel-vornic, drept pentru care 
Măria Ta i-ai scurta de capete, la fel 
ca pe toţi boierii cei vicleni, vânzători 
de ţară. 

A curs multă apă la Dunăre și a 
trecut pe-aici un tânăr ca un vel-logo- 
făt, cu privirea înaltă cât nava de la 
Voroneț și, văzând el ticăloşia pră- 
păstuită peste ţară, a blestemat — 
„Cine-au îndrăgit străinii/ Mânca-i-ar 
inima cânii,/ Mânca-i-ar casa pustia/ 
ȘI neamul nemernicia!“ — și a prins a 
te chema înapoi ca să ne scoţi la li- 
man: „Ștefane Măria Ta,/ Tu la Putna 
nu mai sta, / Lasă-arhimandritului/ 
Toată grija schitului, Lasă grija 
sfinţilor/ În sama părinţilor...“ Că dacă 
suni din corn o dată, sare ţara în ajutor, 
de-i suna de două ori, îți sar codri-n 
ajutor... Care codri, Sfințite? De unde 
codri? Că i-au părăduit hoţii, Fericite. 
Nu, Doamne, nu sare nimeni și nimic. 
Parcă tot cu turcii ar fi mai bine, cum 
gândeai Măria Ta după ce ţi-au omorât 
fiica la Mosc. Nu, muscalii nu mai vin 
„de-a călare“ după ce-au luat cetățile 
Hotinul, Soroca, Orheiul, Tighina, Lă- 
puşna, Alba! Le dăm noi tot ce vor şi 
ce n-au gândit. Că şi pe osmanlii i-am 
mursicat cu muierile noastre, Doam- 
ne, că-s mai iabrașe ca ienicerii şi 
spahiii lui Suleiman. Copii nu le dăm 
nici noi turcilor, că ne apărăm sărăcia, 
şi... nevoile! Mai bine-i vindem la 
Râm sau la Inglitera, pentru rărunchi 
şi pentru maiuri, că pe-acolo au mare 
trebuinţă, iar ei or recunoaște că avem 
viță evropinească. 

Aşa că șezi binișor acolo şi hodi- 
nește fără pace, Măria Ta! Mai bine ar 
veni înapoi văru” Vlad, al lui Drăcu- 
lea, că am ajuns cum au glăsuit voini- 
cii tăi de la Podu Înalt, când ai vrut să 
ridici un monument după luptă şi le-ai 
strigat  „Obelisc, oștenii mei, 
obelisc!“*... 
= 

